----

----

I Tagħrif

Kummissjoni

----

KONTIJIET ANNWALI FINALI TAL-KOMUNITAJIET EWROPEJ

SENA FINANZJARJA 2005

Volum I

RENDIKONTI FINANZJARJI KONSOLIDATI U RAPPORTI KONSOLIDATI DWAR L-IMPLIMENTAZZJONI TAL-BAĠIT

(2006/C 264/01)

WERREJ

L-avvenimenti prinċipali u l-punti ewlenin

L-AVVENIMENTI PRINĊIPALI U L-PUNTI EWLENIN

IL-BIDLA GĦALL-KONTABILITÀ SKOND ID-DOVUTI (ACCRUAL ACCOUNTING) U L-IMPATT TAGĦHA

Għaliex il-bidla?

Il-Komunitajiet Ewropej ħadu impenn li jsegwu l-metodu adottat minn ħafna Stati, u appoġġjat minn entitajiet internazzjonali bħall-IFAC (1) u l-OECD, billi jimmodernizzaw il-kontijiet tagħhom. Dan involva bidla minn sistema ta' kontijiet li tiffoka fuq deskrizzjoni, ibbażata fuq flus kontanti, tan-nefqa tal-baġit u ta' l-operazzjonijiet tad-dħul, għal sistema ta' kontabilità skond id-dovuti.

L-għan kien li tingħata informazzjoni aħjar lill-amministrazzjoni għat-teħid tad-deċiżjonijiet tagħha u li titjieb it-trasparenza u l-kwalità ta' l-informazzjoni dwar il-kontijiet li jiġu ppreżentati kull sena. Is-sistema l-ġdida għandha tiżgura li kemm dawk li jużaw is-sistema mill-intern kif ukoll il-qarrejja esterni tal-kontijiet ikollhom informazzjoni aktar kredibbli u rilevanti.

Ix-xogħol li sar

Ix-xogħol beda bis-sod fl-2003 bil-bidu tal–proġett ta' “modernizzazzjoni tas-sistema tal-kontabilità”, li kellu l-għan li jpoġġi lill-Komunitajiet Ewropej fuq quddiem fil-moviment internazzjonali lejn il-modernizzazzjoni tal-kontabilità tas-settur pubbliku mill-2005 'l quddiem.

Kif kien ippjanat, is-sistema tal-kontabilità l-ġdida daħlet fis-seħħ f'Jannar ta' l-2005, flimkien ma' sett ta' regoli ġodda tal-kontabilità u sistema tal-kontabilità ġdida. B'hekk dawn huma l-ewwel sett ta' rendikonti finanzjarji ppreparati taħt ir-regoli l-ġodda tal-kontabilità skond id-dovuti (il-kontijiet tal-baġit għadhom ibbażati fuq il-movimenti tal-kontanti.) Dawn ir-regoli u l-metodi l-ġodda huma ispirati mill-istandards għas-settur pubbliku li huma aċċettati fuq livell internazzjonali — magħrufa bħala l-IPSAS — u, għal tranżazzjonijiet ta' kontabilità li għadhom mhumiex koperti mill-IPSAS, fuq l-Istandards Internazzjonali tal-Kontabilità (“IAS”) u l-Istandards Internazzjonali ta' Rappurtaġġ Finanzjarju (“IFRS”) rilevanti. Dawn ir-regoli ġew adottati mill-Uffiċjal tal-Kontabilità tal-Kummissjoni wara li dan irċieva l-opinjoni ta' Grupp Espert ta' Konsulenza għall-Istandards tal-Kontabilità li pprovda gwida professjonali indipendenti. L-arkitettura ta' l-IT ġiet aġġornata sabiex tiżgura li kull avveniment tal-kontabilità, u mhux biss il-moviment tal-flus, ikun irreġistrat b'mod sħiħ meta jseħħ. Se jibqa' jsir titjib fis-sistemi ta' l-IT biex l-integrazzjoni tas-sistemi timxi aktar 'il quddiem u biex ikun hemm rappurtaġġ aħjar għall-amministrazzjoni. Fl-aħħar, l-ambitu tal-konsolidazzjoni ġie estiż fl-2005 biex għall-ewwel darba jinkludi d-diversi aġenziji tal-Komunitajiet.

Ir-riżultat aħħari kien il-preparazzjoni fil-31/12/2004 ta' karta tal-bilanċ ibbażata fuq ir-regoli l-ġodda tal-kontabilità.

L-impatt ewlieni tal-bidliet

L-ewwel impatt li wieħed jinnota huwa li l-karta tal-bilanċ u dak li mhux fuq il-karta tal-bilanċ u li huwa ppreżentat hawn b'rabta mas-sena preċedenti (2004) se jkun differenti minn dak ippubblikat fil-kontijiet annwali tas-sena 2004, peress li dawn kienu ppreparati taħt regoli differenti. Il-Komunitajiet għalhekk ħadu l-figuri l-oriġinali ta' l-2004 kif ippreparati taħt ir-regoli l-qodma u għamlu bidliet biex jikkonformawhom mar-regoli l-ġodda.

L-applikazzjoni tal-prinċipji tal-kontabilità dovuta tfisser essenzjalment li d-dħul u l-ispejjeż jiġu reġistrati fil-kontijiet meta dawn jiġu maqlugħa jew minfuqa u mhux biss jekk l-flus ikunu ġew irċevuti jew imħallsa. L-akbar erba' impatti ta' din il-bidla fir-regoli tal-kontabilità fuq ir-rendikonti finanzjarji kienu dawn li ġejjin:

Spjegazzjoni sħiħa ta' l-impatt tal-bidliet hija mogħtija fil–PARTI II, Sezzjoni E2.

Ammonti li għandhom jiġu miġbura mill-Istati Membri

Skond ir-regoli l-ġodda, il-Komunitajiet għandhom jevalwaw u jirrikonoxxu fir-rendikonti finanzjarji tagħhom l-ispiża li għandha tiġi ffinanzjata mill-baġit ġenerali imma li tkun għadha ma ġietx iddikjarata sa l-aħħar tas-sena. B'hekk, ħafna spejjeż huma rrikonoxxuti taħt ir-regoli tal-kontabilità skond id-dovuti fis-sena N għalkemm dawn jistgħu effettivament jiġu mħallsa fis-sena N+1 mill-baġit tas-sena N+1. Madankollu, il-Komunitajiet jiġbru riżorsi mill-Istati Membri biss meta jkollhom bżonn il-flus għall-ħlas ta' ammont dovut, sabiex jagħtu lill-Istati Membri l-akbar flessibilità possibbli fejn tidħol il-ġestjoni tal-finanzi pubbliċi tagħhom. Din l-inklużjoni fil-kontijiet ta' l-obbligi tal-Komunitajiet, flimkien mal-fatt li l-ammonti korrispondenti meħtieġa sabiex jiffinanzjawhom huma rikonoxxuti biss fis-snin futuri, tirriżulta f'ħafna iktar obbligi milli assi fl-aħħar tas-sena.

Biex il-fatti ta' din is-sitwazzjoni jiġu ppreżentati bl-aktar mod ċar għall-qarrej tal-kontijiet, ġiet adottata karta tal-bilanċ vertikali li turi l-ewwel l-assi tal-Komunitajiet, imbagħad l-obbligi tagħhom. Id-differenza tirrappreżenta prinċipalment l-ammonti li għandhom jiġu miġbura mill-Istati Membri. L-eżistenza ta' assi negattivi netti sempliċement tirrifletti d-differenza bejn kontabilità fuq bażi tal-ħlasijiet u kontabilità skond id-dovuti għal entità li hija ffinanzjata skond il-bżonnijiet tal-fluss tal-likwidità tagħha. Dan ma jikkunsidrax l-obbligu futur ta' l-Istati Membri li jipprovdu r-riżorsi neċessarji biex iħallsu l-ispiża mġarrba meta tkun dovuta. Wieħed għandu jiftakar li l-Komunitajiet ma jistgħux jagħmlu ħlas jekk dan ma jkunx previst fil-baġit u kull spiża li għaliha jkun hemm proviżjonijiet fl-estimi tkun koperta minn dħul li jkun ġie stmat mill-Istati Membri (ara l-PARTI I, Sezzjoni E, nota 3.20).

Struttura ġdida

Waqt li r-rappurtaġġ tal-baġit ma kienx milqut mill-moviment lejn kontabilità skond id-dovuti, ir-rendikonti finanzjarji l-ġodda jinkludu ħafna aktar informazzjoni minn qabel. B'mod l-aktar sinifikattiv, mal-karta tal-bilanċ u ma' dak li mhux fuq il-karta tal-bilanċ, issa żdiedu kont tar-riżultat ekonomiku, tabella tal-fluss tal-likwidità u rendikont tal-bidliet fl-assi netti.

PUNTI EWLENIN IMPORTANTI FIL-KONTIJIET ANNWALI TA' L- 2005

PARTI I

RENDIKONTI FINANZJARJI KONSOLIDATI TAL-KOMUNITAJIET EWROPEJ U NOTI TA' SPJEGAZZJONI

WERREJ

A.   KARTA TAL-BILANĊ

B.   KONT TAR-RIŻULTAT EKONOMIKU (li jinkludi Rappurtaġġ skond is-Segmenti)

RAPPURTAĠĠ SKOND IS-SEGMENTI

Dan ir-rapport jaqsam id-dħul operattiv u l-ispejjeż skond il-qasam tal-politika, fuq il-bażi ta' struttura ta' Baġit Allokat skond l-Attività, fi ħdan il-Kummissjoni. Dawn l-oqsma tal-politika jistgħu jinġabru taħt tliet sezzjonijiet akbar — Attivitajiet fi ħdan l-Unjoni Ewropea, Attivitajiet barra l-Unjoni Ewropea, u Servizzi u oħrajn.

“Attivitajiet fi ħdan l-Unjoni Ewropea” hija l-akbar fost dawn is-sezzjonijiet peress li tiġbor taħtha ħafna oqsma tal-politika fi ħdan l-Unjoni Ewropea. “Attivitajiet barra l-Unoni Ewropea” tikkonċerna l-politika li tiġi operata barra l-Unjoni, bħall-kummerċ u l-għajnuna. “Servizzi u oħrajn” huma l-attivitajiet interni u orizzontali meħtieġa biex l-Istituzzjonijiet u l-entitajiet tal-Komunitajiet jiffunzjonaw.

L-aġenziji kkonsolidati huma integrati fl-istess qasam ta' politika bħall-attività tal-Kummissjoni li minnha jkunu jirċievu s-sussidju prinċipali tagħhom mill-Komunitajiet. Istituzzjonijiet oħra, għajr il-Kummissjoni, huma miġbura f'qasam politiku speċifiku. Id-diversi oqsma ta' politika jirrappreżentaw figuri ċifri grossi qabel it-tnaqqis tal-konsolidazzjoniu t-tnaqqisiet tal-konsolidazzjoni jsiru b'mod globali f'kolonna waħda.

Ta' min jinnota li r-riżorsi proprji u l-kontribuzzjonijiet mhumiex maqsuma bejn l-attivitajiet varji billi dawn huma kkalkulati, miġbura u ġestiti minn servizzi ċentrali tal-Kummissjoni. Dawn qed jintwerew hawnhekk sabiex jippermettu li jsir tqabbil tar-riżultat nett mal-Kont tar-Riżultat Ekonomiku.

RAPPURTAĠĠ SKOND IS-SEGMENTI — TAQSIRA

RAPPURTAĠĠ SKOND IS-SEGMENTI — ATTIVITAJIET FI ĦDAN L-UE

RAPPURTAĠĠ SKOND IS-SEGMENTI — ATTIVITAJIET BARRA L-UE

RAPPURTAĠĠ SKOND IS-SEGMENTI — SERVIZZI U OĦRAJN

C.   TABELLA TAL-FLUSSI TAL-LIKWIDITÀ

D.   RENDIKONT TA' BIDLIET FL-ASSI NETTI

E.   NOTI GĦAR-RENDIKONTI FINANZJARJI

1.   POLITIKA TAL-KONTABILITÀ

1.1   ID-DISPOŻIZZJONIJIET LEGALI U R-REGOLAMENT FINANZJARJU

Il-kontijiet huma miżmuma skond ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 (ĠU L 248 tas-16 ta' Settembru 2002, p. 1, b'korriġendum fil-ĠU L 25 tat-30 ta' Jannar 2003, p. 43) dwar ir-Regolament Finanzjarju li japplika għall-baġit ġenerali tal-Komunitajiet Ewropej u r-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni ta' dan ir-Regolament Finanzjarju.

L-artikolu 133 tar-Regolamenti Finanzjarji jgħid li l-Uffiċjal tal-Kontabilità tal-Kummissjoni jadotta r-regoli u l-metodi tal-kontabilità li għandhom jiġu applikati mill-istituzzjonijiet u korpi kollha. Għalhekk, huwa adotta r-regoli l-ġodda tal-kontabilità tal-Komunitajiet fit-28 ta' Diċembru 2004. Dawn il-prinċipji ta' politika ġodda tal-kontabilità bbażata fuq id-dovuti huma ispirati mill-Istandards Internazzjonali għas-Settur Pubbliku (IPSAS) jew, jekk ma jkunx speċifikat mod ieħor, l-Istandards Internazzjonali għar-Rappurtar Finanzjarju (IFRS) kif maħruġa rispettivament mill-International Public Sector Accounting Standard Board (IPSASB) u l-International Accounting Standard Board (IASB). Dawn ir-regoli ġew adottati mill-Uffiċjal tal-Kontabilità tal-Kummissjoni wara li rċieva l-opinjoni ta' Grupp Espert ta' Konsulenza għall-Istandards tal-Kontabilità li pprovda gwida professjonali indipendenti.

Ir-regoli ta' valutazzjoni u kontabilità adottati mill-Uffiċjal tal-Kontabilità tal-Kummissjoni huma applikati fl-Istituzzjonijiet u l-entitajiet Ewropej kollha li bħalissa jaqgħu fl-ambitu tal-konsolidazzjoni sabiex jistabbilixxu sett ta' regoli uniformi għall-kontabilità, il-valutazzjoni u l-preżentazzjoni tal-kontijiet bl-għan li jiġi armonizzat il-proċess għat-tfassil tar-rendikonti finanzjarji u tal-konsolidazzjoni.

L-Uffiċjal tal-Kontabilità tal-Kummissjoni għandu jissottometti l-kontijiet konsolidati provviżorji lill-Qorti ta' l-Awdituri għall-verifika sal-31 ta' Marzu tas-sena ta' wara. Il-Kummissjoni għandha tadotta l-kontijiet konsolidati finali sal-31 ta' Lulju u dawn imbagħad jiġu ppubblikati fil-Ġurnal Uffiċjali sal-31 ta' Ottubru flimkien mar-rapport ta' l-assigurazzjoni tal-Qorti ta' l-Awdituri.

Kemm il-kontijiet annwali provviżorji kif ukoll dawk finali għall-2005 huma ppreżentati kif ġej: il-Volum I jiġbor fih il-kontijiet konsolidati, u l-Volum II il-kontijiet tal-Kummissjoni.

1.2   IL-PRINĊIPJI TAL-KONTABILITÀ

L-għanijiet tar-rendikonti finanzjarji huma li jipprovdu informazzjoni dwar il-pożizzjoni finanzjarja, ir-rendiment u l-flussi tal-likwidità ta' entità li tkun utli għal ħafna nies li jkollhom bżonn jużawha. Għal entità tas-settur pubbliku bħall-Komunitajiet Ewropej, l-għanijiet huma, b'mod aktar speċifiku, li tipprovdi informazzjoni utli għat-teħid tad-deċiżjonijiet, u biex jagħtu prova tar-responsabbiltà ta' l-entità fir-rigward tar-riżorsi fdati lilha.

Biex jippreżentaw stampa vera u ġusta, ir-rendikonti finanzjarji m'għandhomx biss jipprovdu informazzjoni rilevanti biex jiddeskrivu n-natura u l-iskala ta' l-attivitajiet ta' Istituzzjoni jew Aġenzija, jispjegaw kif din tiġi ffinanzjata u jagħtu informazzjoni definittiva dwar l-operat tagħha, imma għandhom jagħmlu dan b'mod ċar u li jinftiehem u li b'hekk jippermetti paraguni bejn snin finanzjarji. Huwa b'dawn l-għanijiet li d-dokument preżenti ġie mfassal.

Is-sistema ta' kontabilità ta' l-Istituzzjonijiet u l-Aġenziji Ewropej tinkludi kontijiet ġenerali u kontijiet tal-baġit. Dawn il-kontijiet huma miżmuma fl-euro fuq il-bażi tas-sena kalendarja. Il-kontijiet tal-baġit jagħtu stampa dettaljata ta' l-implimentazzjoni tal-baġit. Huma bbażati fuq il-prinċipju mmodifikat tal-kontabilità bbażata fuq il-ħlas. (8) Il-kontijiet ġenerali jagħtu lok għall-preparazzjoni tar-rendikonti finanzjarji billi juru l-ispejjeż kollha u d-dħul kollu għas-sena finanzjarja u huma maħsuba biex jistabbilixxu l-pożizzjoni finanzjarja taħt forma ta' karta tal-bilanċ fil-31 ta' Diċembru.

L-Artikolu 124 tar-Regolament Finanzjarju jistabbilixxi l-prinċipji tal-kontabilità li għandhom jiġu applikati fit-tfassil tar-rendikonti finanzjarji:

Billi r-rendikonti finanzjarji għall-2005 ġew ippreparati fuq bażi differenti minn dawk ta' l-2004, jiġifieri fuq bażi ta' kontabilità bbażata għal kollox fuq id-dovuti, b'mod konformi mar-regoli tal-kontabilità tal-Komunitajiet, saru aġġustamenti fil-karta tal-bilanċ oriġinali tal-31 ta' Diċembru 2004 li wasslu għall-karta tal-bilanċ tal-ftuħ tal-31 ta' Diċembru 2004 bbażata fuq id-dovuti (pereżempju, l-inklużjoni ta' l-ammonti ta' prefinanzjament.) Dawn l-aġġustamenti huma spjegati f'aktar dettal fin-nota E2.

1.3   KONSOLIDAZZJONI

L-ambitu tal-konsolidazzjoni tal-Komunitajiet Ewropej jinkludi 26 entità kkontrollata, assoċjat wieħed u intrapriża konġunta waħda. Il-lista sħiħa ta' l-entitajiet ikkonsolidati tinsab fin-nota E10. Meta mqabbel ma' l-2004, l-ambitu tal-konsolidazzjoni ġie estiż b'16-il entità kontrollata sabiex ikun konformi mar-regoli aġġornati tal-kontabilità tal-Komunitajiet Ewropej.

L-entitajiet ikkontrollati

L-entitajiet ikkontrollati huma l-entitajiet kollha li fuqhom il-Komunitajiet Ewropej għandhom is-setgħa li jirregolaw l-istrateġiji politiċi finanzjarji u operattivi tagħhom sabiex ikunu jistgħu jibbenefikaw mill-attivitajiet ta' dawn l-entitajiet. Din is-setgħa għandha tkun eżerċitabbli fil-preżent. L-aktar indikatur komuni ta' kontroll, il-maġġoranza tad-drittijiet tal-vot, fil-maġġoranza tal-każijiet ma japplikax għall-Komunitajiet Ewropej billi normalment m'hemm l-ebda konnessjoni ta' kapital bejn l-entitajiet.

L-Istituzzjonijiet Ewropej li jaqgħu fi ħdan l-ambitu tal-konsolidazzjoni ġew stabbiliti permezz tat-trattati tat-twaqqif tagħhom. Huma jirrappreżentaw il-bażi ta' l-istruttura organizzativa tal-Komunitajiet Ewropej u jagħtu kontribut inkontestabbli lill-għanijiet tal-Komunitajiet Ewropej. Dawn l-Istituzzjonijiet jistgħu għalhekk jitqiesu bħala li huma taħt il-kontroll esklużiv tal-Komunitajiet Ewropej.

Skond l-istess metodu, l-Aġenziji kollha tal-Komunitajiet li nħolqu permezz ta' att sekondarju tal-leġiżlazzjoni huma kkunsidrati li jaqgħu taħt il-kontroll esklużiv tal-Komunitajiet Ewropej u għalhekk huma, għall-ewwel darba, inklużi fl-ambitu tal-konsolidazzjoni. Barra minn hekk, il-Komunità Ewropea tal-Faħam u l-Azzar f'Likwidazzjoni (KEFA) hija wkoll meqjusa bħala entità kkontrollata. Madankollu, l-Uffiċċju għall-Armonizzazzjoni tas-Suq Intern (Alecante) u l-Uffiċċju tal-Komunità għall-Varjetà tal-Pjanti (Angers), li ma jirċevux sussidji mill-Baġit Ġenerali tal-Komunitajiet, mhumiex ikkonsolidati fil-kontijiet ta' l-2005.

Entitajiet ikkontrollati huma konsolidati bl-użu tal-metodu ta' konsolidazzjoni sħiħa. It-tranżazzjonijiet u l-bilanċi kollha fost il-kumpaniji li jseħħu bejn l-entitajiet ikkontrollati tal-Komunitajiet Ewropej ġew eliminati. Qligħ u telf mhux realizzat fi tranżazzjonijiet bejn l-entitajiet mhumiex materjali u għalhekk ma ġewx eliminati.

L-Assoċjati

L-assoċjati huma l-entitajiet kollha li fuqhom il-Komunitajiet Ewropej għandhom influwenza sinifikanti imma mhux kontroll, u ġeneralment igawdu minn sehem mid-drittijiet tal-vot ta' bejn l-20 % u l-50 %. Investimenti fl-assoċjati huma ġġustifikati mill-metodu tal-kapital tal-kontabilità u huma rikonoxxuti inizjalment skond kemm jiswew.

Is-sehem tal-Komunitajiet Ewropej mill-qligħ jew mit-telf wara l-akkwist ta' l-assoċjati tagħhom huwa rikonoxxut fil-kont tar-riżultat ekonomiku, u s-sehem tagħhom mill-movimenti wara l-akkwist f'riżervi huwa rikonoxxut taħt ir-riżervi. Il-movimenti wara l-akkwisti kumulattivi huma aġġustati skond l-ammont miżmum ta' l-investiment. Distribuzzjonijiet riċevuti minn assoċjat inaqqsu l-ammont miżmum ta' l-investiment.

Qligħ u telf mhux realizzati fuq tranżazzjonijiet bejn il-Komunitajiet Ewropej u l-assoċjati tagħhom mhumiex materjali u għalhekk ma ġewx eliminati.

Il-politika tal-kontabilità ta' l-assoċjati tista' tkun differenti minn dik adottata mill-Komunitajiet Ewropej għal tranżazzjonijiet u avvenimenti simili f'ċirkustanzi simili. Għal raġunijiet prattiċi, ma sar l-ebda aġġustament fir-rendikonti finanzjarji ta' l-assoċjati li ġew użati fl-applikazzjoni tal-metodu tal-kapital.

F'każijiet fejn il-Komunitajiet Ewropej ikollhom 20 % jew aktar minn fond kapitali ta' riskju, il-Komunitajiet Ewropej ma jfittxux li jeżerċitaw influwenza sinifikanti. Dawn il-fondi huma għalhekk meqjusa bħala assi disponibbli għall-bejgħ u l-metodu tal-kapital mhuwiex applikat.

L-intrapriżi konġunti

Intrapriża konġunta hija arranġament b'kuntratt bejn il-Komunitajiet Ewropej u parti jew iktar partijiet (“l-intraprendituri”) li bih dawn jidħlu għal attività ekonomika soġġetta għal kontroll konġunt. Il-kontroll konġunt huwa l-kontroll komuni fuq attività ekonomika li jkun miftiehem permezz ta' kuntratt. L-interessi f'entitajiet ikkontrollati b'mod konġunt huma ġġustifikati mill-metodu tal-kapital tal-kontabilità u huma rikonoxxuti inizjalment skond kemm jiswew.

Is-sehem tal-Komunitajiet Ewropej mill-qligħ jew it-telf ta' l-entitajiet tagħhom ikkontrollati b'mod konġunt huwa rikonoxxut fil-kont tar-riżultat ekonomiku, u l-interessi tagħhom mill-movimenti fir-riżervi huwa rikonoxxut taħt ir-riżervi. Il-movimenti kumulattivi huma aġġustati skond l-ammont miżmum ta' l-investiment.

Qligħ u telf mhux realizzati fuq tranżazzjonijiet bejn il-Komunitajiet Ewropej u l-entità tagħhom ikkontrollata b'mod konġunt mhumiex materjali u għalhekk ma ġewx eliminati.

Il-politiki tal-kontabilità ta' intrapriżi konġunti jistgħu jkunu differenti minn dawk adottati mill-Komunitajiet Ewropej għal tranżazzjonijiet u avvenimenti simili f'ċirkustanzi simili. Għal raġunijiet prattiċi, ma sar l-ebda aġġustament fir-rendikonti finanzjarji ta' l-intrapriżi konġunti li ġew użati fl-applikazzjoni tal-metodu tal-kapital. F'każijiet fejn il-Komunitajiet Ewropej ikollhom 20 % jew aktar minn fond kapitali ta' riskju, il-Komunitajiet Ewropej ma jfittxux li jeżerċitaw influwenza sinifikanti. Dawn il-fondi huma għalhekk meqjusa bħala assi disponibbli għall-bejgħ u l-metodu tal-kapital mhuwiex applikat.

Entitajiet mhux konsolidati

Il-fondi ġestiti mill-Komunitajiet kemm f'isem l-Iskema Konġunta ta' Assigurazzjoni kontra l-Mard għall-persunal tal-Komunitajiet Ewropej, kif ukoll għall-Fond Ewropew għall-Iżvilupp mhumiex ikkonsolidati fil-kontijiet tal-Komunitajiet Ewropej. Sal-31 ta' Diċembru 2005 l-assi totali tat-tnejn kienu ta' EUR 260 miljun u EUR 3.5 biljun rispettivament — ara n-nota E 11.

1.4   MUNITA U BAŻI GĦALL-KONVERŻJONI

Munita operattiva u tar-rappurtaġġ

Ir-rendikonti finanzjarji kkonsolidati huma ppreżentati f'euro, li hija l-munita operattiva u tar-rappurtaġġ tal-Komunitajiet Ewropej.

Tranżazzjonijiet u bilanċi

Tranżazzjonijiet fi flus barranin huma kkonvertiti f'euro bir-rati tal-kambju prevalenti fid-dati tat-tranżazzjonijiet.

Qligħ u telf li jirriżulta mill-ħlas ta' tranżazzjonijiet ta' valuti barranin u mit-traduzzjoni bir-rati tal-kambju ta' l-aħħar tas-sena ta' assi u obbligi monetarji denominati f'valuti barranin huma rikonoxxuti fil-kont tar-riżultat ekonomiku.

Bilanċi ta' l-aħħar tas-sena ta' assi u djun monetarji denominati fi flus barranin huma kkonvertiti f'euro fuq il-bażi tar-rati tal-kambju li kienu japplikaw fil-31 ta' Diċembru 2005:

Metodi ta' konverżjoni differenti japplikaw għat-titoli li ġejjin:

Bidliet fil-valur ġust tat-titoli monetarji denominati f'muniti barranin u kklassifikati bħala assi disponibbli għall-bejgħ huma analizzati bejn differenzi tat-traduzzjoni li jirriżultaw mill-bidliet fl-ispejjeż amortizzati tat-titolu, u bidliet oħra fl-ammont kontabbli tat-titolu. Differenzi tat-traduzzjoni huma rikonoxxuti fil-kont tar-riżultat ekonomiku, u bidliet oħra fl-ammont kontabbli huma rikonoxxuti fir-riżerva tal-valur ġust. Differenzi tat-traduzzjoni fuq assi u obbligi finanzjarji mhux monetarji miżmuma bil-valur ġust permezz ta' qligħ jew telf huma rikonoxxuti fil-kont tar-riżultat ekonomiku. Id-differenzi fit-traduzzjoni fuq assi finanzjarji mhux monetarji kklassifikati bħala li huma disponibbli għall-bejgħ huma inklużi fir-riżerva tal-valur ġust.

1.5   KARTA TAL-BILANĊ

1.5.1   Assi fissi intanġibbli

Liċenzji akkwistati ta' software tal-kompjuter huma kapitalizzati fuq il-bażi ta' l-ispejjeż imġarrba għall-akkwist u biex is-software speċifiku isir utilizzabbli. Dawn l-ispejjeż huma amortizzati fuq it-tul maħsub taż-żmien ta' l-utilità tagħhom (4 snin). Assi intanġibbli prodotti internament huma bħalissa inklużi fil-kont tar-riżultat ekonomiku.

Spejjeż assoċjati ma' l-iżvilupp jew il-manteniment ta' programmi ta' software tal-kompjuter huma rikonoxxuti bħala spejjeż imġarrba.

1.5.2   Assi fissi tanġibbli

Propjetà, impjanti u apparat

Il-propjetà, l-impjanti u l-apparat huma ddikjarati kollha bil-prezz storiku tagħhom nieqes id-deprezzament (minbarra dak ta' l-artijiet, ta' opri ta' l-arti u ta' l-assi li għadhom qed jinbnew) u d-deterjorament. Il-prezz storiku jinkludi spejjeż li huma direttament attribwibbli għall-akkwist ta' l-oġġetti.

Spejjeż sussegwenti huma inklużi fl-ammont miżmum ta' l-assi jew inkella rikonoxxuti bħala assi separati, skond kif ikun meħtieġ, biss meta jkun hemm probabbiltà li l-benefiċċji ekonomiċi futuri assoċjati ma' l-oġġett ikunu se imorru għall-Komunitajiet Ewropej u l-prezz ta' l-oġġett ikun jista' jiġi valutat b'mod kredibbli. Kwalunkwe tiswija u manteniment ieħor ikunu ddebitati lill-kont tar-riżultat ekonomiku matul il-perjodu finanzjarju li fih ikun imġarrab.

Artijiet, opri ta' l-arti u assi li għadhom qed jinbnew ma jiġux deprezzati. Id-deprezzament fuq assi oħrajn jiġi kkalkulat bil-metodu tal-linja dritta biex jalloka l-ispiża tagħhom lill-valuri residwi tagħhom fuq it-tul maħsub taż-żmien ta' l-utilità tagħhom, kif ġej:

Il-valuri residwi u t-tul maħsub taż-żmien ta' l-utilità ta' l-assi jiġu riveduti, u aġġustati jekk ikun hemm bżonn, ma' kull data tal-karta tal-bilanċ. L-ammont miżmum ta' assi jiġi mnaqqas immedjatament għall-ammont li jista' jerġa' jiġi rkuprat jekk l-ammont miżmum ta' l-assi jkun akbar mill-ammont stmat li jista' jerġa' jiġi rkuprat tiegħu.

Il-qligħ u t-telf fuq bejgħ jew tneħħija huma ddeterminati bit-tqabbil tar-rikavat ma' l-ammont miżmum. Dawn huma inklużi fil-kont tar-riżultat ekonomiku.

Kirjiet

Il-kiri ta' assi tanġibbli, fejn il-Komunitajiet Ewropej għandhom sostanzjalment ir-riskji u l-vantaġġi kollha tal-pussess, huwa kklassifikat bħala kiri finanzjarju. Il-kiri finanzjarju huwa kkapitalizzat fil-bidunett tal-kirja fl-inqas tal-valur ġust ta' l-assi mikrija u l-valur ta' llum tal-ħlasijiet minimi tal-kiri. Kull ħlas tal-kiri huwa allokat bejn l-obbligi u l-ħlasijiet finanzjarji sabiex tinkiseb rata kostanti fuq il-bilanċ finanzjarju pendenti. L-obbligazzjonijiet tal-kiri, wara li jkunu ġew imnaqqsa l-ħlasijiet finanzjarji, huma inklużi f'obbligi oħrajn (ta' skadenza twila u qasira.) L-element ta' imgħax tal-prezz finanzjarju huwa ddebitat lill-kont tar-riżultat ekonomiku matul il-perjodu tal-kiri b'mod li jipproduċi rata perjodika ta' imgħax kostanti fuq il-bilanċ li jibqa' ta' l-obbligu għal kull perjodu. L-assi akkwistati taħt kiri finanzjarju huma deprezzati matul l-iqsar żmien bejn l-utilità ta' l-assi u t-terminu tal-kiri.

Kiri fejn sid il-kera jżomm sehem sinifikanti mir-riskji u l-premjijiet inerenti għall-pussess huwa kklassifikat bħala kiri operattiv. Ħlasijiet li jsiru taħt kiri operattiv huma ddebitati lill-kont tar-riżultat ekonomiku fuq lineari matul il-perjodu tal-kirja.

1.5.3   Deterjorament ta' assi mhux finanzjarji

Assi li għandhom żmien ta' utilità indefinit mhumiex soġġetti għall-amortizzazzjoni u huma ttestjati kull sena fir-rigward tad-deterjorament. Assi li huma soġġetti għall-amortizzazzjoni huma riveduti fir-rigward tad-deterjorament kull darba li avvenimenti jew bidliet fiċ-ċirkustanzi jindikaw il-possibbiltà li l-ammont miżmum jista' ma jkunx jista' jerġa' jinġabar. Telf minħabba deterjorament huwa rikonoxxut bħala d-differenza li biha l-ammont miżmum ta' l-assi jaqbeż l-ammont li jista' jiġi rkuprat tiegħu. L-ammont li jista' jkun irkuprat huwa l-ogħla tal-valur ġust ta' l-assi bit-tnaqqis ta' l-ispejjeż tal-bejgħ u l-valur fl-użu.

1.5.4   Investimenti

Investimenti f'Assoċjati u interessi f'Intrapriżi Konġunti

Investimenti f'assoċjati u interessi f'intrapriżi konġunti huma inklużi fil-kontijiet bl-użu tal-metodu tal-kapital.

Investimenti fil-Fondi ta' Kapital tar-Riskju

Klassifikar u kejl

Investimenti f'Fondi ta' Kapital tar-Riskju huma klassifikati bħala assi disponibbli għall-bejgħ u għalhekk għandhom jintwerew fil-valur ġust tagħhom bil-qligħ u t-telf li jirriżulta mill-bidliet fil-valur ġust (inklużi differenzi fit-traduzzjoni) rikonoxxuti fir-riżerva tal-valur ġust.

Kunsiderazzjonijiet tal-valur ġust

Ladarba m'għandhomx prezz tas-suq ikkowatat f'suq attiv u fl-assenza ta' teknika affidabbli ta' valutazzjoni, investimenti fil-Fondi ta' Kapital tar-Riskju huma stmati linja b'linja abbażi ta' l-inqas mill-prezz tax-xiri jew il-valur ta' l-ass netti attribwibbli (“NAV”) kif imniżżlin mill-amministratur tal-fondi sad-data tal-karta tal-bilanċ, li b'hekk teskludi kwalunkwe qligħ mhux realizzat li jista' jkun attribwit u li jista' jkun prevalenti fil-portfoljo ta' l-investiment tal-bażi. Investimenti fil-Fondi ta' Kapital tar-Riskju li ilhom jeżistu għallinqas minn sentejn mid-data tal-karta tal-bilanċ jiġu valutati fuq il-bażi ta' l-istess prinċipji, ħlief f'każ ta' telf mhux realizzat dovut biss għal spejjeż amministrattivi fejn, minħabba l-istadju bikri tal-portfoljo ta' l-investiment tal-bażi, dan it-telf mhux realizzat mhuwiex qed jiġi meqjus.

Għandu jkun innutat li “metodu tal-valur ġust” ġie żviluppat riċentament mill-Fond Ewropew għall-Investiment f'konformità ma' l-IAS 39. Madankollu, danil-metodu jista' jiġi applikat biss għall-investimenti fil-fondi tal-kapital tar-riskju fl-aħħar tas-sena 2005. Fil-fatt, fuq il-bażi tad-data miġbura fl-2004, mhux possibbli li jiġi mibdul fil-kontijiet il-valur ta' l-investimenti f'Fondi tal-Kapital tar-Rikju fl-aħħar tas-sena ta' qabel. Għalhekk, u għal raġunijiet ta' komparabilità, il-metodu kurrenti ta' valutazzjoni, kif deskritt fil-paragrafu ta' hawn fuq, ġie konsistentement applikat fl-aħħar tas-sena 2005. Il-valur ġust li rriżulta mill-applikazzjoni tal-“metodu tal-valur ġust” huwa żvelat fin-nota E 3.3.3.1 għall-iskop ta' informazzjoni biss. Il-bidla mill-metodu ta' valutazzjoni kurrenti għal dan il-metodu ta' “valur ġust” tidħol fis-seħħ fl-1 ta' Jannar 2006 u l-aġġustament relatat ikun rikonoxxut fir-riżerva tal-valur ġust.

Bil-“metodu l-ġdid”, il-valur ġust ta' l-investimenti fil-Fondi tal-Kapital tar-Riskju jinkiseb bl-applikazzjoni tal-kunċett tal-Valur ta' l-Assi Netti (“NAV”) li impliċitament jassumi li jekk l-NAVs tal-fondi jistgħu jitqiesu bħala konformi ma' l-IAS 39, allura l-aggregazzjoni ta' l-NAVs tal-fondi kollha tkun hi nnifisha konformi ma' l-IAS 39.

Skond dan il-metodu, il-fondi huma kklassifikati fi tliet kategoriji:

Għall-Kategoriji I u II, gwadanji mhux realizzati li jirriżultaw mill-valutazzjoni tal-valur ġust huma rikonoxxuti fir-riżervi u telf mhux realizzat huwa stmat għal deterjorament sabiex jiġi ddeterminat jekk għandhomx jiġu rikonoxxuti bħala telf ta' deterjorament fil-kont tar-riżultat ekonomiku jew bħala bidliet fir-riżerva tal-valur ġust.

Il-valur ġust tan-NAV attribwibbli huwa ddeterminat billi wieħed japplika jew il-persentaġġ ta' pussess fil-fond tal-Komunitajiet Ewropej lin-NAV rifless fl-aktar rapport reċenti jew, sa fejn hu disponibbli, il-valur eżatt ta' l-ishma fl-istess data, ippreżentat mill-Amministratur tal-Fondi rispettiv.

L-investimenti tal-kategorija III huma stmati skond kemm jiswew bit-tnaqqis tad-deterjorament. L-aġġustament li jirriżulta mill-bidla fil-politika tal-kontabilità fl-aħħar tas-sena 2005 huwa rikonoxxut fil-valur ta' l-ishma.

Investimenti oħrajn

Klassifikar

Il-Komunitajiet Ewropej jikklassifikaw l-investimenti tagħhom fil-kategoriji li ġejjin: assi finanzjarji ta' valur ġust minn qligħ jew telf; self u riċevibbli; investimenti li jinżammu sakemm jimmaturaw; u assi finanzjarji lesti għall-bejgħ. Il-klassifikazzjoni ta' l-investimenti hija ddeterminata mar-rikonoxximent inizjali u terġa' tiġi evalwata f'kull data tal-karta tal-bilanċ.

(i)   Assi finanzjarji b'valur ġust minn qligħ u telf

Din il-kategorija tinqasam f'żewġ sotto-kategoriji: assi finanzjarji miżmuma għall-kummerċ, u dawk stabbiliti b'valur ġust mill-bidunett. Assi finanzjarji huma kklassifikati f'din il-kategorija jekk ikunu akkwistati prinċipalment bl-iskop li jinbiegħu f'terminu qasir jew jekk ikun hekk indikat mill-Komunitajiet Ewropej. Id-derivattivi huma wkoll kategorizzati bħala miżmuma għal skopijiet ta' negozju sakemm ma jkunux jikkwalifikaw għall-kontabilità tal-koperturi (hedge accounting). Assi f'din il-kategorija huma kklassifikati bħala assi kurrenti jekk ikunu mistennija li jkunu realizzati fi żmien 12-il xahar mid-data tal-karta tal-bilanċ.

(ii)   Self u riċevibbli

Self u riċevibbli huma assi finanzjarji mhux derivattivi bi ħlasijiet fissi jew li jistgħu jiġu determinati li mhumiex ikkwotati f'suq attiv. Dawn jinħolqu meta l-Komunitajiet Ewropej jipprovdu flus, merkanzija jew servizzi direttament lil debitur bl-ebda intenzjoni li jinnegozjaw ir-riċevibbli. Huma inklużi fl-assi mhux kurrenti, minbarra fil-każ ta' maturitajiet ta' inqas minn 12-il xahar mid-data tal-karta tal-bilanċ.

(iii)   Investimenti li jinżammu sal-maturità tagħhom

Investimenti li jinżammu sal-maturità tagħhom huma assi finanzjarji mhux derivattivi bi ħlasijiet fissi jew li jistgħu jiġu ddeterminati, u maturitajiet fissi li l-Komunitajiet Ewropej ikollhom l-intenzjoni u l-abilità li jżommu sakemm jimmaturaw. Matul din is-sena finanzjarja, il-Komunitajiet Ewropej ma żammewx investimenti f'din il-kategorija.

(iv)   Assi finanzjarji lesti għall-bejgħ

Assi finanzjarji lesti għall-bejgħ huma assi mhux derivattivi li huma jew kklassifikati f'din il-kategorija jew li inkella mhumiex ikklassifikati fl-ebda waħda mill-kategoriji l-oħrajn. Huma inklużi f'assi mhux kurrenti kemm-il darba l-Komunitajiet Ewropej ma jkollhomx il-ħsieb li jiddisponu mill-investiment fi żmien 12-il xahar mid-data tal-karta tal-bilanċ.

Rikonoxximent u valutazzjoni inizjali

Xiri u bejgħ ta' assi finanzjarji ta' valur ġust minn qligħ jew telf, dawk li jinżammu sal-maturità tagħhom u dawk lesti għall-bejgħ jiġu rikonoxxuti fid-data tal-kummerċ — id-data li fiha l-Komunitajiet Ewropej jikkommettu ruħhom li jixtru jew ibiegħu l-assi. Is-self huwa rikonoxxut meta l-flus jingħataw lil min jissellef. L-investimenti huma rikonoxxuti inizjalment bil-valur ġust flimkien ma' l-ispejjeż tat-tranżazzjoni għall-assi finanzjarji kollha li ma jkunux miżmuma b'valur ġust minn qligħ jew telf. Assi finanzjarji miżmuma b'valur ġust minn qligħ jew telf huma rikonoxxuti inizjalment bil-valur ġust u l-ispejjeż tat-tranżazzjoni huma mġarrba fil-kont tar-riżultat ekonomiku.

Il-valur ġust ta' assi finanzjarji fir-rikonoxximent inizjali huwa normalment il-prezz tat-tranżazzjoni (jiġifieri l-valur ġust tal-konsiderazzjoni riċevuta). Madankollu, meta jingħata self fit-tul li m'għandux imgħax jew li għandu imgħax inqas mill-kundizzjonijiet tas-suq, il-valur ġust tiegħu jista' jkun stmat bħala l-valur preżenti tal-ħlasijiet futuri kollha skontati skond ir-rata ta' imgħax prevalenti fis-suq għal strument simili bi klassifika tad-debituri simili.

Fil-każ ta' self lil uffiċjali mogħti mill-KEFA f'likwidazzjoni, jintuża l-prezz tat-tranżazzjoni bħala valur ġust inizjali indipendentement minn kull rata ta' imgħax preferenzjali li tingħata, għal raġunijiet prattiċi u fuq il-bażi ta' kunsiderazzjonijiet ta' materjalità.

L-investimenti ma jibqgħux rikonoxxuti meta d-drittijiet li wieħed jirċievi flussi tal-likwidità mill-investimenti jiskadu jew jiġu trasferiti u l-Komunitajiet Ewropej ikunu ttrasferew sostanzjalment r-riskji u l-premjijiet kollha tal-pussess.

Valutazzjoni Sussegwenti

Assi finanzjarji lesti għall-bejgħ u assi finanzjarji ta' valur ġust minn qligħ jew telf huma sussegwentement miżmuma bil-valur ġust. Self u riċevibbli u investimenti li jinżammu sal-maturità tagħhom huma miżmuma bi prezz amortizzat bil-metodu ta' interess effettiv.

Qligħ u telf li jseħħu minn bidliet fil-valur ġust tal-kategorija “l-assi finanzjarji b'valur ġust minn qligħ jew telf” huma inklużi fil-kont tar-riżultat ekonomiku fil-perjodu meta jseħħu.

Bidliet fil-valur ġust ta' assi finanzjarji monetarji, denominati f'munita barranija u kklassifikati bħala lesti għall-bejgħ, huma analizzati bejn id-differenzi fit-traduzzjoni li jirriżultaw minn bidliet fil-prezz amortizzat ta' l-assi u minn bidliet oħra fl-ammont miżmum ta' l-assi. Id-differenzi fit-traduzzjoni huma rikonoxxuti fil-kont tar-riżultat ekonomiku, u bidliet oħra fl-ammont miżmum huma rikonoxxuti fir-riżerva tal-valur ġust. Bidliet fil-valur ġust ta' assi finanzjarji mhux monetarji kklassifikati bħala lesti għall-bejgħ huma rikonoxxuti fir-riżerva tal-valur ġust.

Meta assi finanzjarji kklassifikati bħala lesti għall-bejgħ ikunu mibjugħa jew mdgħajjfa, l-aġġustamenti kumulattivi fil-valur ġust li qabel kienu rikonoxxuti fir-riżerva tal-valur ġust għandhom jiġu rikonoxxuti fil-kont tar-riżultat ekonomiku.

L-imgħax fuq assi finanzjarji lesti għall-bejgħ ikkalkulat bil-metodu ta' interess effettiv huwa rikonoxxut fil-kont tar-riżultat ekonomiku. Id-dividendi fuq strumenti azzjonarji lesti għall-bejgħ huma rikonoxxuti meta jiġi stabbilit id-dritt tal-Komunitajiet Ewropej li jirċievu ħlas.

Il-valuri ġusti ta' investimenti kkwotati fi swieq attivi huma bbażati fuq il-prezzijiet kurrenti ta' xiri. Jekk is-suq għal assi finanzjarji (u għal titoli mhux ikkwotati) ma jkunx attiv, il-Komunitajiet Ewropej jistabbilixxu valur ġust billi jużaw tekniċi ta' stima. Dawn jinkludu l-użu ta' tranżazzjonijiet miftiehma riċentement, referenza għal strumenti oħrajn li huma sostanzjalment l-istess, analiżi tal-fluss tal-likwidità skontati, mudelli ta' prezzijiet speċjali u tekniki ta' stima oħrajn li huma komunement użati minn parteċipanti fis-suq.

Fil-każijiet fejn il-valur ġust ta' investimenti fi strumenti azzjonarji li m'għandhomx prezz tas-suq ikkwotat f'suq attiv ma jkunx jista' jiġi vvalutat b'mod li wieħed jista' jorbot fuqu, dawn l-investimenti huma vvalutati skond kemm jiswew bit-tnaqqis tad-deterjorament.

Self u riċevibbli u investimenti miżmuma sal-maturità jintwerew bil-prezz amortizzat bl-użu tal-metodu ta' l-interessi effettivi. Fil-każ tas-self mogħti fuq fondi missellfa, il-metodu ta' l-interessi effettivi ma jistax jiġi applikat separatament għall-għoti u t-teħid b'self, fuq il-bażi ta' kunsiderazzjonijiet ta' materjalità. L-ispejjeż tat-tranżazzjoni magħmula mill-Komunitajiet Ewropej u mbagħad iddebitati lill-benefiċjarju tas-self huma rikonoxxuti direttament fil-kont tar-riżultat ekonomiku.

Deterjorament ta' assi finanzjarji

Ma' kull data tal-karta tal-bilanċ il-Komunitajiet Ewropej jagħmlu stima biex jaraw jekk hemmx evidenza oġġettiva li xi assi finanzjarji huwa mħassar. Assi finanzjarji jkunu mħassra, u b'hekk iġarrbu telf minħabba d-deterjorament, jekk, u biss jekk, ikun hemm evidenza oġġettiva ta' deterjorament bħala riżultat ta' avveniment jew avvenimenti li seħħew wara r-rikonoxximent inizjali ta' l-assi, u dak l-avveniment (jew avvenimenti) ta' telf ikollu impatt fuq il-flussi tal-likwidità futuri stmati ta' l-assi finanzjarji li jistgħu jkunu stmati b'mod li wieħed jista' jorbot fuqu.

(i)   Assi miżmuma bi prezz ammortizzat

Jekk hemm evidenza oġġettiva li ġie mġarrab telf minħabba deterjorament fuq self u riċevibbli jew investimenti li jinżammu sal-maturità miżmuma bi prezz ammortizzat, l-ammont tat-telf jiġi vvalutat bħala d-differenza bejn l-ammont miżmum ta' l-assi u l-valur preżenti tal-flussi tal-likwidità futuri stmati (minbarra telfiet futuri tal-kreditu li ma ġġarrbux) imnaqqas bir-rata ta' imgħax effettiva oriġinali ta' l-assi finanzjarji. L-ammont miżmum ta' l-assi jiġi mnaqqas u l-ammont tat-telf jiġi rikonoxxut fil-kont tar-riżultat ekonomiku. Jekk self jew investiment li jinżamm sal-maturità jkollu rata ta' imgħax varjabbli, ir-rata ta' skont għall-valutazzjoni ta' kwalunkwe telf minħabba deterjorament tkun ir-rata preżenti u effettiva ta' imgħax iddeterminata fil-kuntratt.

Il-kalkolu tal-valur preżenti tal-flussi tal-likwidità futuri stmati ta' assi finanzjarji kollateralizzati tirrifletti l-flussi tal-likwidità li jistgħu jirriżultaw minn għeluq bikri ta' l-assi bit-tnaqqis ta' l-ispejjeż għall-kisba u l-bejgħ tal-kollaterali, kemm jekk l-għeluq bikri jkunx probabbli jew le.

Jekk, f'perjodu sussegwenti, l-ammont tat-telf minħabba deterjorament jonqos u dan it-tnaqqis ikun jista' jiġi relatat b'mod oġġettiv ma' avveniment li jseħħ wara li d-deterjorament kien rikonoxxut, it-telf minħabba deterjorament rikonoxxut preċedentement jiġi maqlub permezz tal-kont tar-riżultat ekonomiku.

(ii)   Assi miżmuma b' valur ġust

Fil-każ ta' titoli azzjonarji klassifikati bħala disponibbli biex jinbigħu, tnaqqis sinifikanti jew fit-tul fil-valur ġust tat-titolu taħt il-prezz tiegħu jiġi kkunsidrat fid-determinazzjoni ta' jekk it-titoli humiex imħassra. Jekk kwalunkwe evidenza ta' dan it-tip teżisti għal assi finanzjarji lesti għall-bejgħ, it-telf kumulattiv — ivvalutat bħala d-differenza bejn il-prezz ta' l-akkwiżizzjoni u l-valur ġust kurrenti, bit-tnaqqis ta' kwalunkwe telf minħabba deterjorament fuq dawk l-assi finanzjarji rikonoxxut preċedentement fil-kont tar-riżultat ekonomiku — huwa mnaqqas mir-riżervi u rikonoxxut fil-kont tar-riżultat ekonomiku. Telf minħabba deterjorament rikonoxxut fil-kont tar-riżultat ekonomiku fuq strumenti azzjonarji ma jkunx maqlub permezz tal-kont tar-riżultat ekonomiku. Jekk, f'perjodu sussegwenti, il-valur ġust ta' strument ta' debitu kklassifikat bħala lest għall-bejgħ jiżdied u ż-żieda tista' tkun relatata b'mod oġġettiv ma' avveniment li jkun seħħ wara li t-telf minħabba deterjorament kien rikonoxxut, it-telf minħabba deterjorament jiġi maqlub permezz tal-kont tar-riżultat ekonomiku.

1.5.5   Stokks

L-istokks huma rrappurtati fl-inqas valur tal-prezz tax-xiri u tal-valur nett li jġibu. Il-prezz huwa ddeterminat skond il-metodu ta' l-ewwel li jinxtara, l-ewwel li jinbiegħ (FIFO). F'każijiet eċċezzjonali, wieħed jista' japplika l-formula tal-Ko-effiċjent Medju ta' l-Ispejjeż (WAC). L-ispiża tal-merkanzija lesta u tax-xogħol fl-idejn jinkludi l-ispejjeż tad-disinn, materja prima, xogħol dirett, spejjeż diretti oħrajn u spejjeż tal-produzzjoni marbuta (ibbażati fuq kapaċità operattiva normali). Il-valur nett li jġibu huwa l-prezz tal-bejgħ stmat fil-linja ta' negozju ordinarju, bit-tnaqqis ta' l-ispejjeż għat-tlestija u l-ispejjeż tal-bejgħ.

Meta stokks jiġu miżmuma għad-distribuzzjoni mingħajr ħlas jew bi ħlas nominali, dawn jiġu vvalutati fl-inqas prezz tax-xiri u fil-prezz kurrenti ġdid. Prezz kurrenti ġdid huwa l-prezz li l-Komunitajiet Ewropej iġarrbu kieku kellhom jakkwistaw l-assi fid-data tar-rappurtaġġ.

1.5.6   Ammonti ta' prefinanzjament

Prefinanzjament huwa ħlas maħsub biex jipprovdi lill-benefiċjarju bi ħlas bil-quddiem ta' flus, jiġifieri somma żgħira għall-ispejjeż ta' kuljum. Din tista' tinqasam f'għadd ta' ħlasijiet matul perjodu definit fil-ftehim partikulari tal-prefinanzjament. Is-somma jew il-ħlas bil-quddiem jitħallas lura jew jiġi użat għall-għan li għalih kien ipprovdut matul il-perjodu definit fil-ftehim. Jekk il-benefiċjarju ma jġarrabx spejjeż eliġibbli, għandu l-obbligu li jrodd lura l-ħlas pre-finanzjarju lill-Komunitajiet Ewropej. L-ammont tal-prefinanzjament jitnaqqas (kollu kemm hu jew parzjalment) meta jiġu aċċettati spejjeż eliġibbli u ammonti mogħtija lura.

Fl-aħħar tas-sena ammonti pendenti ta' prefinanzjament huma stmati bl-ammont(i) oriġinali mħallsa bit-tnaqqis ta': ammonti mogħtija lura, ammonti eliġibbli mgħoddija, ammonti eliġibbli stmati li għadhom mhumiex mgħoddija sa l-aħħar tas-sena, u tnaqqis fil-valur.

L-imgħax fuq il-prefinanzjamenti huwa rikonoxxut hekk kif dan jiġi ggwadanjat skond il-proviżjonijiet tal-ftehim rilevanti. Stima tad-dħul minn imgħax dovut, ibbażata fuq l-aktar informazzjoni affidabbli, issir fl-aħħar tas-sena u tiġi inkluża fil-karta tal-bilanċ. Il-garanziji relatati ma' ammonti ta' prefinanzjament huma mniżżla fuq il-karti li m'humiex il-karti tal-bilanċ bħala assi li jistgħu jinħolqu.

1.5.7   Riċevibbli

Ir-riċevibbli huma miżmuma fl-ammont oriġinali nieqes it-tnaqqis fil-valur minħabba deterjorament. It-tnaqqis fil-valur minħabba deterjorament ta' riċevibbli jiġi stabbilit meta jkun hemm evidenza oġġettiva li l-Komunitajiet Ewropej mhux se jkunu jistgħu jiġbru l-ammonti kollha dovuti skond it-termini oriġinali tar-riċevibbli. L-ammont tat-tnaqqis fil-valur huwa d-differenza bejn l-ammont miżmum ta' l-assi u l-ammont li jista' jiġi rkuprat, li huwa l-valur preżenti tal-flussi tal-likwidità futuri mistennija, skontat bir-rata ta' imgħax tas-suq għal debituri simili. L-ammont tat-tnaqqis fil-valur huwa rikonoxxut fir-rendikont tal-kont tar-riżultat ekonomiku. Huwa rikonoxxut ukoll tnaqqis ġenerali tal-valur ta' 20 % fis-sena għal ordnijiet pendenti ta' rkupru li ma jkunux għadhom soġġetti għal tnaqqis speċifiku.

Ara wkoll in-nota 1.5.13 hawn taħt dwar it-trattament ta' dħul dovut rikonoxxut fl-aħħar tas-sena.

1.5.8   Flus likwidi u ekwivalenti

Il-flus likwidi u l-ekwivalenti huma definiti bħala assi għal perjodu qasir. Dawn jinkludu flus fl-idejn, depożiti miżmuma mal-banek li jistgħu jiġu miġbuda bla dewmien, investimenti likwidi oħrajn ta' skadenza qasira b'maturitajiet oriġinali ta' tliet xhur jew inqas, u overdrafts bankarji. Overdrafts bankarji huma mniżżlin bħala obbligi finanzjarji taħt obbligi kurrenti fil-karta tal-bilanċ.

1.5.9   Benefiċċji ta' l-impjegati

L-obbligi tal-pensjoni

Il-Komunitajiet Ewropej joperaw pjanijiet ta' pensjoni b'benefiċċju definit. Pjan ta' benefiċċju definit huwa pjan ta' pensjoni li ġeneralment jiddefinixxi ammont li impjegat jirċievi meta jirtira, li ssoltu jiddependi fuq wieħed jew aktar fatturi bħall-età, is-snin ta' servizz u l-kumpens.

L-obbligu rikonoxxut fil-karta tal-bilanċ fir-rigward tal-pjanijiet ta' pensjoni b'benefiċċju definit huwa l-valur preżenti ta' l-obbligu tal-benefiċċju definit sad-data tal-karta tal-bilanċ bit-tnaqqis ta' kwalunkwe valur ġust ta' assi tal-pjan. L-obbligu tal-benefiċċju definit huwa kkalkulat minn attwarji indipendenti li jużaw il-metodu ta' unità tal-kreditu stmat. Il-valur preżenti ta' l-obbligu tal-benefiċċju definit jiġi determinat billi l-ħruġ tal-flus stmat fil-futur jiġi skontat bl-użu ta' rati ta' imgħax ta' bonds ta' kwalità għolja maħruġa minn kumpaniji li huma denominati fil-munita li l-benefiċċji se jitħallsu biha, u li għandhom termini ta' maturità li joqorbu lejn it-termini tal-passiv tal-pensjoni relatata.

Qligħ u telf attwarjali li jseħħu minħabba li jsiru aġġustamenti ibbażati fuq l-esperjenza, u bidliet f'suppożizzjonijiet attwarjali huma rikonoxxuti immedjatament fil-kont tar-riżultat ekonomiku.

Spejjeż ta' servizz mogħti fil-passat huma rikonoxxuti immedjatament fid-dħul, kemm-il darba l-bidliet fil-pjan tal-pensjoni jkunu marbuta mall-kundizzjoni li l-impjegati jibqgħu fis-servizz għal perjodu ta' żmien speċifikat (il-perjodu ta' assenjazzjoni). F'dan il-każ, l-ispejjeż tas-servizz mogħti fil-passat jiġu amortizzati fuq bażi tal-linja dritta waqt il-perjodu ta' assenjazzjoni.

1.5.10   Proviżjonijiet għal riskji u spejjeż

Proviżjonijiet għal riskji u spejjeż huma rikonoxxuti meta l-Komunitajiet Ewropej ikollhom obbligu legali preżenti jew obbligu kostruttiv b'konsegwenza ta' avvenimenti ta' l-imgħoddi, u b'hekk huwa probabbli li ħruġ ta' riżorsi jkun meħtieġ biex jitħallas l-obbligu, u l-ammont ikun jista' jiġi stmat b'mod li wieħed jista' jorbot fuqu. Il-proviżjonijiet mhumiex rikonoxxuti għal telf operattiv fil-futur.

L-ammont tal-proviżjoni huwa l-aħjar stima ta' l-ispejjeż mistennija li jkunu meħtieġa sabiex jitħallas l-obbligu preżenti sad-data tar-rappurtaġġ. Fejn id-dispożizzjoni tinvolvi għadd kbir ta' elementi, l-obbligu jiġi stmat billi wieħed iwieżen kull riżultat possibbli bil-probabbiltajiet assoċjati tagħhom (il-metodu “valur mistenni”).

Fejn l-effett tal-valur taż-żmien tal-flus ikun materjali, l-ammont tal-proviżjon huwa l-valur preżenti ta' l-ispejjeż mistennija li jkunu meħtieġa biex jitħallas l-obbligu. Ir-rata ta' skont użata hija rata li tirrifletti stimi kurrenti tas-suq tal-valur taż-żmien tal-flus u r-riskji speċifiċi għall-obbligu imma mhux ir-riskji li għalihom ġew aġġustati l-estimi futuri tal-flussi tal-likwidità.

1.5.11   Obbligi finanzjarji

L-obbligi finanzjarji jinkludu fondi missellfa u obbligi miżmuma biex jiġu nnegozjati.

Il-fondi missellfa jikkonsistu f'fondi missellfa minn istituzzjonijiet ta' kreditu u dejn ipprovati minn ċertifikati. L-ammonti missellfa huma rikonoxxuti inizjalment skond il-valur ġust, peress li l-ħruġ tagħhom huwa r-rikavat (valur ġust ta' kunsiderazzjoni riċevuta) nett ta' l-ispejjeż tat-tranżazzjoni mġarrba, imbagħad sussegwentement murija skond l-ispiża amortizzata bl-użu tal-metodu ta' l-imgħax effettiv; kwalunkwe differenza bejn rikavati, nett ta' l-ispejjeż tat-tranżazzjoni, u l-valur tar-rimborż hija rikonoxxuta fil-kont tar-riżultat ekonomiku matul il-perjodu tas-self/djun ipprovati minn ċertifikati li jużaw il-metodu ta' imgħax effettiv. Huma kklassifikati bħala obbligi mhux kurrenti, bl-eċċezzjoni ta' maturitajiet ta' inqas minn 12-il xahar wara d-data tal-karta tal-bilanċ.

Fil-każ ta' self mogħti fuq fondi missellfa, il-metodu ta' l-imgħax effettiv ma jistax jiġi applikat separatament għall-fondi mogħtija b'self u meħuda b'self, fuq il-bażi ta' kunsiderazzjonijiet ta' materjalità. L-ispejjeż tat-tranżazzjoni magħmula mill-Komunitajiet Ewropej u mbagħad iddebitati mill-ġdid lill-benefiċjarju tas-self huma direttament rikonoxxuti fil-kont tar-riżultat ekonomiku.

Obbligi miżmuma biex jiġu nnegozjati jinkludu derivattivi li ma jikkwalifikawx għal kontabilità tal-koperturi meta l-valur ġust tagħhom ikun negattiv. Huma jirċievu l-istess trattament kontabbli bħall-assi miżmuma biex jiġu nnegozjati, ara n-nota 1.5.4.

1.5.12   Ammonti li għandhom jitħallsu

Ammont sinifikattiv tal-ħlasijiet li għandhom jitħallsu tal-Komunitajiet mhumiex marbuta max-xiri ta' merkanzija jew servizzi — minflok huma talbiet għal pagamenti minn benefiċjarji ta' konċessjonijiet jew fondi oħrajn tal-Komunitajiet li ma tħallsux. Dawn huma mniżżlin bħala pagabbli għall-ammont rikjest meta t-talba għal pagament tiġi riċevuta u, wara verifikazzjoni, aċċettata bħala eliġibbli mill-aġenti finanzjarji rilevanti. F'dan l-istadju, dawn huma stmati skond l-ammont aċċettat u eliġibbli.

Ammonti li għandhom jitħallsu u li jinħolqu mix-xiri ta' merkanzija u servizzi huma rikonoxxuti meta tiġi riċevuta l-fattura għall-ammont oriġinali u l-ispejjeż korrispondenti jitniżżlu fil-kontijiet meta jaslu l-provvisti u jkunu aċċettati mill-Komunitajiet Ewropej.

1.5.13   Separazzjoni ta' perjodi ta' kontabilità — dħul u ħlasijiet dovuti u differiti

Bħala parti mill-moviment lejn kontabilità skond id-dovuti, aspett importanti huwa l-eżerċizzju li bih wieħed jiżgura li tranżazzjonijiet magħmulin matul is-sena jiġu reġistrati fis-sena tal-kontabilità t-tajba — eżerċizzju ta' cut-off: it-tranżazzjonijiet għandhom jiġu rikonoxxuti fil-perjodu li għandhom x'jaqsmu miegħu.

B'mod partikolari għandha ssir valutazzjoni li tikkonċerna l-ispejjeż eliġibbli mġarrba minn benefiċjarji tal-fondi tal-Komunitajiet imma li għadhom mhumiex irrappurtati lill-Komunitajiet (ħlasijiet dovuti). Sabiex wieħed jasal għall-aħjar stima ta' dawn l-ammonti jiġu użati metodi differenti skond it-tip ta' attivitajiet u informazzjoni disponibbli. Bil-maqlub, xi spejjeż huma mniżżlin fis-sena kurrenti għalkemm huma relatati ma' perjodi sussegwenti (ħlasijiet differiti) u dawk għandhom jiġu identifikati u inklużi fil-perjodu rilevanti.

Id-dħul għandu jkun spjegat ukoll fil-perjodu li huwa relatat miegħu. Fl-aħħar tas-sena, meta fattura ma tkunx intbagħtet u s-servizz ikun ingħata, jew il-provvisti ikunu waslu, jew ikun jeżisti ftehim kuntrattwali (jiġifieri, b'referenza għal trattat), l-ammont għandu jiġi eżaminat u rikonoxxut fir-rapporti finanzjarji bħala dħul dovut.

Barra dan, fl-aħħar tas-sena, meta tintbagħat fattura, għalkemm din ma tkunx relatata mal-perjodu tar-rappurtaġġ, l-ammont għandu jiġi differit u rikonoxxut bħala tnaqqis mid-dħul. L-għan hu li d-dħul jitnaqqas bl-ammont li jkun ugwali għad-differiment.

Billi din hija l-ewwel sena ta' dan l-eżerċizzju, u meta wieħed iqis il-partikularitajiet ta' l-attivitajiet tal-Komunitajiet, m'hemmx metodi standard disponibbli biex wieħed ikun jista' jqabbel dawn il-metodi ta' stima.

1.6   KONT TAR-RIŻULTAT EKONOMIKU

1.6.1   Dħul

Dħul minn kambju

Dħul mill-bejgħ ta' merkanzija huwa rikonoxxut meta r-riskju u l-premjijiet sinifikanti tal-pussess tal-merkanzija jiġu trasferiti lil min jixtri.

Dħul assoċjat ma' tranżazzjoni li tinvolvi l-forniment ta' servizzi huwa rikonoxxut b'referenza għall-istadju ta' kompletar tat-tranżazzjoni fid-data tar-rappurtaġġ.

Dħul mhux minn kambju

Dan jifforma l-maġġoranza ewlenija tad-dħul tal-Komunitajiet u jinkludi fil-biċċa l-kbira taxxi diretti u indiretti u ammonti ta' riżorsi proprji. Barra mit-taxxi, il-Komunitajiet Ewropej jistgħu wkoll jirċievu ħlasijiet minn partijiet oħrajn, bħal dazji, multi u donazzjonijiet.

Riżorsi bbażati fuq id-DGN u riżorsi tal-VAT

Ammonti riċevibbli u dħul relatat huma rikonoxxuti meta l-Komunitajiet Ewropej joħorġu sejħa għall-fondi lill-Istati Membri u jitolbu l-kontribuzzjoni tagħhom. Huma vvalutati skond “l-ammont imsejjaħ” tagħhom. Billi r-riżorsi tal-GNI u tal-VAT huma bbażati fuq stimi, dawn jistgħu jkunu riveduti hekk kif iseħħu xi bidliet, sakemm toħroġ l-informazzjoni finali mill-Istati Membri. L-effett ta' bidla fl-istima huwa inkluż meta jiġu determinati l-eċċess jew id-defiċit netti għal dak il-perjodu li fih tkun seħħet il-bidla.

Riżorsi proprji tradizzjonali

Ammonti riċevibbli u dħul relatat huma rikonoxxuti meta r-rapporti rilevanti A ta' kull xahar (li jinkludu d-dazji miġbura u l-ammonti dovuti li huma ggarantiti u mhux kontestati) ikunu riċevuti mingħand l-Istati Membri. Fid-data tar-rappurtaġġ, id-dħul miġbur mill-Istati Membri għal dak il-perjodu iżda li jkun għadu mhux imħallas lill-Komunitajiet Ewropej huwa stmat u rikonoxxut bħala dħul dovut. Ir-rendikonti B ta' kull tliet xhur (li jinkludu dazji la miġbura u lanqas garantiti, kif ukoll ammonti garantiti li ġew ikkuntestati mid-debitur) riċevuti mill-Istati Membri huma rikonoxxuti bħala dħul bit-tnaqqis ta' l-ispejjeż tal-ġbir (25 %). Barra minn hekk, tnaqqis fil-valur huwa rikonoxxut għall-ammont stmat tad-differenza fl-irkupru fil-kont tar-riżultat ekonomiku.

Multi

Ammonti riċevibbli u dħul relatat huma rikonoxxuti meta d-deċiżjoni tal-Komunitajiet li jimponu multa tkun ittieħdet u tkun ġiet innotifikata uffiċjalment lid-destinatarju. Jekk ikun hemm dubji dwar il-kapaċità tal-ħlas ta' l-impriża, għandha tiġi rikonoxxuta riduzzjoni fil-valur tal-kwota.

Wara d-deċiżjoni li tiġi imposta l-multa, id-debituri għandhom xahrejn mid-data tan-notifikazzjoni biex:

Madankollu, is-somma tal-multa għandha titħallas fiż-żmien stipulat billi l-appell m'għandux l-effett li jissospendi (Artikolu 242 tat-Trattat tal-KE). Id-debituri għandhom żewġ għażliet; jistgħu jippreżentaw garanzija tal-bank għall-ammont jew iħallsu l-multa provviżorjament.

Jekk l-intrapriża tappella kontra d-deċiżjoni, u tkun diġà ħallset il-multa provviżorjament, l-ammont jiġi reġistrat bħala obbligu li jista' jinbidel. Madankollu, billi appell tad-destinatarju kontra deċiżjoni tal-Komunitajiet m'għandux effett li jissospendi, il-flus riċevuti jintużaw biex ineħħu l-ammont riċevibbli. Jekk tingħata garanzija minflok ħlas, din tiġi reġistrata bħala assi li jistgħu jinbidlu.

Jekk hemm riskju li l-Qorti tal-Prim'Istanza tista' ma tiddeċidiex favur il-Komunitajiet, jiġi rikonoxxut proviżjon biex ikopri dan ir-riskju fil-każijiet fejn ikun diġà sar ħlas provviżorju. Jekk minflok tkun ingħatat garanzija, allura l-ammont riċevibbli pendenti jkun imnaqqas kif meħtieġ. L-imgħax akkumulat riċevut mill-Komunitajiet Ewropej fuq il-kontijiet bankarji fejn ħlasijiet riċevuti ikunu depożitati huwa rikonoxxut bħala dħul, u kwalunkwe obbligazzjoni kontinġenti tiżdied skond dan.

Dħul minn u spejjeż ta' imgħax

Dħul u spejjeż minn imgħax huma rikonoxxuti fil-kont tar-riżultat ekonomiku bl-użu tal-metodu ta' imgħax effettiv. Dan huwa metodu biex tiġi kkalkulata l-ispiża amortizzata ta' assi finanzjarji jew ta' obbligazzjoni finanzjarja, u biex jiġi allokat id-dħul mill-imgħax jew l-ispiża ta' imgħax matul il-perjodu rilevanti. Ir-rata effettiva ta' l-imgħax hija r-rata li tiskonta eżattament ħlasijiet ta' flus futuri stmati jew riċevuti fit-tul tal-ħajja mistennija ta' l-istrument finanzjarju (jew, fejn xieraq, perjodu iqsar) mill-ammont nett miżmum ta' l-assi finanzjarji jew ta' l-obbligu finanzjarju. Meta tiġi kkalkulata r-rata effettiva ta' l-imgħax, il-Komunitajiet Ewropej jistmaw il-flussi tal-likwidità waqt li jikkunsidraw it-termini kuntrattwali kollha ta' l-istrument finanzjarju (pereżempju, għażliet għall-ħlas bil-quddiem) imma ma jikkunsidrawx telfiet futuri tal-kreditu. Il-kalkolazzjoni tinkludi l-onorarji u l-punti kollha mħallsa jew riċevuti bejn partijiet fil-kuntratt li huma parti integrali mir-rata effettiva ta' imgħax, mill-ispejjeż tat-tranżazzjoni u mill-premjums jew l-iskonti l-oħrajn kollha.

Fil-każ ta' self mogħti fuq fondi missellfa, il-metodu ta' l-imgħax effettiv jista' ma jiġix applikat separatament għall-għoti u teħid b'self, fuq il-bażi ta' kunsiderazzjonijiet ta' materjalità. L-ispejjeż tat-tranżazzjoni li jkunu ħarġu l-Komunitajiet Ewropej u imbagħad ikunu ġew mgħoddija lill-benefiċjarju tas-self huma rikonoxxuti diretteament fil-kont tar-riżultat ekonomiku.

Ladarba ass finanzjarju jew grupp ta' assi finanzjarji simili jkunu mnaqqsa bħala riżultat ta' telf minħabba deterjorament, id-dħul mill-imgħax ikun rikonoxxut bl-użu tar-rata ta' imgħax użata biex tiskonta l-flussi tal-likwidità futuri bl-iskop li jitkejjel it-telf minħabba deterjorament.

Dħul minn dividendi

Id-dħul minn dividendi huwa rikonoxxut meta jiġi stabbilit id-dritt li jiġi rċevut ħlas.

1.6.2   Spejjeż

Spejjeż tal-kambju li jinħolqu mix-xiri ta' merkanzija huma rikonoxxuti meta l-provvisti jaslu u jkunu aċċettati mill-Komunitajiet Ewropej. Dawn ikollhom il-valur tal-prezz oriġinali tal-fattura.

L-ispejjeż mhux tal-kambju huma speċifiċi għall-Komunitajiet Ewropej u jgħoddu għall-maġġoranza ta' l-ispejjeż tagħhom. Dawn huma marbuta ma' trasferimenti lil benefiċjarji u jistgħu jkunu ta' tliet tipi: kwoti, trasferimenti bi ftehim u konċessjonijiet diskrezzjonali, kontribuzzjonijiet u donazzjonijiet.

It-trasferimenti huma rikonoxxuti bħala spejjeż matul il-perjodu li fih l-avvenimenti li jwasslu għat-trasferiment ikunu seħħew, bil-kondizzjoni li n-natura tat-trasferiment tkun permessa mir-regolament (ir-Regolament Finanzjarju, ir-Regolamenti tal-Persunal, jew regolament speċifiku ieħor) jew ikun ġie ffirmat kuntratt li jawtorizza t-trasferiment; kwalunkwe kriterju ta' eliġibbiltà ikun intlaqa' mill-benefiċjarju; u tkun tista' ssir stima raġonevoli ta' l-ammont.

Meta kwalunkwe rikjesta għal ħlas jew talba għal pagament tiġi riċevuta u tissodisfa l-kriterji ta' rikonoxximent, tiġi rikonoxxuta bħala spiża għall-ammont eliġibbli. Fl-aħħar tas-sena spejjeż eliġibbli mġarrba li jkunu diġà dovuti lill-benefiċjarji imma li jkunu għadhom mhux irrapportati jiġu stmati u reġistrati bħala spejjeż dovuti.

1.7   ASSI U OBBLIGAZZJONIJIET KONTINĠENTI

Assi kontinġenti

Assi kontinġenti huma assi possibbli li jirriżultaw minn attivitajiet tal-passat u li l-eżistenza tagħhom tkun konfermata biss meta jseħħu jew ma jseħħux avvenimenti jew avvenimenti li mhumiex ċerti fil-futur u li mhumiex totalment fil-kontroll tal-Komunitajiet Ewropej. Assi kontinġenti huma żvelati meta dħul ta' benefiċċji ekonomiċi jew potenzjal ta' servizz ikun probabbli.

Assi kontinġenti huma eżaminati kontinwament sabiex ikun żgurat li l-iżviluppi jkunu riflessi kif xieraq fir-rendikonti finanzjarji. Jekk ikun hemm virtwalment ċertezza li se jkun hemm dħul ta' benefiċċji ekonomiċi jew potenzjal ta' servizz, u l-valur ta' l-assi ikun jista' jiġi mkejjel b'mod li wieħed ikun jista' joqgħod fuqu, l-assi u d-dħul relatat miegħu jiġu rikonoxxuti fir-rendikonti finanzjarji tal-perjodu li fih isseħħ il-bidla.

Obbligi kontinġenti

L-obbligu kontinġenti huwa obbligu possibbli li jinħoloq minn avvenimenti ta' l-imgħoddi u li l-eżistenza tiegħu tiġi kkonfermata biss meta jseħħu jew ma jseħħux avveniment jew avvenimenti li mhumiex ċerti fil-futur u li mhumiex totalment fil-kontroll tal-Komunitajiet Ewropej; jew obbligu preżenti li jirriżulta minn avvenimenti ta' l-imgħoddi imma li ma jkunx rikonoxxut għax: mhux probabbli li ħruġ ta' riżorsi jinkorpora benefiċċji ekonomiċi, jew potenzjal ta' servizz ikun meħtieġ biex jitħallas l-obbligu, jew, f'ċirkostanzi estremament rari fejn l-ammont ta' l-obbligu ma jkunx jista jiġi vvalutat b'mod suffiċjentement affidabbli.

Obbligu kontinġenti jiġi żvelat, ħlief jekk il-possibbiltà ta' ħruġ ta' riżorsi li jinkorporaw benefiċċji ekonomiċi jew li jkollhom potenzjal ta' servizz tkun remota.

L-obbligi kontinġenti huma eżaminati kontinwament biex ikun determinat jekk il-ħruġ ta' riżorsi li jinkorporaw benefiċċji ekonomiċi jew il-potenzjal ta' servizz jkunx sar probabbli. Jekk il-ħruġ ta' riżorsi li jinkorporaw benefiċċji ekonomiċi jew il-potenzjal ta' servizz ikunu meħtieġa għal oġġett li jiġi ttrattat bħala obbligu kontinġenti, tiġi rikonoxxuta proviżjoni fir-rendikonti finanzjarji tal-perjodu li fih isseħħ il-bidla fil-probabbiltà.

Impenji għal finanzjament futur

Impenn għal finanzjament futur jirrappreżenta impenn legali jew kostruttiv, normalment kuntrattwali, li l-Komunitajiet Ewropej daħlu fih u li jista' jitlob ħruġ ta' riżorsi fil-futur.

Garanziji

Il-garanziji huma assi jew obbligazzjonijiet possibbli li jirriżultaw minn avvenimenti ta' l-imgħoddi u li l-eżistenza tagħhom tiġi kkonfermata meta jseħħ jew ma jseħħx l-oġġett tal-garanzija. Il-garanziji għalhekk jikkwalifikaw bħala assi jew obbligazzjonijiet kontinġenti. Garanzija tkun imħallsa meta l-oġġett tal-garanzija ma jibqax jeżisti. Dan isir konkret meta jitwettqu l-kundizzjonijiet għat-talba għall-ħlas min-naħa tal-garanti.

1.8   UŻU TA' STIMI

Skond il-prinċipji tal-kontabilità li huma aċċettati b'mod ġenerali, ir-rendikonti finanzjarji neċessarjament jinkludu ammonti bbażati fuq stimi u suppożizzjonijiet mill-amministrazzjoni fuq il-bażi ta' l-aktar informazzjoni affidabbli disponibbli. Stimi sinifikanti jinkludu, imma mhumiex limitati għal, ammonti għal pensjonijiet, proviżjonijiet għal ħlasijiet futuri, valutazzjoni ta' stokks tal-pubblikazzjonijiet, riskju finanzjarju fuq inventarji u kontijiet riċevibbli, dħul u ħlasijiet dovuti, assi u obbligazzjonijiet kontinġenti, u grad ta' deterjorament ta' assi fissi. Ir-riżultati attwali jistgħu jkunu differenti mill-estimi. Il-bidliet fl-istimi huma riflessi fil-perjodu li fih isiru magħrufa.

2.   IMPATT TAT-TRANŻIZZJONI LEJN KONTABILITÀ BBAŻATA FUQ ID-DOVUTI

2.1   BAŻI TAL-PREPARAZZJONI

Il-karta tal-bilanċ tal-ftuħ tal-Komunitajiet ġiet ippreparata skond ir-regoli l-ġodda tal-kontabilità adottati fit-28 ta' Diċembru, 2004, li japplikaw għall-ewwel darba għas-sena finanzjarja 2005.

2.2   PREŻENTAZZJONI TAR-RENDIKONTI FINANZJARJI

Il-kontijiet annwali jinkludu r-rendikonti primarji li ġejjin: karta tal-bilanċ, kont tar-riżultat ekonomiku, rendikont tal-bidliet fl-assi netti u tabella tal-fluss tal-likwidità.

2.3   TQABBIL TAL-VALUR TA' L-ISHMA

KARTA TAL-BILANĊ TAL-FTUĦ

It-tabella ta' hawn fuq tiġbor fil-qosor l-impatt tal-bidliet li saru biex il-karta tal-bilanċ tal-31 ta' Diċembru 2004 tiġi mibdula taħt ir-regoli l-ġodda tal-kontabilità.

Il-preżentazzjoni tal-bilanċ fil-31 ta' Diċembru 2004 (qabel il-bidla) hija xi ftit differenti minn dik ippubblikata fir-Rendikonti Finanzjarji ta' l-2004. Dan minħabba r-reviżjoni ta' ċerti bilanċi fil-karta tal-bilanċ, li kienet neċessarja sabiex tippermetti paragun rilevanti mil-figuri mibdula. Il-figura ta' l-assi netti oriġinali ta' EUR 14.5 biljun (li kienet imsejħa “Kapital Proprju”) tal-31 ta' Diċembru 2004 tikkorrispondi mal-figura ppubblikata.

Kważi l-impatt kollu huwa nnotat fil-kontijiet tal-Kummissjoni u fuq skala ħafna inqas fil-KEFA f'likwidazzjoni. L-ewwel inklużjoni ta' l-Aġenziji fl-ambitu tal-konsolidazzjoni kellha impatt limitat fuq il-kontijiet konsolidati, prinċipalment żieda fil-bilanċi tal-flus.

2.3.1   Assi fissi tanġibbli

Il-bidla ewlenija fil-politika tal-kontabilità għal assi fissi tanġibbli hija relatata mal-politika tad-deprezzament. Taħt ir-regoli ta' qabel, assi li kienu għadhom kemm ġew akkwistati kienu jiġu deprezzati għal 12-il xahar sħaħ fis-sena meta jinxtraw (irrispettivament mid-data ta' l-akkwist). Skond ir-regoli l-ġodda d-deprezzament japplika mix-xahar ta' l-akkwisizzjoni. Għalhekk, storikament, l-assi kienu jiġu “deprezzati żżejjed”. Il-bidla fil-politika tal-kontabilità b'hekk wasslet għal żieda fil-valur nett ta' assi fissi tanġibbli, ta' EUR 68.8 miljun fil-Kummissjoni, u EUR 137 miljun fil-Parlament. Il-bilanċ taż-żieda huwa relatat primarjament ma' l-inklużjoni ta' l-Aġenziji għall-ewwel darba.

2.3.2   Investimenti

Il-portfoljo ta' l-investimenti tal-Fond ta' Garanzija u tal-KEFA f'likwidazzjoni, magħmul minn titoli ta' dejn, kien preċedentement imniżżel bl-inqas mill-prezz tax-xiri (jew fil-każ ta' ħlasijiet addizzjonali/mnaqqsa, bil-prezz amortizzat bl-użu tal-metodu lineari) u l-valur tas-suq. Dawn it-titoli huma issa kklassifikati bħala assi lesti għall-bejgħ u b'konsegwenza ta' dan miżmuma bil-valur ġust tagħhom permezz tal-valur ta' l-ishma. L-impatt tal-valutazzjoni tal-valur ġust ġie ikkunsidrat fir-riżerva ta' l-ishma tal-valur ġust u ammonta għal EUR 88 miljun.

Il-Fond ta' Garanzija kien qed iżomm tliet noti ta' rata varjabbli maħruġin mill-Komunitajiet Ewropej għal ammont ta' EUR 21 miljun, li jinkludu interessi dovuti, fil-31 ta' Diċembru 2004. Dawn it-titoli ta' dejn ġew maqtugħa kif suppost kontra d-dejn ipprovat miċ-ċertifikati maħruġa mill-programm ta' l-Għajnuna Makrofinanzjarja (MFA) (ara n-nota 2.3.8).

It-titoli ta' dejn, li jammontaw għal EUR 38 miljun, miżmuma fil-kuntest ta' l-istrumenti tal-baġit ġestiti minn fiduċjarji f'isem il-Kummissjoni Ewropea, kienu inklużi fil-kalkolu ta' l-assi netti ta' dawn l-istrumenti u bħala tali ġew ikklassifikati bħala riċevibbli ta' skadenza qasira fil-31 ta' Diċembru 2004. Taħt ir-regoli l-ġodda tal-kontabilità, il-komponenti ta' l-istrumenti tal-baġit huma issa kklassifikati fl-intestaturi rilevanti tal-kontijiet annwali skond in-natura tagħhom u, fejn applikabbli, skond il-maturità residwa.

Strumenti finanzjarji derivattivi b'valur ġust pożittiv inkluż l-imgħax dovut (EUR 33 miljun) huma rikonoxxuti bħala obbligi miżmuma għal skopijiet ta' negozju waqt li qabel kienu jiġu żvelati biss bħala elementi li ma jidhrux fuq il-karta tal-bilanċ. Il-bilanċ tal-moviment (EUR 33 miljun) jirrigwarda riklassifikazzjonijiet u rivalutazzjonijiet oħra u l-inklużjoni ta' l-imgħax dovut taħt din l-intestatura.

2.3.3   Self

Is-self b'kundizzjonijiet speċjali qabel kien imniżżel skond kemm jiswa bit-tnaqqis ta' kwalunkwe proviżjoni għal deterjorament. Taħt ir-regoli l-ġodda tal-kontabilità, dan is-self konċess b'rati preferenzjali huwa rikonoxxut inizjalment bil-valur ġust li, fil-każ ta' self li jġorr miegħu imgħax taħt il-kundizzjonijiet tas-suq, jikkorrispondi għall-valur nett ta' flussi tal-likwidità mistennija, skontati bir-rata ta' imgħax medja prevalenti tas-self ta' l-EIB għal min jissellef fil-pajjiżi rispettivi, u suċċessivament ivvalutata bi prezz amortizzat. Il-proviżjonijiet għal deterjorament, jekk ikun hemm, huma bbażati fuq it-tnaqqis provviżorju jew definittiv kif previst taħt il-kuntratt finanzjarju rispettiv. L-impatt magħqud tal-valutazzjoni ta' dan is-self bil-prezz amortizzat tiegħu (EUR -152 miljun), fuq naħa waħda, u l-klassifikazzjoni sħiħa tiegħu bħala assi mhux kurrenti billi kollha għandhom maturitajiet finali ta' aktar minn sena wara d-data tal-karta tal-bilanċ (EUR 20 miljun) fuq in-naħa l-oħra, ġie kkunsidrat permezz tal-kont ta' defiċit akkumulat u jammonta għal EUR -132 miljun.

Is-self tad-djar tal-KEFA f'likwidazzjoni konċess b'rati preferenzjali kien preċedentement imniżżel bl-ammont nominali pendenti tiegħu bit-tnaqqis ta' kwalunkwe proviżjon għal deterjorament. Taħt ir-regoli l-ġodda tal-kontabilità, dan is-self huwa rikonoxxut inizjalment b'valur ġust li jikkorrispondi għall-valur nett preżenti ta' flussi tal-likwidità mistennija u skontati bir-rata ta' interessi prevalenti fis-suq għal bonds b'maturitajiet simili maħruġin mill-istati membri fejn jinsab min jissellef, u suċċessivament vvalutati bi spiża amortizzata. Il-proviżjonijiet għal deterjorament, jekk hemm, huma bbażati fuq it-tnaqqis provviżorju jew definittiv kif maħsub taħt il-kuntratti finanzjarji rispettivi. L-impatt ta' l-istima ta' dan is-self bl-ispiża amortizzata tiegħu jammonta għal obbligu ta' EUR 21 miljun.

Is-self konċess minn fondi mislufin ukoll ġie kklassifikat bħala assi mhux kurrenti peress li l-maturità finali tiegħu kienet ta' aktar minn sena wara d-data tal-karta tal-bilanċ. Dan żied il-bilanċ ta' self bi skadenza twila b'EUR 123 miljun u naqqas dak tar-riċevibbli bi skadenza qasira bl-istess ammont (ara n-nota 2.3.5).

2.3.4   Prefinanzjament

Ir-rendikonti finanzjarji tal-Komunitajiet Ewropej ippubblikati qabel l-2005 kienu jinkludu, mar-riċevibbli ta' skadenza qasira, għadd limitat ta' ammonti li għandhom x'jaqsmu ma' ħlasijiet ta' prefinanzjamenti magħmulin fuq proġetti speċifiċi (intermedjarji finanzjarji). Matul l-2004 kull Istituzzjoni u entità ppreparat inventarju ta' l-ammonti miftuħa kollha ta' prefinanzjament li tħallsu sal-31 ta' Diċembru 2004.

Il-bilanċ li jidher għall-prefinanzjament fil-31 ta' Diċembru 2004 huwa, madankollu, dan l-ammont totali pendenti lil benefiċjarji sa dik id-data bit-tnaqqis tal-ħlasijiet dovuti. Dawn il-ħlasijiet dovuti jirrappreżentaw l-istima ta' l-utilizzazzjoni reali mill-benefiċjarji ta' l-ammonti ta' pre-finanzjment sa din id-data, li għaliha l-Komunitajiet Ewropej għadhom ma rċevew l-ebda rendikont ta' l-ispejjeż.

Billi ħafna mill-proġetti iffinanzjati mill-azzjonijiet tal-Fond Strutturali tal-Komunitajiet Ewropej huma fin-natura tagħhom ta' skadenza twila, l-ammonti antiċipati relatati huma disponibbli għal aktar minn sena. B'hekk, dawn l-ammonti ta' prefinanzjament huma mniżżla kemm taħt it-titolu assi bi skadenza fit-tul kif ukoll taħt it-titolu assi bi skadenza fil-qasir.

2.3.5   Riċevibbli

Ir-riċevibbli ta' skadenza twila naqsu ħafna billi r-riċevibbli mill-Istati Membri fir-rigward ta' l-obbligazzjonijiet tal-Komunitajiet fejn tidħol il-pensjoni tal-persunal ma tissodisfax il-kriterji tal-kontabilità stabbiliti fir-regoli l-ġodda tal-kontabilità neċessarji sabiex titqies bħala ass. Oriġinarjament din kienet tammonta għal EUR 25.9 biljun fil-31 ta' Diċembru 2004.

Ir-riċevibbli ta' skadenza qasira żdiedu minħabba l-inklużjoni ta' dħul dovut ta' riżorsi proprji ta' EUR 2.3 biljun fil-31 ta' Diċembru 2004. Iżda l-moviment totali fuq il-bilanċ huwa kkumpensat mit-trasferiment lejn intestaturi separati ta' ammonti, li qabel kienu inklużi, ta' prefinanzjament, ta' assi netti ta' l-istrumenti baġitarji ġestiti minn fiduċjarji f'isem il-Komunitajiet Ewropej u partijiet minn self b'maturità finali ta' aktar minn sena wara d-data tal-karta tal-bilanċ, u ta' imgħax dovut.

2.3.6   Flus likwidi u ekwivalenti

L-ikbar impatt ta' l-inklużjoni ta' l-Aġenziji ġie nnotat taħt dan it-titlu, u dan huw ta' EUR 339 miljun.

Kontijiet kurrenti u depożiti ta' skadenza qasira, li jammontaw għal EUR 323.5 miljun, miżmuma fil-kuntest ta' l-istrumenti tal-baġit ġestiti minn fiduċjarji f'isem il-Komunitajiet Ewropej kienu inklużi fil-kalkulazzjoni ta' l-assi netti ta' dawn l-istrumenti u bħala tali, ġew ikklassifkati bħala riċevibbli ta' skadenza qasira sal-31 ta' Diċembru 2004. Skond ir-regoli l-ġodda tal-kontabilità, il-komponenti ta' l-istrumenti tal-baġit huma issa kklassifikati taħt it-titoli rilevanti tal-kontijiet ta' l-aħħar tas-sena skond in-natura tagħhom u, fejn applikabbli, skond il-maturità residwa.

2.3.7   Proviżjonijiet

Il-bilanċ fuq il-proviżjonijiet ġie rivedut 'il fuq bl-applikazzjoni ta' rata skontata aktar preċiża għall-proviżjoni ta' l-iżmantellament għall-JRC. Wara reviżjoni aktar dettaljata ta' każijiet legali pendenti kien hemm ukoll żieda fil-proviżjonijiet speċifiċi li saru għal dawn.

Il-bidla sinifikattiva kienet li l-proviżjonijiet li qabel kienu rikonoxxuti li kellhom x'jaqsmu mal-Fond tal-Garanzija (EUR 1 068 miljun) u l-KEFA f'Likwidazzjoni (EUR 328 miljun) m'għadhomx jissodisfaw ir-rekwiżiti biex jiġu kklassifikati bħala proviżjonijiet taħt ir-regoli l-ġodda u għalhekk tneħħew minn dan it-titolu. Minflok għall-istess ammonti ġew rikonoxxuti riżervi.

Minbarra dan, proviżjonijiet finanzjarji (EUR 239 miljun) ġew rikonoxxuti fil-kuntest ta' l-istrumenti baġitarji filwaqt li qabel dawn kienu żvelati biss bħala elementi ta' barra l-karta tal-bilanċ. Fl-aħħar, proviżjonijiet li jirrigwardaw każijiet legali ta' EUR 81 miljun u proviżjonijiet ta' EUR 21 miljun minn Istituzzjonijiet u aġenziji oħra ġew inklużi għall-ewwel darba (ara n-nota 3.13).

2.3.8   Obbligi finanzjarji

Kif ġara bis-self konċess, self bil-maturità finali ta' 'l fuq minn sena wara d-data tal-karta tal-bilanċ ġie kklassifikat bħala obbligu mhux kurrenti, u b'hekk il-bilanċ tas-self bi skadenza twila żdied b'EUR 109 miljun u s-self bi skadenza qasira naqas bl-istess ammont.

Barra minn hekk, dejn ippruvat minn ċertifikati maħruġa mill-programm ta' l-Għajnuna Makro-Finanzjarja (MFA) u mniżżel bħala self ta' skadenza twila ġie sottoskritt mill-Fond tal-Garanzija. Dawn id-djun kienu eliminati fil-pront skond l-assi korrispondenti miżmuma mill-Fond tal-Garanzija.

Strumenti finanzjarji derivattivi b'valur ġust negattiv (EUR 19 miljun) huma rikonoxxuti bħala obbligi miżmuma għall-kummerċ waqt li qabel kienu mniżżla biss bħala elementi li ma jidhrux fuq il-karta tal-bilanċ.

2.3.9   Kontijiet pagabbli

L-ikbar impatt (EUR 70.6 biljun) fuq il-karta tal-bilanċ kien taħt dan it-titlu u hu dovut primarjament għal żewġ eżerċizzji prinċipali li ġew introdotti mill-proġett ta' modernizzazzjoni — ir-reġistrazzjoni tal-fatturi u l-ispejjeż dovuti:

2.3.10   Riżervi u eċċess/defiċit akkumulati

Skond ir-regoli l-ġodda tal-kontabilità, l-aġġustament tal-valur ġust ta' assi lesti għall-bejgħ huwa issa ġġustifikat mill-valur ġust tar-riżerva ta' l-ekwità (EUR 88 miljun). L-akbar effett fuq ir-riżervi kien madankollu l-inklużjoni tar-riżerva tal-Fond ta' Garanzija (EUR 1 086 miljun), li tikkorrispondi għad-9 % ta' l-ammont mmirat u ta' riżervi oħrajn tal-KEFA f'likwidazzjoni(EUR 328 miljun). Qabel dawn l-ammonti kienu rikonoxxuti bħala proviżjoni.

Il-bidliet kollha minbarra l-aġġustamenti lill-valur ġust meħtieġa biex titbiddel il-karta tal-bilanċ tal-ftuħ kienu magħmulin permezz tal-kont ta' l-eċċess/defiċit akkumulat, u għalhekk kien hemm impatt kbir fuq il-bilanċ tiegħu.

3.   NOTI TA' SPJEGAZZJONI GĦALL-KARTA TAL-BILANĊ

I.   ASSI MHUX KURRENTI

3.1   ASSI FISSI INTANĠIBBLI

L-assi fissi intanġibbli jikkonsistu fl-assi mhux monetarji li m'għandhomx sustanza fiżika. Sabiex jitniżżlu fuq in-naħa ta' l-assi tal-karta tal-bilanċ, għandhom ikunu kkontrollati mill-entità u jiġġeneraw benefiċċji ekonomiċi futuri għall-Komunitajiet Ewropej.

Assi Fissi Intanġibbli

3.2   ASSI FISSI TANĠIBBLI

3.2.1   Art u bini.

F'xi pajjiżi l-valur ta' l-art okkupata mid-Delegazzjonijiet ma jistax jiġi mifrud mill-valur tal-bini.

F'Diċembru 2005, flimkien mal-Parlament, il-Kummissjoni xtrat bini f'Copenhagen b'valur ta' EUR 9.9 miljun. Kull parti tippossjedi 50 %, għalkemm il-Parlament ħallas l-ammont sħiħ għall-bini u l-Kummissjoni se tħallas lura s-sehem tagħha lill-Parlament matul il-ħajja tal-bini. Fl-istess xahar, iż-żewġ Istituzzjonijiet iffirmaw ukoll b'mod konġunt kuntratt li jiswa EUR 7.4 miljun għal bini f' The Hague, iżda peress li l-bini ma bediex jintuża sa l-2006, huwa ma jidhirx fuq il-karta tal-bilanċ tal-31 ta' Diċembru 2005.

3.2.2   Impjant u tagħmir

Għal madwar 20 % tad-Delegazzjonijiet, m'hemmx informazzjoni disponibbli dwar l-assi fissi tanġibbli fil-31 ta' Diċembru 2005. Sa minn Jannar 2003 hemm inizjattiva għaddejja sabiex titjieb il-kwalità u l-kompletezza ta' l-informazzjoni pprovduta mid-Delegazzjonijiet u dan, flimkien mal-proġett speċifiku ta' l-inventarji varat fl-2004, għandu jgħin sabiex tissolva din il-problema fil-futur. Minbarra dan, l-integrazzjoni tat-tranżazzjonijiet tad-delegazzjonijiet direttament fis-sistema tal-kontabilità ċentrali fl-2007 wkoll se ttejjeb is-sitwazzjoni.

L-aġġustamenti bħala riżultat dirett ta' dawn il-proġetti jammontaw għal EUR 3.6 miljun u qed jintwerew taħt l-intestatura “bidliet oħra” fit-tabella ta' hawn taħt. L-ammont nett totali ta' l-assi fissi tanġibbli inklużi għad-Delegazzjonijiet fil-31 ta' Diċembru 2005 huwa ta' 72.3 miljun EUR.

3.2.3   Kirjiet finanzjarji (u intitolamenti simili)

Il-bini prinċipali okkupat mill-Uffiċċju tal-Pubblikazzjonijiet mhux inkluż fil-karta tal-bilanċ għaliex huwa klassifikat bħala kirja operattiva. Minkejja li l-Uffiċċju għandu żewġ opzjonijiet ta' xiri (fl-2006 u l-2010) b'valuri bbażati fuq il-valur tas-suq, mhux meqjus li r-riskji u l-benefiċċji marbuta ma' li wieħed ikun sid ta' l-ass huma sostanzjalment trasferiti għall-Uffiċċju. Il-klassifikazzjoni se tkun riveduta aktar tard fl-2006, meta l-ewwel opzjoni ta' xiri tkun tista' tintuża.

Fil-21 ta' Settembru 2005 il-Kummissjoni ffirmat kuntratt ta' kiri finanzjarju ta' 27 sena fi Brussell bil-valur ta' EUR 50 miljun.

Il-Kumitat Ekonomiku u Soċjali (ESC) u l-Kumitat tar-Reġjuni (CoR) rreġistraw il-kuntratti ta' kiri finanzjarju għall-bini tagħhom ta' Belliard fi Brussell fuq in-naħa ta' l-assi tal-karta tal-bilanċ. Dawn huma kofinanzjati fuq l-iskala li ġejja: ESC: 50 % — CoR: 50 %. Il-kirja finanzjarja għal 27 sena li dawn iż-żewġ Kumitati ffirmaw f'Mejju 2004 għal bini ieħor fi Brussell ġiet inkluża fil-karta tal-bilanċ tal-ftuħ modifikata għall-2005. Dan huwa kofinanzjat fuq l-iskala li ġejja: ESC: 40 % — CoR: 60 %.

3.2.4   Assi fissi taħt kostruzzjoni

F'Marzu 2003, il-Kunsill iffirma kuntratt għall-bini u l-akkwist tal-bini LEX fi Brussell. Il-prezz stmat meta jitlesta huwa ta' EUR 258 miljun fil-31 ta' Diċembru 2005. Tħallsu EUR 64 miljun fl-2005 bħala avvanz għal dan il-bini u EUR 59 miljun matul is-snin ta' qabel — b'kollox EUR 123 miljun.

F'Ottubru 2004 il-Parlament iffirma kuntratt ta' kiri finanzjarju b'opzjoni ta' xiri għal kumpless fi Brussell, li l-kostruzzjoni tiegħu bdiet fl-2004. F'Novembru 2004 sar ħlas ta' avvanz ta' EUR 40 miljun. Sakemm jiġi ffirmat ir-rapport ta' approvazzjoni proviżorja, il-Parlament għandu d-dritt li jagħmel ħlasijiet oħra ta' avvanzi u li s'issa saru kif ġej (f'miljuni ta' Euro):

Assi Fissi Tanġibbli

Spejjeż li għadhom iridu jitħallsu fir-rigward ta' kirjiet finanzjarji u intitolamenti simili kif murija fl-obbligi għat-tul u għal żmien qasir fil-karta tal-bilanċ. Dawn jinqasmu kif ġej:

Kirjiet finanzjarji u Intitolamenti Simili

3.3   INVESTIMENTI

Din l-intestatura tkopri investimenti magħmula bil–ħsieb li jiġu stabbiliti konnessjonijiet permanenti u/jew li jidhru li jappoġġjaw l-attivitajiet tal-Komunitajiet Ewropej. Tinkludi wkoll l-assi netti tal-Fond ta' Garanzija.

Investimenti

3.3.1   Investimenti f'assoċjati u interessi f'impriżi konġunti

Assoċjati u Impriżi konġunti

Il-Fond Ewropew għall-Investiment (EIF)

L-EIF huwa l-istituzzjoni finanzjarja ta' l-Unjoni Ewropea li tispeċjalizza fil-kapital tar-riskju u fil-garanziji għall-SMEs. Taħt id-Deċiżjoni tal-Kunsill tas-6 ta' Ġunju 1994, il-Komunitajiet Ewropej, irrappreżentati mill-Kummissjoni, issottoskrivew għal total ta' ECU 600 miljun mill-kapital ta' l-EIF, li huma 600 sehem. Dan jirrappreżenta 30 % tal-kapital ta' l-EIF. Il-Kummissjoni ħallset il-kapital maħruġ kollu, li jammonta għal 20 %. Il-ħlasijiet pendenti fuq il-kapital li ma ntalabx jammontaw għal EUR 480 miljun.

Taħt ftehim bejn il-Kummissjoni u l-Bank Ewropew għall-Investiment (EIB) iffirmat fl-2000, il-Kummissjoni kienet intitolata li tbigħ l-ishma tagħha lill-EIB bi prezz fiss għal kull unità ta' EUR 315 000. Madankollu, il-Kummissjoni ma eżerċitatx l-opzjoni tagħha li tbigħ. Fl-istess data, daħal fis-seħħ Ftehim ta' Impenn ta' Xiri ta' Ishma ġdid. Taħt dan il-ftehim il-ġdid, il-Kummissjoni hija intitolata li tbigħ l-ishma tagħha fi kwalunkwe żmien lill-EIB bil-prezz li jikkorrispondi mal-valutazzjoni ta' l-EIF diviża bin-numru totali ta' ishma maħruġa. Il-formula se tkun ibbażata fuq l-elementi li hemm fir-rapport annwali u l-kontijiet annwali stabbiliti għas-sena finanzjarja li fiha l-avviż tal-bejgħ ikun ingħata u ġie approvat mil-laqgħa ġenerali.

Il-valur tal-put option huwa kważi xejn għaliex il-formula użata sabiex tiddetermina l-prezz tal-bejgħ ta' l-ishma hija simili għal dik użata sabiex tiddetermina l-kapital nett ta' l-EIF u għaliex, mingħajr eżerċizzju sħiħ ta' valur ġust, il-kapital nett determinat b'dan il-mod jitqies li huwa l-eqreb approssimazzjoni tal-valur ġust tiegħu. Għandu jkun innutat ukoll li l-Kummissjoni m'għandha l-ebda intenzjoni li tbigħ l-ishma tagħha fl-EIF sakemm il-Kummissjoni tkompli tiżviluppa l-fondi ta' kapital tar-riskju u l-programmi ta' garanzija tagħha f'kooperazzjoni mal-Fond. Il-put option ingħatat lill-Kummissjoni mill-kumpanija omm, l-EIB, biss għall-iskop li tagħti drittijiet ugwali lil kull wieħed mill-azzjonisti ta' l-EIF.

Il-metodu ta' l-ekwivalenza huwa użat sabiex jiġi vvalutat is-sehem tal-Komunitajiet fl-EIF, f'konformità mar-regoli tal-kontabilità. Skond il-metodu ta' l-ekwivalenza, is-sehem huwa inizjalment irreġistrat b'kemm ikun ġie akkwistat u mbagħad huwa aġġustat sabiex jittieħdu f'kunsiderazzjoni bidliet sussegwenti għall-akkwist mill-investitur ta' sehem fl-assi netti ta' l-entità kkontrollata. Ir-riżultat ta' l-aġġustamenti jirrifletti s-sehem ta' l-investitur mir-riżultati ta' l-entità kkontrollata.

Bil-metodu ta' l-ekwivalenza, is-sehem huwa vvalutat li jiswa 30 % tal-kapital proprju ta' l-EIF. Il-karta tal-bilanċ ta' l-EIF għall-2005 turi total ta' EUR 618.6 miljun ta' kapital proprju, inklużi l-profitti ta' EUR 42.9 miljun għas-sena. Is-sehem tal-Komunitajiet huwa ta' 30 % ta' dan l-ammont (EUR 185.6 miljun), li minnhom EUR 12.9 miljun jikkonċernaw ir-riżultat għall-2005. Dividend ta' EUR 3.3 miljun li jikkonċerna s-sena finanzjarja 2003 ġie rċevut fl-2005.

Għandu jkun innutat li filwaqt li l-EIF qed jaħdem sabiex japplika l-Istandards Internazzjonali tar-Rappurtar Finanzjarju (IFRS) għall-kontijiet annwali tiegħu, il-kontijiet tiegħu ta' l-2005 għadhom ma jikkonformawx għal kollox ma' dawn ir-regoli, partikolarment fir-rigward tal-kwistjoni tal-kontabilità skond il-valur ġust.

Il-programm Galileo

Għat-twettiq tal-fażi ta' l-iżvilupp tal-programm Galileo, impriża konġunta fit-tifsira ta' l-Artikolu 171 tat-Trattat twaqqfet permezz tar-Regolament tal-Kunsill 876/2002 għal perjodu ta' 4 snin (2002 sa l-2006.) Il-mira ta' din l-entità ġuridika hija li tiżgura l-unità ta' l-amministrazzjoni u l-kontroll finanzjarju tal-programm Galileo għall-iżvilupp tiegħu, u għal dan l-għan li timmobilizza l-fondi assenjati għal dak il-programm. Il-membri fundaturi huma l-Komunitajiet Ewropej, irrappreżentati mill-Kummissjoni, u l-Aġenzija Spazjali Ewropea (ESA). Il-Kummissjoni, permezz ta' għotjiet mogħtija mill-baġit tan-netwerks Tranżewropej (TEN), tpoġġi għad-dispożizzjoni ta' l-impriża Galileo l-fondi mitluba għall-kofinanzjament ta' l-attivitajiet relatati tal-fażi ta' l-iżvilupp.

Il-Komunitajiet daħlu għal EUR 520 miljun mill-kapital ta' din l-entità u sal-31 ta' Diċembru 2005 kienu tħallsu EUR 438 miljun, filwaqt li l-bilanċ, EUR 82 miljun kien għadu ma nġabarx.

Bħal fil-każ ta' l-EIF, dan jitniżżel fil-kontijiet bil-metodu ta' konsolidament ta' l-ekwivalenza. Għall-2005, is-sehem tal-Komunitajiet mit-telf ta' l-impriża konġunta kien ta' EUR 103.8 miljun. Għalhekk, il-valur ta' l-investiment fil- 31 ta' Diċembru 2005 kien ta' EUR 141.5 miljun li kienu l-investiment ta' EUR 438 miljun bis-sehem akkumulat tat-telf, EUR 296.5, imnaqqsa minnhom.

3.3.2   Fond ta' Garanzija

Ir-Regolament tal-Kunsill (KE, Euratom) Nru 2728/94 tal-31 ta' Ottubru 1994 waqqaf Fond ta' Garanzija għal azzjonijiet esterni sabiex iħallas lura lill-kredituri tal-Komunitajiet f'każ ta' nuqqas ta' ħlas lura mill-benefiċjarji ta' self mogħti jew garantit mill-Komunitajiet. Din il-faċilità tkopri self garantit mill-Komunitajiet bħala riżultat ta' Deċiżjoni tal-Kunsill, b'mod partikolari l-operazzjonijiet ta' self tal-Bank Ewropew għall-Investiment (EIB) barra mill-Unjoni Ewropea u self taħt l-għajnuna makrofinanzjarja (self MFA) u self tal-Euratom barra mill-Unjoni Ewropea.

F'konformità ma' l-Artikolu 6 tar-Regolament il-Kummissjoni fdat il-ġestjoni finanzjarja tal-Fond f'idejn l-EIB taħt ftehim iffirmat bejn il-Komunitajiet u l-EIB fit-23 ta' Novembru 1994 fi Brussell u fil-25 ta' Novembru 1994 fil-Lussemburgu.

Ir-Regolament (KE, Euratom) Nru 2728/94 dwar il-Fond ta' Garanzija, kif emendat mir-Regolament tal-Kunsill (KE, Euratom) Nru 1149/1999 tal-25 ta' Mejju jgħid li b'effett mill-1 ta' Jannar 2000 il-Fond jieħu ħlasijiet mill-baġit ġenerali tal-Komunitajiet li huma ekwivalenti għal 9 % tal-valur kapitali ta' l-operazzjonijiet, il-qligħ mill-interessi fuq l-investimenti magħmula mill-assi tal-Fond, u somom irkuprati minn debituri li ma jħallsux li għalihom il-Fond kellu jattiva l-garanzija tiegħu. L-istess Regolament jistabbilixxi l-mira għal 9 %. F'konformità mar-Regolament, “Jekk, fl-aħħar tas-sena l-ammont ippjanat jinqabeż, dak li jibqa' għandu jiġi mħallas lura għat-titolu speċjali fl-estratt tad-dħul fl-estimi ġenerali tal-Kommunitajiet Ewropej.”

Il-Ftehim Interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit stipula li l-baġit ġenerali tal-Komunitajiet Ewropej għandu jinkludi riżerva ta' garanzija biex tkopri self lil pajjiżi terzi. Din ir-riżerva hija maħsuba biex tkopri l-ħtiġijiet tal-Fond ta' Garanzija u, fejn neċessarju, il-garanziji attivati li jaqbżu l-ammont disponibbli fil-Fond, sabiex dawn l-ammonti jkunu jistgħu jiġu ddebitati lill-baġit.

Din ir-riżerva ta' EUR 1 231,2 miljun tikkorrispondi mal-mira għall-Fond ta' Garanzija (10) kkalkulata fuq il-bażi ta' l-ammont pendenti fil-31 ta' Diċembru 2005. L-entrata fuq in-naħa ta' l-assi tal-karta tal-bilanċ tal-Kummissjoni ta' EUR 1 324,7 miljun qabel l-eliminazzjoni taċ-ċertifikati tad-dejn ta' l-MFA tirrappreżenta l-assi netti tal-Fond fil-31 ta' Diċembru 2005. Id-differenza bejn l-ammont tal-Fond muri fuq in-naħa ta' l-assi u l-ammont tar-riżerva tikkorrispondi mal-bilanċ pożittiv li għandu jitħallas lura lill-baġit, jiġifieri EUR 93.5 miljun.

Assi netti tal-Fond ta' Garanzija

Il-Fond ta' Garanzija għandu tliet noti b'rata li tvarja maħruġa mill-Komunitajiet Ewropej għal ammont ta' EUR 14.6 miljun, inklużi l-interessi akkumulati, fil-31/12/05 (2004: EUR 20.8 miljun) dawn il-bonds inħarġu mill-istrument mhux tal-baġit MFA. Mill-aspett tal-kontabilità, sew l-assi (GF) u kif ukoll l-obbligi (MFA) għandhom jiġu eliminati fil-livell tal-Komunitajiet.

Il-politika tal-ġestjoni tar-riskju tal-Fond ta' Garanzija hija deskritta fin-noti E 7.6 sa E 7.9.

3.3.3   Investimenti oħra

3.3.3.1   Assi disponibbli għall-bejgħ

Din l-intestatura tinkludi sottoskrizzjonijiet u parteċipazzjonijiet mixtrija sabiex jgħinu lill-benefiċjarji jiżviluppaw l-attivitajiet kummerċjali tagħhom.

Investiment tal-Bank Ewropew għar-Rikostruzzjoni u l-Iżvilupp (EBRD)

L-EBRD ingħata kapital inizjali ta' EUR 10 biljuni, li minnhom 3 % kienu sottoskritti mill-Komunitajiet. Il-proporzjon ta' dan il-kapital li fil-fatt inħareġ hija ta' 30 %. Fil-15 ta' April 1996, fil-laqgħa annwali tagħhom, il-gvernaturi tal-Bank iddeċidew li jirduppjaw l-ammont tal-kapital awtorizzat. Taħt din id-deċiżjoni, il-Komunitajiet issottoskrivew 30 000 sehem addizzjonali b'valur nominali ta' EUR 10 000 kull wieħed. Din l-operazzjoni tinvolvi ishma maħruġa u li jistgħu jinħarġu fil-proporzjonijiet li ġejjin: 22 % ta' l-ishma sottoskritti jirrappreżentaw in-numru ta' ishma maħruġa u l-bqija se jkunu ishma li jistgħu jinħarġu.

Fid-data tal-karta tal-bilanċ, is-sottoskrizzjoni tal-Komunitajiet għall-kapital ta' l-EBRD tammonta għal EUR 157.5 miljun li minnhom EUR 147.5 miljun intalbu u ġew parzjalment imħallsa. Il-ħlasijiet pendenti fuq il-kapital mhux maħruġ (EUR 9.5 miljun) huma rreġistrati bħala obbligi għat-tul u huma rreġistrati bħala spejjeż amortizzati. Minħabba li l-obbligi fit-tul jistgħu jitqabblu ma' self fit-tul li ma jġorr miegħu l-ebda imgħax, il-valur ġust ta' dawn l-obbligi meta jiġu rikonoxxuti inizjalment ġie stmat bħala l-valur preżenti tal-ħlasijiet likwidi futuri kollha skontati bl-użu tar-rati ta' l-interessi prevalenti fis-suq f'dik id-data għal strument simili (simili fil-munita, fit-tul, fit-tip ta' rata ta' l-imgħax u f'fatturi oħra) b'rata ta' kreditu simili.

Il-ħlasijiet pendenti fuq il-kapital mhux maħruġ jammontaw għal EUR 442.5 miljun u huma inklużi bħala obbligi kontinġenti barra mill-karta tal-bilanċ.

Ladarba l-EBRD m'hu kkwotat fuq l-ebda borża u minħabba r-restrizzjonijiet kuntrattwali inklużi fl-artikoli ta' l-inkorporazzjoni ta' l-EBRD dwar, fost l-oħrajn, il-bejgħ ta' interessi ta' parteċipazzjoni, li huwa limitat għall-prezz ta' l-akkwist u awtorizzat li jsir biss lill-azzjonisti eżistenti, is-sehem ta' 3 % tal-Komunitajiet Ewropej fl-EBRD huwa vvalutat daqs kemm sewa wara li jitnaqqas minn dan kull tnaqqis fil-valur kontabbli minħabba deterjorament ta' l-assi.

Il-programm ECIP

Din l-intestatura tkopri l-kontribuzzjonijiet tal-Komunitajiet għall-ħruġ ta' kapital u kapital ta' self subordinat għal impriżi konġunti mwaqqfa fi ħdan il-Programm tas-Sħab fl-Investiment tal-Komunità Ewropea (ECIP) fl-Asja, l-Amerika Latina, ir-reġjun tal-Mediterran u l-Afrika t'Isfel. Il-programm ECIP li dam għal bosta snin, iżda li twaqqaf kmieni, bl-unika estensjoni tkun ix-xoljiment tiegħu. Il-programm ma jistax jiġi xolt definittivament qabel ma tkun tlestiet l-aħħar impriża konġunta. Il-biċċa l-kbira ta' l-operazzjonijiet diġà ġew magħluqa, rkuprati jew konvertiti f'għotjiet definittivi u x-xogħol fuq il-fajls li għadhom miftuħa jinsab għaddej. Il-fajls pendenti bħalissa qed jiġu studjati sabiex tkun evalwata r-rekuperabilità u għalhekk il-valur ta' l-investimenti.

Eurotech Capital, Venture Consort u l-JOP

L-iskop ta' l-istrument Eurotech Capital huwa li jinkoraġġixxi l-iffinanzjar privat tal-proġetti tranżnazzjonali ta' teknoloġija avvanzata żviluppati minn impriżi żgħar u medji permezz ta' netwerk ta' investituri ta' kapital tar-riskju. Huwa jkopri ħlasijiet magħmula sa mill-1990 fil-forma ta' prefinanzjament li jitħallas lura taħt ċerti ċirkostanzi meta l-kuntratti jiskadu. Il-kontribuzzjonijiet tal-Komunitajiet ma jikkostitwixxux ishma fil-kapital tal-kumpaniji relevanti tal-kapital tar-riskju. Minflok huma jirrappreżentaw proporzjon fiss ta' ċerti investimenti ta' dawn il-kumpaniji ta' kapital tar-riskju f'kumpaniji terzi. Dawn il-kontribuzzjonijiet huma rimborsabbli skond il-kundizzjonijiet speċifikati fil-kuntratti bejn il-Komunitajiet u dawn il-kumpaniji tal-kapital tar-riskju.

L-iskop ta' l-istrument Venture Consort huwa li jippromwovi s-sindikazzjoni tranżnazzjonali ta' l-operaturi tal-kapital tar-riskju f'intrapriżi ta' daqs żgħir jew medju. Huwa jkopri kontribuzzjonijiet sa mill-1985 għal investimenti f'intrapriżi żgħar jew medji (SMEs) li jkunu qed jaħdmu fuq proġetti innovattivi.

L-iskop tal-Phare-Tacis Joint Venture programme (JOP) huwa li jinkoraġġixxi l-ħolqien u l-iżvilupp ta' impriżi konġunti fil-pajjiżi ta' l-Ewropa Ċentrali/tal-Lvant u l-istati ex-Sovjetiċi.

Ladarba t-tlieta huma operazzjonijiet ta' kapital tar-riskju, u anki jekk xi ammonti jistgħu jkunu rimborsati, huwa diffiċli ħafna li jkun stmat il-valur preżenti veru tal-kontribuzzjonijiet. F'konformità mal-prinċipji tal-prudenza, sar tnaqqis ta' 100 % fil-valur ta' dawn il-kontribuzzjonijiet, li huma għalhekk imniżżla fil-karta tal-bilanċ bħala żero.

Strumenti finanzjarji oħra

Il-“Faċilità ta' Finanzjament għall-SME/mekkaniżmu ta' finanzjament għall-SME” taħt bl-EBRD bħala fiduċjarju hija mfassla sabiex tinkoraġġixxi lill-fondi ta' l-investiment sabiex jikbru u jżommu għat-tul l-investimenti kapitali li jagħmlu fl-SMEs fil-pajjiżi kandidati tal-Phare. Il-programm huwa ffinanzjat b'mod konġunt mill-baġit tal-Kummissjoni, il-Bank Ewropew għar-Rikostruzzjoni u l-Iżvilupp (EBRD), il-Bank ta' l-Iżvilupp tal-Kunsill ta' l-Ewropa, f'assoċjazzjoni mal-Kreditanstalt für Wiederaufbau (KfW) u l-Bank Ewropew għall-Investiment (EIB).

Il-“Growth & Employment — ETF Start up facility” (programm 1998-2000) u “MAP Equity — ETF Start up facility” (programm 2001-2005), bl-EIF bħala fiduċjarju, jappoġġjaw il-ħolqien u l-iffinanzjar ta' l-SMEs fil-bidu ta' ħajjithom billi jinvestu f'fondi ta' kapital tar-riskju speċjalizzati addattati.

L-ishma nkisbu fl-1998 mill-KEFA f'likwidazzjoni bħala parti mill-pjan ta' ristrutturazzjoni tal-Eurotunnel. Dawn l-ishma tneħħew fl-2005.

INVESTIMENTI DISPONIBBLI GĦALL-BEJGĦ

Kieku “l-metodu tal-valur ġust” żviluppat fl-2005, kif deskritt fin-nota E 1.5.4 ġie applikat fil-31 ta' Diċembru 2005, l-investimenti tal-“Growth & Employment — ETF Start up facility” (programm 1998-2000) u l-“MAP Equity — ETF Start up facility” (programm 2001-2005) kienu jammontaw għal EUR 60 miljun u EUR 9.8 miljun, rispettivament.

3.3.3.2   Assi miżmuma biex jiġu nnegozjati

Il-Komunitajiet Ewropej jużaw strumenti derivattivi fil-forma ta' swaps ta' valuti u rati ta' l-interessi jew skopijiet ta' kopertura tar-riskju.

Swapsta' valuti u rati ta' l-interessi huma impenji li bihom jiġi sostitwit sett wieħed ta' flussi ta' likwidità għal ieħor. L-iswaps jirriżultaw fi skambju ekonomiku ta' valuti jew rati ta' l-interessi (pereżempju, rati fissi għal rati flessibbli) jew taħlita ta' dawn kollha (jiġifieri swaps tar-rati ta' l-interessi li jinvolvu valuti differenti). Swaps, kif deskritt aktar 'l isfel, jintużaw sabiex jitqabblu l-flussi ta' likwidità ta' għoti b'self mal-flussi ta' likwidità ta' teħid b'self relatat.

Dawn l-istrumenti derivati jsiru favorevoli (assi) jew mhux favorevoli (obbligi) bħala riżultat taċ-ċaqliq fir-rati ta' l-interessi jew ir-rati tal-kambju tas-suq f'relazzjoni mat-termini tagħhom. Il-grad sa fejn l-istrumenti jkunu favorevoli jew mhux favorevoli u għalhekk il-valuri ġusti ta' l-assi u l-obbligi finanzjarji derivattivi jistgħu jvarjaw b'mod sinifikanti minn żmien għal żmien.

Il-KEFA f'likwidazzjoni (KEFA) daħlet f'dawn il-ftehimiet ta' swaps li ġejjin:

Il-valur ġust ta' l-iswap tar-rati ta' l-interessi nkiseb billi ġew skontati l-flussi tal-likwidità netti fissi permezz ta' rati ta' swaps b'kupun ta' żero fid-data tal-karta tal-bilanċ.

Il-valutazzjoni ta' l-istrument imħallat saret f'żewġ passi: l-ewwel, il-komponent ta' l-iswap tar-rati ta' l-interessi ġie vvalutat billi ġew skontati l-flussi tal-likwidità (fissi u varjabbli) li jirriżultaw mit-treġġigħ lura tal-pożizzjoni ta' l-iswap fid-data tal-karta tal-bilanċ (l-iskontar isir permezz ta' rati ta' swaps b'kupun ta' żero f'dik id-data); imbagħad, il-komponent ta' l-iswap tar-rati ta' l-interessi ġie vvalutat billi ġew skontati l-flussi tal-likwidità (fissi u varjabbli) li jirriżultaw mill-għoti lura taż-żewġ fergħat varjabbli ta' l-iswap bi swap tar-rati ta' l-interessi standard, filwaqt li titqies it-tranżazzjoni tal-kambju finali nominali ta' l-iswap fil-maturità tagħha.

Il-valur ġust (inklużi l-interessi akkumulati) ta' l-iswaps b'maturità finali ta' aktar minn sena wara d-data tal-karta tal-bilanċ huwa mogħti hawn taħt:

Assi miżmuma biex jiġu nnegozjati

3.4   GĦOTJIET B'SELF

Din l-intestatura tkopri ammonti ta' self dovuti lill-Komunitajiet Ewropej u li jimmaturaw f'aktar minn sena.

3.4.1   Self mogħti mill-baġit tal-Komunitajiet Ewropej u l-KEFA f'likwidazzjoni

Din il-partita prinċipalment tkopri operazzjonijiet ta' kapital tar-riskju u self b'kundizzjonijiet speċjali mogħti bħala parti mill-kooperazzjoni f'pajjiżi mhux membri flimkien ma' self residenzjali mogħti mill-KEFA f'likwidazzjoni mill-fondi proprji.

Operazzjonijiet ta' Kapital tar-Riskju

Operazzjonijiet ta' kapital tar-riskju huma self mogħti lil intermedjarji finanzjari għall-iffinanzjar ta' investimenti fil-kapital. Dawn il-kuntratti ta' ffinanzjar m'għandhomx il-karatteristiċi bażiċi u essenzjali ta' self għaliex m'hemmx skeda fissa ta' ħlas lura jew rata ta' imgħax garantita għall-kapital investit u għalhekk, huma assimilati ma' l-investimenti indiretti fil-kapital għall-fini tal-valutazzjoni. Huma miżmuma bi prezz storiku bi kwalunkwe proviżjonijiet għal deterjorament imnaqqsa minnhom, għaliex m'hemmx prezzijiet ikkwotati disponibbli f'suq attiv u l-valur ġust tagħhom ma jistax jitkejjel b'mod affidabbli u b'mod kurrenti. Il-proviżjonijiet għal deterjorament fid-data tal-karta tal-bilanċ huma bbażati fuq it-tnaqqis proviżorju jew definittiv ikkomunikat mill-kontroparti finanzjarji.

Self b'Kundizzjonijiet Speċjali

Self b'kundizzjonijiet speċjali huwa self mogħti b'rati preferenzjali. Huma inizjalment rikonoxxuti b'valur ġust li, fil-każ ta' self li jġorr interessi anqas mill-kundizzjonijiet tas-suq, jikkorrispondi mal-valur preżenti nett tal-flussi ta' likwidità mistennija skontati bir-rata ta' imgħax medja kurrenti tal-BEI għas-self għal dawk li jissellfu fil-pajjiżi rispettivi, imbagħad wara mkejla bil-prezz amortizzat. Il-proviżjonijiet għal deterjorament, jekk ikun hemm, huma bbażati fuq it-tnaqqis proviżorju jew definittiv kif stipulat skond il-kuntratti rispettivi ta' finanzjament.

Self residenzjali tal-KEFA f'likwidazzjoni (KEFA)

Self residenzjali huwa self mogħti mill-KEFA mill-fondi proprji tagħha skond l-artikoli 54 u 54.2 tat-Trattat tal-KEFA. Dan is-self jingħata bir-rata fissa ta' 1 % u għalhekk jitqies bħala self b'rati preferenzjali. Huwa inizjalment rikonoxxut b'valur ġust li jikkorrispondi mal-valur preżenti nett tal-flussi ta' likwidità mistennija skontati bir-rata ta' imgħax kurrenti tas-suq għal bonds b'maturitajiet simili maħruġa mill-istati membri fejn dawk li jessellfu jkunu jinsabu, u mbagħad wara mkejla bil-prezz amortizzat. Il-proviżjonijiet għal deterjorament, jekk ikun hemm, huma bbażati fuq it-tnaqqis proviżorju jew definittiv kif stipulat skond il-kuntratti rispettivi ta' finanzjament.

3.4.2   Self mogħti minn fondi missellfa

Skond it-Trattati tal-Komunitajiet, il-Kunsill, li jkun qed jaġixxi unanimament, għandu l-poter li jadotta programmi ta' garanzija jew ta' teħid b'self jekk jikkunsidra li dan ikun neċessarju biex jintlaħqu l-għanijiet tal-Komunitajiet. Teħid b'self mill-Komunitajiet huwa impenn dirett mill-Komunitajiet infushom u mhux minn xi Stat Membru individwali. Din il-partita tinkludi self mogħti mill-Għajnuna Makrofinanzjarja (MFA) u l-Euratom u l-KEFA f'likwidazzjoni.

F'konformità mal-politika tal-kontabilità deskritta fin-nota E 1.5.4, is-self huwa inizjalment rikonoxxut bil-valur ġust, u mbagħad wara jitkejjel bil-prezz amortizzat. Il-valur ġust ta' strument finanzjarju mar-rikonoxximent inizjali tiegħu huwa normalment il-prezz tat-tranżazzjoni. Madankollu, jekk parti mill-kunsiderazzjoni mogħtija jew meħuda tkun għal xi ħaġa oħra għajr l-istrument finanzjarju, il-valur ġust ta' l-istrument finanzjarju huwa stmat permezz ta' teknika ta' valutazzjoni. L-għan li tintuża teknika ta' valutazzjoni huwa li jiġi stabbilit x'kien ikun il-prezz tat-tranżazzjoni mar-rikonoxximent inizjali fi skambju bejn partijiet li jaġixxu b'mod indipendenti minn xulxin immotivat minn kunsiderazzjonijiet normali tan-negozju. Fil-każ speċifiku tas-self tal-Euratom u ta' l-MFA, min jissellef jibbenefika minn rata ta' l-imgħax AAA, meta taħt kundizzjonijiet normali, tkun applikata differenza (spread) li tirrifletti l-affidabilità tiegħu bħala kreditur jew dik ta' kwalunkwe parti li tkun qed tiggarantixxi s-self. It-teknika ta' valutazzjoni użata hawn mill-Komunitajiet tagħti każ tal-kurva tar-rendiment storiku ħieles mir-riskju u tassumi li min jissellef ikun allokat għal klassijiet ta' kreditu. Id-differenza storika tal-kreditu (historical credit spread) għall-klassi ta' kreditu u l-maturità relevanti tintuża sabiex tinħadem average risk-neutral hazard rate, ibbażata fuq rata ta' rkupru li tkun applikabbli għall-bonds. L-average risk-neutral hazard rate imbagħad tintuża b'rata ta' rkupru applikabbli għas-self tal-Komunitajiet, sabiex jiġu vvalutati l-flussi tal-likwidità tas-self. Fuq il-bażi ta' din it-teknika tal-valutazzjoni, il-valur marbut l-aktar baxx ta' defaultable bullet loan b'maturitajiet ta' bejn sena u 20 sena, għal diversi valuri ta' differenzi konsistenti ma' l-ikklassifikar ta' dawk li jissellfu u rati ta' rkupru konsistenti mar-rati ta' rkupru mistennija fuq self sovran tal-Komunitajiet u, jekk wieħed jassumi rendiment mingħajr riskju ta' 4 %, dejjem ikun viċin tal-pari. Għaldaqstant, tqies raġonevoli li inizjalment is-self tal-Komunitajiet jiġi rikonoxxut bil-pari.

Self ta' Għajnuna Makrofinanzjarja (MFA)

L-MFA huwa strument finanzjarju bbażat fuq l-oqsma ta' politika, ta' għajnuna mhux marbuta u ġenerali għall-bilanċ tal-pagamenti u/jew appoġġ għall-baġit għal pajjiżi terzi sħab. Huwa jieħu l-forma ta' self jew għotjiet fit-tul/għal tul medju jew taħlita xierqa tat-tnejn u ġeneralment jikkumplimenta finanzjament ipprovdut fil-kuntest ta' programm ta' aġġustament u ta' riforma appoġġjat mill-IMF.

L-MFA huwa eċċezzjonali fin-natura tiegħu u huwa mmobilizzat każ b'każ. Huwa fil-prinċipju rriżervat għal pajjiżi li huma ġeografikament qrib tat-territorju ta' l-UE li jirrispettaw id-demokrazija u d-drittijiet tal-bniedem u li magħhom l-UE jkollha rabtiet politiċi, ekonomiċi u kummerċjali importanti. L-għajnuna tingħata fuq il-bażi tat-twettiq ta' kundizzjonijiet ta' politika ekonomika u finanzjarja.

Fuq il-bażi ta' kunsiderazzjonijiet ta' materjalità, il-metodu tar-rata ta' l-imgħax effettiva mhux applikat separatament għall-għoti b'self u t-teħid b'self. L-ispejjeż tat-tranżazzjoni huma rreġistrati direttament bħala spejjeż fil-kont tar-riżultat ekonomiku.

Self Euratom

Il-Euratom hija entità legali separata ta' l-Unjoni Ewropea rrappreżentata mill-Kummissjoni Ewropea. L-għan finanzjarju ta' din l-entità huwa li tagħti self lill-Istati Membri u Stati mhux Membri kif ġej:

Fuq il-bażi ta' kunsiderazzjonijiet ta' materjalità, il-metodu tar-rata ta' l-imgħax effettiva mhux applikat separatament għall-għoti u t-teħid b'self. L-ispejjeż tat-tranżazzjoni huma direttament irreġistrati bħala spejjeż fil-kont tar-riżultat ekonomiku.

Għotjiet b'self tal-KEFA f'likwidazzjoni:

Din il-partita tinkludi l-aktar self mogħti mill-KEFA f'likwidazzjoni fuq fondi missellfa skond l-artikoli 54 u 56 tat-Trattat tal-KEFA u kif ukoll żewġ titoli tad-dejn mhux kwotati maħruġa mill-Bank Ewropew għall-Investiment (BEI) bħala sostitut għal debitur involventi. Dawn it-titoli tad-dejn jinżammu sal-maturità finali tagħhom (2017 u 2019) sabiex ikun kopert il-ħlas ta' l-imgħaxijiet fuq teħid b'self relatat.

Il-bidliet fl-ammont irreġistrat jikkorrispondu għall-bidliet fl-imgħaxijiet akkumulati flimkien ma' l-amortizzazzjoni tas-sena tal-primjums imħallsa u l-ispejjeż tat-tranżazzjoni li jseħħu fil-bidu, kkalkulati skond il-metodu tar-rata effettiva ta' l-imgħax.

Ir-rati ta' imgħax effettivi (espressi bħala firxa ta' rati ta' imgħaxijiet) huma kif ġej:

Rati ta' l-imgħax effettivi fuq self mogħti minn fondi missellfa

SELF MOGĦTI MILL-BAĠIT TAL-KOMUNITAJIET EWROPEJ U L-KEFA F'LIKWIDAZZJONI

SELF MOGĦTI MILL-FONDI MISSELLFA

3.5   PREFINANZJAMENT GĦAT-TUL

Il-prefinanzjament huwa ħlas maħsub sabiex jipprovdi lill-benefiċjarju b'avvanz ta' flus, jiġifieri float. Huwa jista' jinqasam f'numru ta' ħlasijiet fuq perjodu definit fil-ftehim partikolari ta' prefinanzjament. Il-float jew avvanz jintuża jew għall-iskop li għalih ikun provdut matul il-perjodu definit fil-ftehim jew jitħallas lura — jekk il-benefiċjarju ma' jkollux spejjeż eliġibbli huwa jkollu l-obbligu li jagħti lura l-avvanz ta' prefinanzjament lill-Komunitajiet Ewropej. Għalhekk, il-prefinanzjament imħallas mhux spiża definittiva sakemm il-kundizzjonijiet kuntrattwali relevanti jkunu ġew issodisfati u għalhekk huwa rreġistrat ma' l-assi fil-karta tal-bilanċ meta jsir il-ħlas inizjali. L-ammont ta' l-ass tal-prefinanzjament jitnaqqas (kompletament jew parzjalment) billi jiġu aċċettati l-ispejjeż eliġibbli u l-ammonti mogħtija lura. Meta l-ammont tal-prefinanzjament ikun kompletament jew parzjalment aċċettat mill-Komunitajiet, wara analiżi ta' l-eliġibilità ta' pretensjoni ta' spiża riċevuta, l-ammont aċċettat tan-nefqa eliġibbli jitneħħa mill-karta tal-bilanċ u jittieħed bħala spiża fil-kont tar-riżultat ekonomiku. B'dan il-mod, il-ħlasijiet interim jew finali huma maħsuba għar-rimbors ta' l-infiq li jkun għamel il-benefiċjarju fuq il-bażi tad-dikjarazzjoni ta' l-infiq. Dan jista' jiċċara l-ammont tal-prefinanzjament kompletament jew parzjalment.

Il-prefinanzjament huwa vvalutat skond l-ammont rekuperabbli stmat. Il-Komunitajiet jirrevedu l-prefinanzjament għal “tnaqqis fil-valur” kull meta l-avvenimenti, bidliet fiċ-ċirkustanzi jew informazzjoni jindikaw li l-ammont kontabbli ta' l-ass jista' ma jkunx rekuperabbli. Din l-evalwazzjoni tqis l-eżistenza ta' garanzija relatata marbuta mal-prefinanzjament. Il-prefinanzjament li jkun mistenni li mhux se jkun rekuperabbli, jew l-ammont li għalih l-irkupru ma jkunx għadu probabbli, huwa rikonoxxut bħala tnaqqis fil-valur jew fil-kont tar-riżultat ekonomiku. L-ammont li jikkorrispondi miegħu huwa rikonoxxut bħala tnaqqsi fil-valur kontabbli tal-prefinanzjament fil-karta tal-bilanċ.

Fl-aħħar tas-sena, l-ammonti tal-prefinanzjament huma vvalutati bl-ammont(i) oriġinali, b'dawn li ġejjin imnaqqsa minnhom: ammonti mħallsa lura, ammonti eliġibbli approvati, ammonti eliġibbli stmati li jkunu għadhom mhux approvati fl-aħħar tas-sena u tnaqqis fil-valur. Garanziji relatati ma' l-ammonti tal-prefinanzjament huma żvelati barra mill-karta tal-bilanċ bħala assi kontinġenti.

L-imgħax ġeneralment jiddaħħal fuq il-prefinanzjament kollu li jitħallas, għajr għal ammonti mħallsa lill-Istati Membri jew bħala għajnuna għal qabel is-sħubija. Dan l-imgħax huwa rikonoxxut meta jiddaħħal f'konformità mad-dispożizzjonijiet tal-ftehim relevanti. Stima tad-dħul mill-imgħaxijiet akkumulati, fuq il-bażi ta' l-aktar informazzjoni reċenti, issir fl-aħħar tas-sena u hija inkluża fil-karta tal-bilanċ. Dan l-imgħax jinqasam fiż-żewġ kategoriji tal-prefinanzjament eżistenti skond min ikun il-propjetarju tiegħu — il-Komunitajiet Ewropej jew Partijiet Terzi. Id-differenza bejn iż-żewġ kategoriji hija dik li l-imgħax iġġenerat mill-ammonti tal-prefinanzjament tal-“Komunitajiet Ewropej” jibqa' l-propjetà tal-Komunitajiet u għalhekk għandu jingħata lura lill-Komunitajiet, filwaqt li dak li jiddaħħal mill-prefinanzjament tal-“Partijiet Terzi” huwa l-propjetà tal-benefiċjarju.

Ammonti ta' prefinanzjament fit-tul

Ladarba ħafna mill-proġetti ffinanzjati mill-azzjonijiet tal-Fondi Strutturali tal-Komunitajiet Ewropej huma għat-tul huwa neċessarju li l-avvanzi relatati jkunu disponibbli għal aktar minn sena. B'hekk dawn l-ammonti ta' prefinanzjament jintwerew bħala assi għat-tul. Il-Kummissjoni tagħmel ħlas fuq il-kont li jammonta għal 7 % tal-kontribuzzjoni totali mill-Fondi Strutturali ladarba l-programm ikun adottat. Il-ħlas fuq il-kont ikollu jiġi rimburżat jekk ma jkun dikjarat l-ebda nfiq fi żmien 18-il xahar. Il-Kummissjoni mbagħad tagħmel ħlasijiet interim sabiex tirrimborża l-infiq attwali ċċertifikat mill-Istat Membru. Il-bilanċ ta' 5 % jitħallas fl-għeluq tal-programm ladarba d-dokumenti kollha meħtieġa jkunu ġew ippreżentati u approvati mill-Kummissjoni. Il-ħlasijiet huma indirizzati għall-ewwel impenn miftuħ.

3.6   RIĊEVIBBLI GĦAT-TUL

Riċevibbli għat-tul

Il-kontribuzzjoni għall-bini hija primarjament il-kontribuzzjoni finanzjarja mill-Istat Belġjan għax-xiri u l-armar tal-bini D3 għall-Parlament, li ammontat għal EUR 176 miljun u għandha titħallas fuq għaxar snin li jintemmu fl-2008. Fl-aħħar tas-sena EUR 42.3 miljuni huma dovuti wara aktar minn sena (2004: EUR 62 miljun), filwaqt li EUR 21.4 miljun oħra (2004: EUR 21.1 miljun) huma dovuti fi żmien sena.

Ammonti li għandhom jiġu rċevuti mill-Istati Membri jirreferu għal ammonti dovuti lill-KEFA f'likwidazzjoni minn dawk li kienu l-pajjiżi ta' l-adeżjoni. Il-kontribuzzjoni totali tammonta għal EUR 170 miljun u titħallas f'erba' porzjonijiet fl-ewwel jum ta' xogħol ta' kull sena, mill-2006 'l quddiem, fl-ammonti li ġejjin: 15 %, 20 %, 30 % u 35 %. Il-valur preżenti nett ta' dawn il-kontribuzzjonijiet kien EUR 158.8 miljun fl-aħħar tas-sena (2004: EUR 155.7 miljun), li jinqasmu bejn riċevibbli għat-tul, EUR 134.8 miljun (2004: EUR 155.7 miljun), u riċevibbli għal perjodu qasir, EUR 24 miljun (2004: żero).

Huwa inkluż hawn fuq ukoll ammont ta' EUR 20.1 miljun li jikkonċerna self mogħti mill-KEFA f'likwidazzjoni lil uffiċjali tal-Komunitajiet Ewropej. Dan is-self huwa ffinanzjat mill-KEFA f'likwidazzjoni mill-fondi tagħha u huwa fil-preżent amministrat mill-Kummissjoni. Skemi ta' kreditu ta' l-EAR (l-Aġenzija Ewropea għar-Rekostruzzjoni u l-Iżvilupp) jirreferu l-aktar għal Fondi tal-Kontroparti u Skemi ta' Linji ta' Kreditu avvanzati.

II.   ASSI KURRENTI

3.7   STOKK

STOKK

Iż-żieda fil-bilanċ tal-materjal xjentifiku hija għaliex l-2005 għall-ewwel darba inkludiet ammonti ta' materja prima ta' EUR 10 miljun. Iż-żieda kbira fl-istokks tal-materjal fissi li hija għaliex m'hemmx tnaqqis fil-valur fl-2005 bħala riżultat ta' bidla fl-estimi tal-kontabilità — qabel dan, kien jiġi rreġistrat deterjorament jekk ma jkunx hemm moviment fl-istokk matul is-sena, filwaqt li issa l-istokks il-ġodda huma vvalutati skond l-anqas minn kemm swew u l-valur nett tagħhom jekk jinbiegħu. Din hija wkoll raġuni għaż-żieda fil-materjal xjentifiku li għandu jerġa' jinbiegħ. Raġuni oħra għaż-żieda f'dawn l-istokks hija li EUR 20 miljun ta' stokk li qed jinħadem issa huwa inkluż taħt stokk li għandu jerġa' jinbiegħ.

Il-Kummissjoni żżomm stokk ta' materjal tal-produzzjoni, vvalutat għal EUR 6.9 miljun, li l-aktar jikkonsisti f'materjal tal-manutenzjoni tal-bini u spare parts użati miċ-Ċentri Konġunti tar-Riċerka.

L-istokk ta' pubblikazzjonijiet miżmuma mill-Uffiċċju għall-Pubblikazzjonijiet li għalihom jintalab il-ħlas (stokk bi ħlas) huwa vvalutat żero wara analiżi li saret fl-2001. Pubblikazzjonijiet mhux maħsuba biex jerġgħu jinbiegħu huma vvalutati fuq il-bażi ta' l-ispiża medja ta' l-istokk li għandu jerġa' jinbiegħ. Stokks li għandhom ċirkolazzjoni baxxa jitnaqqsilhom il-valur kontabbli tagħhom bi 33 % fis-sena.

3.8   INVESTIMENTI GĦAL ŻMIEN QASIR

Investimenti għal żmien qasir jikkonsistu f'titoli disponibbli għall-bejgħ, li jinxtraw għar-rendiment tagħhom bħala investiment, jew jinżammu sabiex tiġi stabbilita struttura partikolari ta' l-assi jew sors sekondarju ta' likwidità u għalhekk jistgħu jinbiegħu bħala reazzjoni għal ħtieġa ta' likwidità jew bidliet fir-rati ta' l-interessi. Huma inklużi wkoll assi miżmuma biex jiġu nnegozjati.

3.8.1   Assi għal żmien qasir li huma disponibbli għall-bejgħ

Assi għal żmien qasir li huma disponibbli għall-bejgħ

Faċilità ta' Garanzija ta' l-SME — ETF start-up Tkabbir u Impiegi

L-investimenti kollha huma bonds AAA b'rati varjabbli denominati f'EUR u kkwotati fi swieq attivi. Fil-31 ta' Diċembru 2005 l-valur nominali tat-titoli tad-dejn b'tul għall-maturità ta' anqas minn sena jammonta għal EUR 4 miljuni (2004: EUR 24 miljun.) Bond ġdid inxtara fl-2005.

Kapital tar-Riskju Ten tal-BEI

Investimenti li saru taħt il-Faċilità tal-Kapital tar-Riskju TEN (s'issa waħda biss li tammonta għal EUR 3 miljuni) isiru bit-twaqqif ta' entità konġunta għal skop speċjali (miżmuma b'mod konġunt mill-BEI u mill-Galaxy Fund, is-sieħeb TEN RCF), bl-isem ta' GALAXY — A2 għal proġetti tan-Netwerk Tranżewropew li jinvolvu investimenti fis-settur privat. Dawn l-investimenti jirrappreżentaw pożizzjoni fil-kapital ta' l-entità għal skop speċjali, u għalhekk għandhom jiġu rreġistrati kif suppost bħala investiment fil-kapital fuq il-karta tal-bilanċ tal-Komunitajiet.

KEFA f'likwidazzjoni

Kif stipulat fir-regoli prudenzjali interni tal-KEFA f'likwidazzjoni, l-investimenti għandhom ikunu limitati għal titoli maħruġa minn entitajiet ta' l-ewwel livell. L-investimenti kollha huma titoli ta' dejn denominati f'EUR u kkwotati f'suq attiv. Dettalji tal-portfoljo ta' investimenti skond it-tip ta' min joħroġhom u skond il-klassifikazzjoni huma mogħtija fin-nota E.7.13. Fil-31 ta' Diċembru 2005, it-titoli tad-dejn (espressi bil-valur ġust tagħhom) li jimmaturaw matul l-2006 jammontaw għal EUR 237.4 miljuni (2004: EUR 200.1 miljun).

3.8.2   Assi għal żmien qasir li huma miżmuma għan-negozju

Assi għal żmien qasir li huma miżmuma għan-negozju

Il-ftehim ta' l-iswaps ta' l-Għajnuna Makrofinanzjarja (MFA), kif deskritt aktar 'l isfel, ġie konkluż sabiex jibbilanċja l-fluss ta' likwidità ta' għoti b'self b'rata ta' imgħax varjabbli u b'maturità finali fit-22 ta' Diċembru 2008, min-naħa waħda u l-fluss ta' likwidità tat-teħid b'self b'rata ta' imgħax fissa u b'maturità finali fit-22 ta' Diċembru 2005, min-naħa l-oħra. Il-ftehim ta' swap kien strutturat f'żewġ “porzjonijiet”: il-“porzjon ta' l-iswap”, fejn kienu attivi sew rate legs varjabbli u fissi, intemmet fit-22 ta' Diċembru 2005, filwaqt li t-tieni “porzjon” bil-parti fissa biss tar-rati tkun teħid b'self varjabbli bil-quddiem li jibda fl-istess data.

SWAPS

Il-valur ġust ta' l-“iswap tranche” inħadem billi ġew skontati l-flussi tal-likwidità (fissi u varjabbli) li jirriżultaw mit-treġġigħ lura tal-pożizzjoni ta' l-iswap fid-data tal-karta tal-bilanċ (l-iskontar isir permezz ta' rati ta' swaps b'kupun ta' żero f'dik id-data);

3.9   PREFINANZJAMENT GĦAL ŻMIEN QASIR

Il-qsim ta' l-ammonti pendenti skond it-tipi ta' ġesjoni jirrifletti l-ħlasijiet ta' prefinanzjament magħmul matul is-sena 2005 (ċifri komparattivi mhumiex disponibbli għall-2004.) L-ammonti storiċi tal-prefinanzjament huma dawk inklużi l-ewwel fil-karta tal-bilanċ tal-ftuħ u jintwerew separatament fuq linja waħda.

Tnaqqisiet akkumulati jirrappreżentaw l-ammont ta' spejjeż eliġibbli li kien stmat li intefqu mill-benefiċjarji ta' l-ammonti ta' prefinanzjament pendenti fl-aħħar tas-sena, iżda li kienu għadhom ma ġewx irrappurtati lill-Komunitajiet. Dawn l-ammonti huma meħuda bħala spejjeż fil-Kont tar-Riżultat Ekonomiku. Ara wkoll in-nota 3.5 għal aktar spjegazzjonijiet dwar il-prefinanzjament għat-tul.

Ammonti ta' Prefinanzjament għal perjodi iqsar

3.10.   RIĊEVIBBLI GĦAL ŻMIEN QASIR

Riċevibbli għal żmien qasir

3.10.1   Riċevibbli għat-tul li huma dovuti f'inqas minn sena

Dawn l-ammonti jammontaw għal EUR 45.9 miljun (2004: EUR 50.8 miljun) jirrappreżentaw l-aktar is-self li jonqoshom maturitajiet finali ta' anqas minn tnax-il xahar wara d-data tal-karta tal-bilanċ (ara n-nota 3.4 aktar 'il fuq għal aktar dettalji) u l-kontribuzzjoni finanzjarja mill-Istat Belġjan għax-xiri u l-armar tal-bini D3 għall-Parlament (ara n-nota 3.6 aktar 'il fuq.) Huma inklużi wkoll il-kontribuzzjonijiet għal żmien qasir dovuti lill-KEFA f'likwidazzjoni minn dawk li kienu l-pajjiżi ta' l-adeżjoni (ara n-nota E.3.6 aktar 'il fuq.)

3.10.2   Riċevibbli kurrenti

Riċevibbli kurrenti

3.10.2.1   Klijenti

Dawn huma ordnijiet ta' rkupru inklużi fil-kontijiet fil-31 ta' Diċembru 2005 bħala intitolamenti stabbiliti li għandhom jiġu rkuprati u li kienu għadhom mhumiex inklużi taħt intestaturi oħra fuq in-naħa ta' l-assi tal-karta tal-bilanċ.

Fir-rigward ta' multi imposti ta' EUR 4 274,7 miljun fil-31.12.2005, total ta' EUR 2 103,3 miljun inġabru proviżorjament. Il-bilanċ ta' EUR 2 171,4 miljun huma inklużi taħt din l-intestatura, li minnhom EUR 1 465,7 miljun kienu koperti b'garanziji tal-bank. Il-ħlasijiet proviżorji (u imgħax relatat) huma applikati kontra r-riċevibbli relatati u inklużi bħala likwidità ristretta taħt l-intestatura tal-likwidità. Il-garanziji bankarji huma inklużi bħala assi kontinġenti barra mill-karta tal-bilanċ. L-ammont muri barra mill-karta tal-bilanċ bħala obbligi kontinġenti jammonta għal EUR 4 427,4 miljun, li huma t-talbiet pendenti totali li qed jistennew il-ġudizzju flimkien ma' l-interessi maqlugħa fuq ħlasijiet irċevuti li qed jistennew il-ġudizzju finali.

3.10.2.2   Riċevibbli mill-Istati Membri:

Avvanzi mħallsa lill-Istati Membri

Fl-2004 dan l-ammont jikkonċerna avvanzi mħallsa mill-Kummissjoni lil diversi Stati Membri mill-Fond Veterinarju ta' Emerġenza għal ċerti spejjeż ta' l-eradikazzjoni ta' mard ta' l-annimali.

Riċevibbli tal-Garanzija EAGGF

Din il-partita tkopri ammonti dovuti minn benefiċjarji tal-Garanzija EAGGF kif dikjarati u ċċertifikati mill-Istati Membri u mdaħħla fil-ktieb tad-debituri fl-aħħar tas-sena (15 Ottubru 2005) f'konformità mar-Regolament (KE) Nru 2761/99 b'20 % ta' l-ammont, li l-Istati Membri jistgħu jżommuhom biex ikopru l-ispejjeż amministrattivi, imnaqqsa. L-Istati Membri m'humiex mitluba li jpoġġu l-ammonti għad-dispożizzjoni tal-Kummissjoni jekk ma jkunux irkuprati.

Minbarra dan, u f'konformità mal-prinċipju tal-prudenza, il-Kummissjoni Ewropea għandha tagħmel stima u tieħu nota tal-parti tal-Garanzija ta' l-EAGGF li probabbilment ma tkunx se tiġi rkuprata. L-estimu ddikjarat tat-tnaqqis fil-valur kontabbli huwa ta' EUR 873.9 miljun (kif stmati mill-Istati Membri), li huwa ekwivalenti għal 59.3 % ta' l-ammont totali li kellu jiġi rkuprat fil- 31 ta' Diċembru 2005 (57.4 % fil- 31 ta' Diċembru 2004.) Il-Kummissjoni tistrieħ fuq l-estimi ta' l-Istati Membri għaliex tassumi li l-aġenziji tal-ħlas huma f'pożizzjoni aħjar sabiex jivvalutaw l-ammonti li huwa probabbli li jkunu rkuprati. Dak li sabu l-korpi taċ-ċertifikazzjoni dwar il-ġestjoni ta' l-ammonti dovuti huwa pproċessat skond il-proċedura tar-rilaxx ta' l-2005, inkluża kull proposta għall-applikazzjoni tal-korrezzjonijiet finanzjarji. Il-fatt li dan l-aġġustament huwa mniżżel fil-kontijiet ma jfissirx li l-KE qed taċċetta li mhux se jkun hemm irkupru fil-futur ta' l-ammonti koperti mit-tnaqqis fil-valur kontabbli.

Riċevibbli mingħand l-Istati Membri

VAT

Din il-partita tkopri l-ammonti tal-VAT imħallsa mill-Komunitajiet u rikuperabbli mill-Istati Membri.

Riżorsi proprji

Il-kont separat jinkludi riżorsi proprji tradizzjonali li, skond l-Artikolu 6(3)(b) tar-Regolament Nru 1150/2000, ġew stabbiliti mill-Istati Membri iżda ma tpoġġewx għad-dispożizzjoni tal-Komunitajiet għaliex għadhom ma ġewx irkuprati jew garantiti, jew għaliex ġew kontestati. Id-Deċiżjoni tal-Kunsill Nru 2000/597/KE, Euratom tad- 29 ta' Settembru 2000 dwar is-sistema tar-riżorsi proprji tal-Komunitajiet Ewropej tippermetti lill-Istati Membri li jżommu 25 % tar-riżorsi proprji tradizzjonali sabiex ikopru l-ispejjeż tal-ġbir.

Kull Stat Membru jibgħat lill-Kummissjoni dikjarazzjoni kull tliet xhur ta' dawn il-kontijiet, bid-dettalji li ġejjin għal kull tip ta' riżorsa:

Meta r-riżorsi proprji tradizzjonali mill-kont separat ikunu rkuprati, huma jridu jitpoġġew għad-dispożizzjoni tal-Kummissjoni sa mhux aktar tard mill-ewwel jum ta' xogħol wara d-19-il jum tat-tieni xahar wara x-xahar li matulu l-intitolament kien irkuprat.

Din il-figura tkabbar l-intitolamenti effettivi tal-Komunitajiet ladarba l-kont separat għar-riżorsi proprji tradizzjonali jikkonsisti l-aktar f'ammonti li l-irkupru effettiv tagħhom huwa improbabbli. Għas-snin ta' qabel il-Kummissjoni kkalkulat tnaqqis fil-valur kontabbli ta' intitolamenti fil-kontijiet separati billi użat metodu statistiku. Mill-2004 'l quddiem dan it-tnaqqis fil-valur kontabbli huwa bbażat fuq stimi magħmula mill-Istati Membri nfushom. Sabiex ikun żgurat li l-kont separat jipprovdi stampa aktar ċara tas-sitwazzjoni baġitarja reali l-Artikolu 6(4)(b) tar-Regolament tal-Kunsill (KE, Euratom) Nru 1150/2000 kien emendat mir-Regolament tal-Kunsill (KE, Euratom) Nru 2028/2004 tas-16 ta' Novembru 2004. Dan l-Artikolu issa jiddikjara: “Flimkien mad-dikjarazzjoni finali ta' kull kwart ta' sena għall-istess sena, l-Istati Membri se jippreżentaw l-ammont totali għall-intitolamenti inklużi fil-kont separat tal-31 ta' Diċembru ta' dik is-sena li l-irkupru tagħhom sar improbabbli.”

Fuq il-bażi ta' l-istimi mibgħuta mill-Istati Membri, sar tnaqqis fil-valur kontabbli ta' EUR 728.3 miljun fuq il-partita għar-riċevibbli mill-Istati Membri fuq in-naħa ta' l-assi tal-karta tal-bilanċ. Madankollu, dan ma jfissirx li l-Kummissjoni qed taċċetta li mhux se jkun hemm irkupru fil-futur ta' l-ammonti koperti mill-aġġustament fil-valur kontabbli. Anki meta l-irkupru jkun jidher improbabbli ħafna, jekk mhux prattikament impossibbli, dan mhux bilfors ifisser li dawn l-ammonti jkunu mitlufa għall-baġit tal-Komunità bħala riżorsi proprji tradizzjonali. Dan għaliex intotalamenti mhux irkuprati huma mitlufa biss jekk l-Istat Membru jkun eżawrixxa l-modi kollha li hu marbut li juża sabiex iwettaq l-irkupru. Fejn l-Istat Membru ma jagħmilx dan, huwa miżmum finanzjarjament responsabbli u jkollu jħallas l-ammont lill-baġit tal-Komunità skond l-Artikolu 17(2) tar-Regolament Nru 1150/2000.

Ammonti oħra ta' riżorsi proprji fil-31 ta' Diċembru 2005 jikkonċernaw ammonti dovuti mill-Portugall li ma kinux tħallsu meta kienu dovuti f'Diċembru 2005.

Riċevibbli oħra mill-Istati Membri

Riċevibbli oħra mill-Istati Membri jinkludi EUR 74 miljun fi rkupru ta' spejjeż mir-reġjuni. Fl-2004 kien inkluż ukoll taħt “oħrajn” ammont ta' EUR 170 miljun li għandhom x'jaqsmu mal-kontribuzzjonijiet dovuti mill-Istati Membri l-ġodda għall-Fond tar-Riċerka għall-Faħam u l-Azzar (ara n-nota 3.6.).

3.10.3   Riċevibbli varji

L-ammont ewlieni inkluż hawn jirrigwarda l-avvanzi mogħtija taħt il-programm MEDIA, EUR 36.5 miljun (2004: EUR 41.7 miljun). F'konformità mal-prinċipju tal-prudenza u fuq il-bażi tar-riskji u l-inċertezza involuta, tnaqqis fil-valur ta' EUR 24.5 miljun (2004: EUR 28.1 miljun) ġie applikat.

L-ammonti dovuti mill-persunal jammontaw għal EUR 4.2 miljun (2004: EUR 12.6 miljun.)

3.10.4   Dħul dovut u spejjeż posposti

L-ammonti tad-dħul akkumulat l-aktar sinifikanti jirrappreżentaw dħul akkumulat li jirrigwarda r-riżorsi proprji tradizzjonali (dazji agrikoli, levies fuq iz-zokkor u dazji tad-dwana). Fil- 31 ta' Diċembru 2005 dawn kienu jammontaw għal EUR 2.3 biljuni meta mqabbla ma' EUR 2 biljuni s-sena ta' qabel. Inklużi wkoll hawn huma l-ammonti tad-dħul mill-imgħaxijiet tard, l-imgħaxijiet akkumulati tal-bank u l-imgħax akkumulat fuq l-ammonti tal-prefinanzjament.

L-ammonti ewlenin taħt l-ispejjeż differiti fil-31 ta' Diċembru 2005 huma ħlasijiet antiċipati ta' EUR 89.5 miljun (EUR 108 miljun fl-2004) għal kumpens baġitarju għall-Istati Membri l-ġodda, kiri ta' uffiċċji mħallsa minn qabel ta' EUR 29.7 miljun (EUR 49 miljun fl-2004), EUR 62.3 miljun imħallsa għal ftehimiet bilaterali tas-sajd ma' pajjiżi terzi (EUR 61.7 miljuni fl-2004) u EUR 62.8 miljuni fi spejjeż imħallsa minn qabel għall-iskejjel Ewropej.

3.11   FLUS LIKWIDI U EKWIVALENTI

Flus likwidi u ekwivalenti

Il-likwidità mingħajr irbit tkopri l-fondi kollha li l-Komunitajiet iżommu fil-kontijiet tagħhom f'kull Stat Membru u pajjiż ta' l-EFTA (teżor jew bank ċentrali), kif ukoll f'kontijiet kurrenti, kontijiet ta' l-imprest, depożiti bankarji għal żmien qasir u ammonti żgħar ta' flus kontanti.

Likwidità ristretta tirreferi għal ammonti riċevuti fir-rigward ta' multi maħruġa mill-Kummissjoni li għalihom il-każ ikun għadu miftuħ. Dawn jammontaw għal EUR 2.25 biljun u jinżammu f'kontijiet kurrenti speċifiċi li mhumiex użati għal attivitajiet oħra.

Likwidità u ekwivalenti tinkludi dan li ġej għall-fini tar-rendikont tal-flussi tal-likwidità:

III.   OBBLIGI MHUX KURRENTI

3.12   BENEFIĊĊJI TA' L-IMPJEGATI

Benefiċċji ta' l-impjegati

Pensjonijiet

Fil- 31 ta' Diċembru 2005, ir-regoli dwar l-Iskema tal-Pensjonijiet ta' l-Uffiċjali Ewropej (PSEO) ġew definiti mill-verżjoni l-ġdida tar-Regoli ta' l-Istaff għall-Uffiċjali tal-Komunitajiet Ewropej (fis-seħħ mill-1 ta' Mejju 2004). Ir-regoli dwar il-pensjonijiet ta' l-istaff huma applikabbli direttament fl-Istati Membri kollha. L-arranġament ikopri d-diversi tipi ta' pensjonijiet u benefiċċji (dawk ta' l-età, l-invalidità u dawk mogħtija lill-familjari ta' uffiċjali li jkunu mietu).

Skond l-Artikolu 83 tar-Regolamenti ta' l-Istaff, il-benefiċċji mħallsa skond l-iskema tal-pensjonijiet jiġu debitati lill-baġit tal-Komunitajiet. L-Istati Membri flimkien jiggarantixxu l-ħlas ta' dawn il-benefiċċji skond l-iskala stabbilita għall-iffinanzjar ta dan l-infiq. L-Uffiċjali jikkontribwixxu terz għall-iffinanzjar fit-tul ta' l-iskema permezz ta' kontribuzzjoni obbligatorja.

L-obbligazzjonijiet tal-PSEO kienu s-suġġett ta' valutazzjoni attwarja minn esperti indipendenti fil-31 ta' Diċembru 2005 fuq il-bażi tar-regoli applikabbli fl-istatut. Din l-evalwazzjoni tkopri l-allowances assoċjati ma' l-età, l-invalidità u wkoll dawk mogħtija lid-dipendenti ta' uffiċjali li jkunu mietu flimkien mal-benefiċċji ta' l-invalidità). Din twettqet skond il-metodoloġija ta' l-Istandard Internazzjonali tal-Kontabilità 19 (IAS 19). Dan l-istandard ta' kontabilità jirrikjedi li dak li jħaddem jiddetermina l-impenji attwarji tiegħu fuq bażi kontinwa, filwaqt li jieħu f'kunsiderazzjoni sew il-benefiċċji mwiegħda matul il-ħajja attiva ta' l-impjegati kif ukoll iż-żidiet prevedibbli fil-pagi.

Il-metodu ta' valutazzjoni attwarja użat sabiex jiġi kkalkulat dan l-obbligu huwa magħruf bħala l-metodu ta' l-intitolamenti akkumulati (unit credit method). L-ipoteżijiet attwarji prinċipali użati fil-valutazzjoni kienu kif ġej:

L-obbligi jkopru d-drittijiet definiti aktar 'il fuq għall-persuni li ġejjin:

Il-popolazzjoni tal-PSEO fil-31 ta' Diċembru 2005 ttieħdet mid-database tal-Eurostat. Ir-riżultati miksuba fil-qafas ta' dan l-istudju tqabblu ma' l-estimi bbażati fuq il-valutazzjoni attwarja preċedenti tal-31 ta' Diċembru 2004.

Il-fatti ewlenin huma:

Il-kalkolu tal-pensjonijiet grossi u l-benefiċċji tal-familja huma bbażati fuq id-dispożizzjonijiet tar-Regolamenti ta' l-Istaff.

Huwa inkluż ukoll fl-ammont imsemmi aktar 'il fuq l-obbligu relatat ma' l-obbligi tal-pensjonijiet lejn il-membri u l-eks-membri tal-Kummissjoni u tal-Qorti ta' l-Awdituri, kif ukoll l-imħallfin u l-eks-imħallfin tal-Qorti tal-Ġustizzja u tal-Qorti tal-Prim' Istanza. L-ammonti użati fl-2005 jirrappreżentaw l-ammonti tal-pensjonijiet imħallsa, mill-baġit ta' l-2005, lil persunal li jkun irtira (romol, orfni, eċċ.) matul is-sena.

3.13   PROVIŻJONIJIET FIT-TUL GĦAL RISKJI U SPEJJEŻ

Proviżjonijiet fit-tul għal riskji u spejjeż

Każijiet legali

Din hija l-istima ta' ammonti li huwa probabbli li jitħallsu wara l-2004 fir-rigward ta' numru ta' każijiet legali li jinsabu għaddejjin. L-akbar (EUR 60 miljun) tirrigwarda l-istima ta' l-ammonti li probabbilment ikollhom jitħallsu għal 18-il każ fil-qorti pendenti fil-31 ta' Diċembru 2005 fir-rigward tal-korrezzjonijiet finanzjarji għan-nefqa tal-Garanzija ta' l-EAGGF. EUR 37.2 miljun oħra huma pprovduti għal 5 każijiet oħra tal-qorti li jirrigwardaw in-nefqa fl-agrikoltura.

Żarmar tal-faċilitajiet nukleari tal-JRC

Fl-2002 konsorzju ta' esperti indipendenti wettaq studju dwar l-ispejjeż stmati taż-żarmar tal-faċilitajiet nukleari u l-programm tal-ġestjoni ta' l-iskart tal-JRC. L-istima tagħhom ta' EUR 1 145 miljun (inklużi EUR 76 miljun bħala stima ta' l-ispiża meħtieġa għall-għażla “green field”, jiġifieri d-distruzzjoni totali tal-bini kollu) hija meħuda bħala l-bażi tal-proviżjoni li għandha tiġi inkluża fil-kontijiet. Sabiex ikunu applikati kompletament ir-regoli tal-Komunitajiet, din il-proviżjoni hija indiċjata għall-inflazzjoni (b'rata fissa ta' 2.5 %) u mbagħad skontata sal-valur preżenti nett tagħha (bil-kurva ta' l-iswaps tal-kupun żero ta' l-Euro). Fil- 31 ta' Diċembru 2005, dan irriżulta f'ammont għall-proviżjoni ta' EUR 1 016,4 miljun, bl-ispiża li ntefqet s'issa ta' EUR 81.5 miljun imnaqqsa minnu, li jwassal għall-figura ta' EUR 934.9 miljun maqsuma bejn ammonti li hu mistenni li jintużaw fl-2006 (EUR 51 miljun) u wara (EUR 883.9 miljun).

Minħabba t-tul stmat ta' dan il-programm (madwar 30 sena), wieħed għandu jinnota li hemm xi inċertezza dwar din l-istima, u l-ispiża finali tista' tkun differenti mill-ammonti mniżżla issa.

Dispożizzjonijiet Finanzjarji

Taħt il-Faċilità ta' Garanzija ta' l-SME 1998 implimentata bħala parti mill-Inizjattiva għat-Tkabbir u l-Impjiegi ta' l-Unjoni Ewropea u l-Faċilità ta' Garanzija 2001 implimentati bħala parti mill-Programm Multi-annwali għall-intrapriżi u l-intraprenditorija (MAP), il-Fond Ewropew għall-Investiment (EIF) huwa awtorizzat li joħroġ garanziji f'ismu iżda mhux f'isem il-Komunitajiet u għar-riskju tagħhom.

Ir-riskju finanzjarju marbut mal-garanziji użati u mhux użati huwa limitat kif ġej:

Għalhekk, fid-data tal-karta tal-bilanċ, għaż-żewġ faċilitajiet id-dispożizzjonijiet finanzjarji jikkorrispondu ma' l-obbligi tal-ħlas lill-intermedjarji finanzjarji wara li jkunu tnaqqsu l-pretensjonijiet netti ta' ħlasijiet magħmula sa dik id-data. Minħabba l-valur fiż-żmien tal-flus, proviżjonijiet finanzjarji għat-tul huma skontati sal-valur nett preżenti tagħhom (bl-użu tal-kurva ta' l-iswaps tal-kupun żero ta' l-Euro)

Il-proviżjonijiet finanzjarji huma aġġustati annwalment fid-dawl ta' kull varjazzjoni fl-użu ta' garanziji jew ta' kull bidla fil-pretensjonijiet netti ta' ħlas magħmula mill-intermedjarji finanzjarji. Iż-żieda totali fid-dispożizzjonijiet finanzjarji (fit-tul u għal żmien qasir) fl-2005 hija ta' EUR 27.4 miljun, maqsuma fil-proviżjoni addizzjonali effettiva ta' EUR 51.7 miljun wara li jkunu tnaqqsu minnha l-ħlasijiet magħmula għas-sejħiet ta' garanzija li jammontaw għal EUR 27.9 miljun, u żieda fil-proviżjoni minħabba l-effett taż-żmien ta' EUR 3.6 miljun.

3.14   OBBLIGI FINANZJARJI

3.14.1   Teħid b'self

Din l-intestatura tinkludi ammonti ta' self dovuti mill-Komunitajiet Ewropej u li jimmaturaw f'aktar minn sena.

Il-movimenti dettaljati ta' teħid b'self fl-2005 huma kif ġej:

Teħid b'self

Kif jinqasam it-teħid b'self bejn dak għat-tul u dak għal żmien qasir

Teħid b'self inklużi djun ippruvati b'ċertifikati li jammontaw (wara l-eliminazzjoni) għal EUR 1 281,4 miljun (2004: EUR 1 223,8 miljun). Il-bidliet fl-ammont kontabbli jikkorrispondu għall-bidliet fl-imgħaxijiet akkumulati flimkien ma', fil-każ tat-teħid b'self tal-KEFA f'likwidazzjoni, l-amortizzazzjoni tas-sena ta' l-ispejjeż materjali tat-tranżazzjoni li jseħħu fil-bidu, ikkalkulati skond il-metodu tar-rata effettiva ta' l-imgħax.

Ir-rati ta' mgħax effettivi (espressi bħala firxa ta' rati ta' mgħaxijiet) kienu kif ġej:

Rati ta' l-imgħaxijiet effettivi fuq it-teħid b'self

3.14.2   Obbligi miżmuma biex jiġu nnegozjati

Ara l-assi miżmuma biex jiġu nnegozjati, fin-nota 3.3.3.2 aktar 'il fuq, għal aktar dettalji.

Obbligi miżmuma biex jiġu nnegozjati

3.15   OBBLIGI OĦRA GĦAT-TUL

Din il-partita tkopri obbligi ta' kiri dovuti f'aktar minn sena (ara n-nota 3.2 aktar 'il fuq) u ħlasijiet li għadhom iridu jsiru min-naħa tal-kapital ta' l-EBRD sottoskritt mill-Kummissjoni li diġà ntalab.

Inklużi taħt “Oħrajn” huma ammonti ta' EUR 19.9 miljun u EUR 7 miljun li jirrigwardaw rispettivament il-fond tal-pensjonijiet għal aġenti lokali li qed jaħdmu fid-delegazzjonijiet u l-fond tal-qgħad għall-aġenti temporanji. Ammont ta' EUR 42.3 miljun (2004: EUR 62 miljun) huwa wkoll inkluż hawn fir-rigward ta' ħlas lura ta' spejjeż ta' investiment magħmul mill-Parlament dwar il-bini tiegħu fi Brussell.

Obbligi oħra għat-tul

IV.   OBBLIGI KURRENTI

3.16   PROVIŻJONIJIET GĦAL ŻMIEN QASIR GĦAL RISKJI U SPEJJEŻ

Din l-intestatura tinkludi l-porzjon ta' dispożizzjonijiet li l-ħlas tagħhom ikun dovut f'anqas minn sena.

Proviżjonijiet għal żmien qasir għal riskji u spejjeż

Każijiet legali

Din hija l-istima ta' ammonti li huwa probabbli li jitħallsu wara l-2006 fir-rigward ta' numru ta' każijiet legali li jinsabu għaddejjin, flimkien ma' l-ispejjeż legali assoċjati.

Żarmar tal-faċilitajiet nukleari tal-JRC — ara n-nota 3.13

Proviżjoni tal-Fond Veterinarju ta' Emerġenza

Din il-proviżjoni tikkonċerna l-estimi tal-kontributi tal-Komunitajiet lil diversi Stati Membri taħt il-Fond Veterinarju ta' Emerġenza għal ċerti epidemiji ta' mard ta' l-annimali, li jammontaw għal EUR 35.3 miljun (2004: EUR 41.9 miljun). Ammonti ta' EUR 5.5 li diġà huwa miftiehem li jitħallsu huma inklużi bħala dejn dovut lill-Istati Membri.

Proviżjonijiet finanzjarji — ara n-nota 3.13

Proviżjonijiet oħrajn

Dawn jirrigwardaw id-dispożizzjonijiet għal vaganzi mhux meħuda ta' l-istaff f'diversi aġenziji.

3.17   OBBLIGI FINANZJARJI GĦAL ŻMIEN QASIR

Din l-intestatura tinkludi teħid b'self u obbligi finanzjarji oħra li l-maturitajiet finali li jonqoshom huma ta' anqas minn tnax-il xahar wara d-data tal-karta tal-bilanċ (ara t-test u t-tabelli aktar 'il fuq, nota 3.14).

3.18   KONTIJIET PAGABBLI

Kontijiet pagabbli

3.18.1   Obbligi għat-tul li huma dovuti f'inqas minn sena

Din l-intestatura tinkludi ammonti li l-ħlas tagħhom huwa dovut f'inqas minn sena, l-aktar djun tal-kiri għat-tul dovuti f'anqas minn sena (EUR 29.9 miljun). Tinkludi wkoll EUR 21.4 miljun (2004: EUR 21 miljun) li jirrigwardaw rimborsi ta' spejjeż ta' investiment magħmul mill-Parlament dwar il-bini tiegħu fi Brussell.

Obbligi għat-tul li huma dovuti f'inqas minn sena

3.18.2   Pagabbli kurrenti

Pagabbli kurrenti

Il-pagabbli kurrenti jikkonċernaw l-aktar dikjarazzjonijiet ta' spejjeż riċevuti mill-Komunitajiet fil-qafas ta' l-attivitajiet ta' għoti. Huma kkreditati għall-ammont pretiż mill-mument li tkun riċevuta l-pretensjoni. Jekk il-kontroparti jkun Stat Membru, ikunu kklassifikati bħala tali. L-istess proċedura tintuża għall-fatturi u noti ta' kreditu riċevuti f'attivitajiet ta' akkwist.

L-għoti ta' għotjiet taħt l-oqsma differenti ta' politika hija l-attività ewlenija tal-Komunitajiet Ewropej. Iċ-ċiklu normal ta' l-implimentazzjoni ta' għotja jista' jitqassar kif ġej: tittieħed deċiżjoni ta' ffinanzjar, segwita minn impenn baġitarju (riżerva ta' fondi fil-baġit), segwita mill-iffirmar tal-kuntratt bejn il-Komunitajiet u l-benefiċjarju (għalkemm is-sekwenza tista' tvarja pereżempju fil-każ tal-fondi strutturali). Imbagħad jista' jsir ħlas ta' prefinanzjament, maħsub sabiex jipprovdi lill-benefiċjarju bi float.

Il-ħlasijiet li jkun imiss (interim jew finali) jistgħu jiġu ripetuti u huma maħsuba biex jirrimborsaw l-infiq li jkun għamel il-benefiċjarju fuq il-bażi tad-dikjarazzjoni ta' l-infiq meta l-azzjoni tkun għadha għaddejja. Dan jista' jiċċara l-ammont tal-prefinanzjament kompletament jew parzjalment.

Dikjarazzjonijiet ta' spejjeż jintbagħtu mill-benefiċjarji, li l-Komunitajiet għandhom janalizzaw, meta jħarsu lejn l-eliġibilità ta' l-ispejjeż, flimkien ma' l-ikklerjar possibbli ta' l-ammont tal-prefinanzjament. Ir-ritmu ta' dawn il-pretensjonijiet ta' spejjeż matul is-sena huwa varjabbli u jiddependi fuq it-tip ta' azzjoni li tkun qed tiġi ffinanzjata u l-kundizzjonijiet kuntrattwali, u mhux neċessarjament jiġu riċevuti fl-aħħar tas-sena. Id-dikjarazzjonijiet ta' l-infiq riċevuti għandhom ikunu reġistrati immedjatament bħala pagabbli kurrenti filwaqt li l-entrata tal-kontroparti tkun “L-eliġibilità għadha trid tiġi kkonfermata”.

Il-kriterji ta' l-eliġibilità jistgħu jiġu definiti fl-att bażiku, fis-sejħiet għall-proposti, f'dokumenti oħra ta' informazzjoni għall-benefiċjarji ta' l-għotjiet u/jew fil-klawsoli kuntrattwali tal-ftehimiet ta' għotja. Wara l-analiżi, l-ispejjeż eliġibbli jitpoġġew ma' l-ispejjeż u l-benefiċjarju jiġi infurmat dwar kull ammonti mhux eliġibbli. Ammonti li għalihom “l-eliġibilità għadha trid tiġi kkonfermata” għalhekk jirrappreżentaw pretensjonijiet ta' spejjeż li għalihom l-eliġibilità ma tkunx għadha ġiet ikkonfermata u għalhekk fejn l-avveniment li jwassal għar-realizzazzjoni tagħhom bħala spiża jkun għadu ma ntlaħaqx.

Il-pretensjonijiet ta' spejjeż ikkonċertati ittieħdu f'kunsiderazzjoni fil-proċeduri ta' l-għeluq fl-aħħar tas-sena (ara n-nota aktar 3.18.4 'l isfel). Wara dawn l-entrati finali, ammonti eliġibbli stmati għalhekk ġew irreġistrati bħala spejjeż akkumulati, filwaqt li l-partijiet mhux eliġibbli jibqgħu miftuħa fil-kontijiet fejn “l-eliġibilità għadha trid tiġi kkonfermata”. Sabiex ma tingħatax stima għolja żżejjed ta' l-assi u l-obbligi, ġie deċiż li jiġi ppreżentat l-ammont nett li għandu jitħallas taħt l-obbligi kurrenti.

Stati Membri

L-ammonti primarji hawn kienu jirrigwardaw pretensjonijiet ta' spejjeż mhux imħallsa għal azzjonijiet tal-fond strutturali u wkoll EUR 3.8 biljun dovuti lura lill-Istati Membri wara l-baġit ta' korrezzjoni (8) li sar fl-aħħar ta' l-2005.

Pajjiżi ta' l-EFTA

Ammonti dovuti lill-pajjiżi ta' l-EFTA, li jinkludu l-figuri tar-riżultat tat-twettiq tal-baġit tas-sena kurrenti u tas-snin ta' qabel iżda l-aktar il-bilanċ fuq il-kont kurrenti ta' l-EFTA.

Staff

Din l-intestatura tkopri l-fond tal-qgħad għall-istaff temporanju fil-Kummissjoni u l-fond tal-welfare għall-staff lokali tal-Kummissjoni f'pajjiżi mhux membri.

Provvisti u oħrajn

Minbarra l-ammonti li jirrigwardaw l-attivitajiet ta' għotjiet, huma inklużi wkoll taħt din l-intestatura ammonti dovuti lill-attivitajiet ta' akkwisti li ġejjin. Din l-intestatura tkopri wkoll ammonti pagabbli li diversi entitajiet pubbliċi (universitajiet, istituti, kmamar tal-kummerċ, in-Nazzjonijiet Uniti, il-BĊE, eċċ) u entitajiet mhux konsolidati, inkluż l-EDF.

Fejn l-eliġibilità għadha trid tiġi kkonfermata

Wara d-dovuti ta' l-aħħar tas-sena, jibqa' EUR 1 650 miljun miftuħa bħala li “l-eliġibilità għadha trid tiġi kkonfermata” fuq pretensjonijiet ta' spejjeż fil-qasam ta' attività ta' għotja. L-ammonti l-aktar importanti jirrigwardaw id-DĠ REGIO (EUR 801 miljun), id-DĠ EMPL (EUR 465 miljun), id-DĠ AGRI (EUR 252 miljun) u d-DĠ EAC (EUR 51 miljun).

Il-bilanċ li jibqa' taħt “fejn l-eliġibilità għadha trid tiġi kkonfermata” (EUR 81 miljun) jirrigwarda fatturi riċevuti u talbiet għal rimborsi, l-aktar minn attivitajiet ta' akkwist, li għalihom il-fattura tkun għadha trid tiġi mqabbla ma' l-oġġetti u s-servizzi Pprovduti u t-talbiet għall-prefinanzjament.

3.18.3   Pagabbli varji

Ammont ta' EUR 5.5 miljun (2004: EUR 126.4 miljun) li għandhom jitħallsu lil Stati Membri varji inklużi taħt din l-intestatura jirrigwardaw pretensjonijiet magħmula għal rimbors ta' ċerti spejjeż fir-rigward ta' ċerti spejjeż ta' eradikazzjoni tal-mard u huma inklużi wkoll taħt din l-intestatura.

Huma inklużi wkoll garanziji li jammontaw għal EUR 30.2 miljun (2004: EUR 24.6 miljun) riċevuti mill-Istati Membri għall-parteċipazzjoni tagħhom f'xi proġetti ta' żvilupp. Ammonti li jikkorrispondu huma inklużi wkoll taħt flus likwidi u ekwivalenti.

3.18.4   Spejjeż dovuti u dħul pospost

Spejjeż dovuti u dħul pospost

L-aktar ammonti sinifikanti ta' spejjeż akkumulati jirrappreżentaw spejjeż akkumulati li jirrigwardaw in-nefqa ta' l-EAGGF-Garanzija. Fil- 31 ta' Diċembru 2005 dawn kienu jammontaw għal EUR 49.1 biljuni meta mqabbla ma' EUR 47.6 biljuni s-sena ta' qabel: EUR 25.1 biljun (EUR 26.3 biljun fl-2004) jkopru spejjeż li jkunu saru bejn is-16 ta' Ottubru u l-31 ta' Diċembru 2005 li kienu ddikjarati mill-Istati Membri wara l-limitu taż-żmien neċessarju għall-preparazzjoni tad-dikjarazzjonijiet finanzjarji, EUR 23.5 biljun (EUR 21.2 biljun 'l-2004) jkopru miżuri tas-suq li jinkludu għajnuna diretta (din tikkonsisti f'intitolamenti li jkunu saru fl-2005 b'konsegwenzi finanzjarji fl-2006) u żvilupp rurali (dan jikkonsisti f'infiq eliġibbli li jkun sar mill-operaturi jew mill-awtoritajiet tal-ħlas sal-31 ta' Diċembru 2005, li tkun għadha ma saritx lill-Kummissjoni talba ta' ħlas għalih), EUR 0.5 biljun (EUR 0.1 biljun fl-2004) jirrappreżentaw intervent fil-kapital.

Ammont sinifikanti ieħor jirrappreżenta spejjeż akkumulati għall-fondi strutturali: fil-31 ta' Diċembru 2005 EUR 7.9 biljun għall-FEDER 2000-2006, ISPA, azzjonijiet innovattivi (EUR 6.3 biljun fl-2004), EUR 5.1 biljun għall-FSE (EUR 5.1 biljun fl-2004). L-ammonti li baqa' ta' EUR 4.5 biljun (EUR 5.2 fl-2004) jkopru spejjeż akkumulati għal politiki oħra, li l-aktar waħda sinifikanti fosthom hija ż-żona ta' riċerka b' +/- EUR 1.5 biljun fl-2005 u l-2004.

Aktar dettalji dwar il-proċess ta' għeluq ta' l-aħħar tas-sena huma mogħtija fin-nota E 2.3.9.

V.   ASSI NETTI

3.19   RIŻERVI

Riżervi

3.19.1   Riżerva tal-valur ġust

F'konformità mar-regoli l-ġodda tal-kontabilità, l-aġġustament għall-valur ġust ta' assi disponibbli għall-bejgħ huma rreġistrati fir-riżerva tal-valur ġust.

3.19.2   Riżervi oħra

Fond ta' garanzija

Ara wkoll in-nota 3.3.2 dwar l-operat tal-Fond ta' Garanzija. Din ir-riżerva tirrifletti il-mira ta' 9 % mill-ammonti pendenti garantiti mill-Fond li għandhom jinżammu bħala assi. Kif dikjarat qabel, kull bilanċ ta' l-assi tal-Fond aktar minn dan l-ammont ta' riżerva ta' 9 % jitħallsu lura fil-baġit.

Riżerva ta' rivalutazzjoni

Ir-riżerva tar-rivalutazzjoni tinkludi r-rivalutazzjonijiet ta' l-assi fissi tanġibbli u intanġibbli. Il-bilanċ fl-aħħar tas-sena ta' EUR 57.1 miljun jirrigwarda r-rivalutazzjoni ta' l-art u l-bini tal-Kummissjoni, li kienet diġà seħħet qabel it-tranżizzjoni għar-regoli l-ġodda ta' kontabilità.

Riżerva ta' l-attivitajiet ta' għoti u teħid b'self

Dawn l-ammonti jinkludu r-riżervi li jirrigwardaw l-attivitajiet ta' għoti u teħid b'self tal-Komunitajiet. L-ammont prinċipali dovut mir-riżervi tal-KEFA f'likwidazzjoni (EUR 1.43 biljun, 2004: EUR 1.34 biljun.)

3.20   AMMONTI LI GĦANDHOM JINĠABRU MILL-ISTATI MEMBRI

Dan l-ammont jirrappreżenta l-ispejjeż żejda li diġà għamlu l-Komunitajiet sal-31 ta' Diċembru 2005 li jridu jitħallsu minn baġits futuri. Huwa rriżulta mill-applikazzjoni tal-metodi ta' kontabilità bbażata fuq id-dovuti, li saret għall-ewwel darba fl-2005, li huma differenti mir-regoli tal-kontabilità bbażata fuq il-ħlasijiet użata fit-tħejjija tal-kontijiet tal-baġit. Il-kontabilità bbażata fuq id-dovuti tirrikonoxxi spejjeż fil-perjodu li għalih jirrelataw indipendentement minn jekk il-ħlas fil-fatt ikunx sar, filwaqt li l-metodu tal-kontabilità bbażata fuq il-ħlasijiet tirreġistra t-tranżazzjoni biss meta jsir il-ħlas. Fuq il-bażi ta' dawn ir-regoli l-ġodda, il-Komunitajiet għandhom jevalwaw u jirrikonoxxu fid-dikjarazzjonijiet finanzjarji tagħhom l-infiq li għandu jiġi ffinanzjat mill-baġit ġenerali iżda li jkun għadu ma ġiex iddikjarat sa l-aħħar tas-sena. B'hekk bosta spejjeż jiġu rikonoxxuti skond ir-regoli tal-kontabilità bbażata fuq id-dovuti fis-sena N għalkemm dawn fil-fatt jistgħu jitħallsu fis-sena N+1 permezz tal-baġit tas-sena N +1. Madankollu, il-Komunitajiet jistgħu jiġbru riżorsi biss mill-Istati Membri meta jkunu jenħtieġu l-flus sabiex iħallsu ammont dovut, sabiex jagħtu lill-Istati Membri l-akbar flessibilità possibbli fil-ġestjoni tal-finanzi pubbliċi tagħhom. Din l-inklużjoni fil-kontijiet ta' l-obbligi tal-Komunitajiet flimkien mal-fatt li l-ammonti li jikkorrispondu magħhom huma rikonoxxuti biss f'baġits futuri wasslet biex ikun hemm ħafna aktar obbligi milli assi fl-aħħar tas-sena.

L-eżistenza ta' assi netti negattivi tenfasizza biss id-differenza bejn il-kontabilità bbażata fuq il-ħlasijiet u l-kontabilità bbażata fuq id-dovuti għal entità li tkun iffinanzjata skond il-ħtiġijiet tal-flussi tal-likwidità tagħha. Dan ma jiħux f'kunsiderazzjoni l-obbligu ta' l-Istati Membri sabiex jipprovdi r-riżorsi neċessarji fil-futur sabiex jitħallsu l-ispejjeż li jkunu saru meta jkunu dovuti. Wieħed għandu jiftakar li l-Komunitajiet ma jistgħux jagħmlu ħlas sakemm dan ma kienx previst fil-baġit u n-nefqa kollha tal-baġit hija koperta minn dħul ibbaġittjat mill-Istati Membri.

L-aktar ammonti sinifikanti li għandhom jiġu enfasizzati huma l-attivitajiet ta' l-EAGGF-Garanzija. L-ammont tal-ħlasijiet dovuti lill-Istati Membri għall-perjodu mis-16 ta' Ottubru sal-31 ta' Diċembru 2004 kien ta' EUR 26.3 biljun. Din hija spiża skond ir-regoli tal-kontabilità bbażata fuq id-dovuti fis-sena 2004 u għalhekk hija rikonoxxuta taħt l-ispejjeż dovuti bħala tali. Madankollu, dan l-ammont huwa kopert mill-baġit ta' l-2005 u fil-fatt tħallas f'Jannar u Frar 2005, ġie rikonoxxut fil-kontijiet baġitarji bħala ħlas għall-2005 (l-ebda entrata fil-kontijiet tal-baġit ma kienet saret fis-sena 2004.)

Għandu wkoll impatt fuq din iċ-ċifra l-ammont ta' l-obbligu tal-pensjoni tal-Komunitajiet fir-rigward ta' l-istaff tagħha — fil-31 ta' Diċembru 2004, dan l-ammont kien stmat li huwa EUR 26.0 biljun. Dan l-ammont mhux se jitħallas kollu f'sena waħda, iżda l-ħlasijiet tal-pensjonijiet jingħataw b'mod regolari lill-istaff meta dawn ikun imisshom kull xahar. Dawn il-ħlasijiet huma għalhekk koperti mill-baġit (futur) tas-sena li fiha jitħallsu.

Il-biċċa l-kbira ta' l-ammonti fil-fatt jitħallsu mill-Istati Membri f'anqas minn 12-il xahar wara t-tmiem tas-sena finanzjarja kkonċernata bħala parti mill-baġit tas-sena ta' wara. Għalhekk, jekk wieħed jagħti ħarsa lejn l-ammonti li għandhom jinġabru mill-Istati Membri fil-31 ta' Diċembru 2004 ta' EUR 54.2, l-ammonti li ġejjin ġew riċevuti matul l-2005:

Il-qsim ta' l-ammonti li għandhom jinġabru mill-Istati Membri fil-futur huwa kif ġej:

Din is-sena minħabba bidla fil-politika tal-kontabilità wara t-tranżizzjoni għall-kontabilità bbażata fuq id-dovuti, il-bidliet kollha meħtieġa għall-karta tal-bilanċ tal-ftuħ ta' l-2005 saru fuq il-bilanċ pożittiv akkumulat (dak iż-żmien) trasferit 'il quddiem mill-2004.

Ta' min jinnota wkoll li dan ta' hawn fuq m'għandu l-ebda effett fuq ir-riżultat tal-baġit — id-dħul tal-baġit għandu dejjem ikun daqs in-nefqa tal-baġit ladarba kwalunkwe dħul żejjed jingħata lura lill-Istati Membri.

4.   NOTI GĦALL-KONT TAR-RIŻULTAT EKONOMIKU

Għandu jiġi nnutat li peress illi l-2005 hija l-ewwel sena ta' preparazzjoni tal-kontijiet annwali taħt ir-regoli ġodda ta' kontabilità bbażata fuq id-dovuti, u għalhekk l-ewwel sena li ġie ppreparat Kont tar-Riżultat Ekonomiku, ġie deċiż illi l-figuri komparattivi għall-2004 ma għandhomx jiġu ppreżentati. Dan għaliex dawn il-figuri ma kinux meħtieġa għall-kontijiet annwali ta' l-2004 peress illi dawn ġew ippreparati taħt regoli ta' kontabilità differenti. Figuri komparattivi għall-kont tar-riżultat ekonomiku għandhom jingħataw mill-2006 'il quddiem.

4.1   DĦUL OPERATTIV

Id-dħul operattiv tal-Komunitajiet Ewropej jista' jinqasam f'żewġ kategoriji: riżorsi proprji u dħul ieħor. Il-parti ewlenija tan-nefqa hija ffinanzjata minn riżorsi proprji, dħul ieħor jirrappreżenta biss parti żgħira mill-finanzjament totali.

DĦUL OPERATTIV

4.1.1   Dħul minn riżorsi proprji

Hemm tliet kategoriji ta' riżorsi proprji: riżorsi proprji tradizzjonali, ir-riżorsa tal-VAT u r-riżorsa tal-GNI. Riżorsi proprji tradizzjonali, fihom infishom jinkludu d-dazji agrikoli, il-levies fuq iz-zokkor u d-dazji doganali. Mekkaniżmu ta' korrezzjoni fir-rigward ta' żbilanċji baġitarji (ir-Rifużjoni tar-RU) huwa wkoll parti mis-sistema tar-riżorsi proprji. L-Istati Membri jżommu 25 % tar-riżorsi proprji tradizzjonali taħt forma ta' spejjeż ta' ġbir.

Riżorsi proprji tal-VAT jiġu mill-applikazzjoni ta' rata uniformi, għall-pajjiżi kollha, mal-bażi armonizzata tal-VAT, bażi li ma tistax taqbeż il-50 % tal-GNI għall-Istati Membri kollha. Ir-riżorsa tal-GNI hija riżorsa varjabbli maħsuba sabiex tforni d-dħul meħtieġ, f'kull sena, sabiex tiġi koperta n-nefqa li taqbeż l-ammont miġbur mir-riżorsi proprji tradizzjonali, riżorsi tal-VAT u dħul mixxellanju. Id-dħul jiġi mill-applikazzjoni ta' rata uniformi mal-GNI aggregat ta' l-Istati Membri kollha.

Għandu jiġi nnutat li l-korrezzjonijiet magħmula fl-2005 għall-perjodu 1995-2004 għal riżorsi tal-GNI kienu ta' EUR 2 049 miljun. B'mod simili, korrezzjonijiet li għandhom x'jaqsmu mal-perjodu 1991-2004 għar-Riżorsi tal-VAT kienu ta' EUR 399 miljun. Dawn il-korrezzjonijiet għandhom l-istess impatt fil-kontijiet tal-baġit.

4.1.2   Aġġustamenti tal-baġit

L-aġġustamenti tal-baġit jinkludu l-bilanċ pożittiv tal-baġit mill-2004 (EUR 2.7 biljun) li tiġi rifuża lill-Istati Membri permezz ta' tnaqqis ta' l-ammonti li huma għandhom iħallsu fis-sena ta' wara — għaldaqstant hija dħul għall-2005. Ir-rifużjoni tar-RU (EUR 130.6 miljun) tiġi mnaqqsa minn hawn ukoll.

4.1.3   Irkupru ta' spejjeż

Korrezzjonijiet futuri jistgħu u jiġu magħmula f'ammonti mħallsa mill-Komunitajiet Ewropej. Dawn il-korrezzjonijiet jiddaħħlu fil-kontijiet jekk l-ammont ta' nefqa eliġibbli, kif imfissra minn kontrolli jew verifiki li jsiru wara, huwa anqas mill-ammont ta' nfiq eliġibbli akkumulat rikonoxxut fil-bidu mill-Komunitajiet.

Għall-attività normali ta' għotja, ordni ta' rkupru għandu f'dan il-każ jiġi indirizzat lill-benefiċjarju ta' l-għotja. Jekk dan isir qabel l-aħħar pagament ta' l-għotja, jiddaħħal bħala kreditu mid-destinatarju bit-tnaqqis korrispondenti fl-ispiża tas-sena. Madanakollu, jekk l-ordni ta' rkupru jinħareġ biss wara l-pagament finali, jiddaħħal bħala kreditu fuq id-destinatarju u b'mod korrispondenti jiddaħħal ammont bħala dħul fil-kont tar-riżultat ekonomiku tas-sena taħt l-intestatura “irkupru ta' spejjeż”.

Fil-qafas tal-Politika Agrikola Komuni, ammonti meqjusa bħala dħul tas-sena taħt din l-intestatura huma dwar infiq negattiv, bħal dħul minn frodi u irregularitajiet, levies fuq il-ħalib sabiex tiggarantixxi l-bilanċ fis-swieq, u approvazzjonijiet ta' konformità wara verifiki li jaġġustaw it-tnaqqis eliġibbli. Fl-2005, ammont ta' 46.6 miljuni EUR li jirrigwarda l-EAGGF ġie spjegat bħala korrezzjoni taħt il-proċess ta' l-2004 ta' l-approvazzjoni tal-kontijiet. Tliet deċiżjonijiet oħra ta' konformità ttieħdu matul l-2005, b'impatt finanzjarju ta' EUR 520.5 miljun. Fl-2005 ukoll, EUR 447.0 miljun fir-rigward ta' levies fuq il-ħalib u EUR 107.3 miljun frodi u irregolaritajiet.

Fil-31 ta' Diċembru 2005 l-ammont ta' Garanzija ta' l-EAGGF kif suġġett għall-korrezzjonijiet futuri kien jilħaq total ta' EUR 1.15 biljun. Dan l-ammont huwa meqjus bħala ass kontinġenti li ma jidhirx.

Korrezzjonijiet formali oħra saru matul l-2005 għall-ammonti mħallsa qabel, li issa qegħdin jiġu rkuprati (dawn il-korrezzjonijiet għandhom l-istess impatt fil-kontijiet tal-baġit):

Hemm tipi oħra ta' korrezzjoni li mhumiex reġistrati minħabba, per eżempju, il-possibiltà mogħtija lill-Istati Membri li jagħmlu tpaċija tan-nefqa mhux eliġibbli ma' nefqa oħra.

Dħul akkumulat minħabba nuqqas ta' eliġibbiltà ta' nfiq huwa stmat fl-aħħar tas-sena u jingħata rendikont tiegħu taħt din l-intestatura. L-ammonti negattivi (taħt il-ġestjoni konġunta u diċentralizzata) jikkonċernaw treġġigħ lura ta' daħliet ta' qtugħ il-linja fil-karta tal-bilanċ tal-ftuħ. Ammonti mhux eliġibbli ġew ikkunsidrati bħala dħul akkumulat, iżda l-ammont ġie stmat aktar milli suppost minn żewġ DGs.

4.1.4   Dħul minn operazzjonijiet amministrattivi

Dħul mill-istaff huwa magħmul primarjament minn żewġ ammonti — kontribuzzjonijiet għall-pensjoni u taxxi fuq id-dħul.

4.1.5   Dħul operattiv ieħor

L-akbar ammont (EUR 276.2 miljun) għandu x'jaqsam ma' l-ammonti riċevuti mill-pajjiżi ta' l-adeżjoni. Ammonti oħra jinkludu d-dħul ta' ammonti riċevuti li jkunu qabel imniżżla bħala mħassra.

Qligħ minn skambju, minbarra attivitajiet finanzjarji li titkellem dwarhom in-nota 4.5 ta' hawn taħt, huma wkoll inklużi taħt din l-intestatura. Dawn iseħħu fl-attivitajiet ta' kuljum u fi transazzjonijiet relatati li jsiru f'muniti oħra barra l-Euro, u kif ukoll ir-rivalutazzjoni ta' l-aħħar tas-sena meħtieġa sabiex jiġu ppreparati l-kontijiet — dawn huma kemm realizzati kif ukoll mhux realizzati.

4.2   INFIQ AMMINISTRATTIV

Hemm nefqiet amministrattivi li jsiru bħala parti mill-attivitajiet tal-Komunitajiet. Spejjeż li jsiru hawn jinkludu: spejjeż ta' staff, spejjeż relatati ma' assi fissi (bħad-deprezzament).

Spejjeż ta' art u bini (EUR 349 miljun) li jinkludu spejjeż ta' renti u spejjeż operattivi tal-kera huma inklużi taħt “nefqiet amministrattivi oħra”, kif ukoll l-spejjeż tal-pubblikazzjoni u tal-provvista interna ta' oġġetti.

4.3   INFIQ OPERATTIV

In-nefqa operattiva tal-Komunitajiet Ewropej tkopri l-intestaturi differenti tal-perspettiva finanzjarja u tieħu forom differenti, li jiddependu fuq kif jitħallsu u kif jiġu ġestiti l-flus. Skond ir-Regolament Finanzjarju, il-Komunitajiet jimplimentaw il-baġit ġenerali permezz ta' l-użu tal-metodi li ġejjin:

Ġestjoni diretta ċentralizzata: din hija fejn l-implimentazzjoni tal-baġit issir direttament mill-korp jew l-Istituzzjoni Komunitarja illi hija responsabbli.

Ġestjoni indiretta ċentralizzata: din tirreferi għall-każijiet fejn il-Komunitajiet jafdaw l-inkarigu ta' ġestjoni ta' parti mill-baġit lil korp tal-Komunitajiet jew ta' Stat Membru.

Ġestjoni deċentralizzata: dawn huma l-każijiet fejn il-Komunitajiet jiddelegaw ċerti inkarigi għall-implimentazzjoni tal-baġit lill-pajjiżi terzi.

Ġestjoni maqsuma: b'mod simili, taħt dan il-metodu ta' ġestjoni, il-Komunitajiet jiddelegaw ċerti inkarigi għall-implimentazzjoni tal-baġit lill-Istati Membri.

Ġestjoni konġunta: taħt dan il-metodu, il-Komunitajiet jafdaw l-implimentazzjoni ta' ċerti inkarigi lill-organizzazzjoni internazzjonali.

Il-maġġoranza tan-nefqa (EUR 86.9 biljun) taqa' taħt l-intestatura “Ġestjoni Maqsuma” li tinvolvi d-delegazzjoni ta' inkarigi lill-Istati Membri, li jkopru żoni bħall-infiq ta' l-EAGGF u l-Azzjonijiet Strutturali.

4.4   INFIQ OPERATTIV IEĦOR

Movimenti dwar dispożizzjonijiet għal riskji u tnaqqis jintwerew taħt din l-intestatura. Skond ir-regoli ta' kontabilità tal-Komunitajiet, dispożizzjonijiet rikonnoxxuti fuq il-karta tal-bilanċ jridu jerġgħu jiġu eżaminati mill-ġdid minn ta' lanqas fl-aħħar ta' kull sena u aġġustati fejn meħtieġ sabiex jirreflettu is-sitwazzjoni kurrenti ta' l-isfond. Tnaqqis fil-valur fuq ammonti riċevuti huma wkoll inklużi.

Telf mill-kambju, minbarra fuq attivitajiet finanzjarji li titkellem dwarhom nota 4.6 ta' hawn taħt, iseħħ fl-attivitajiet ta' kuljum u transazzjonijiet li għandhom x'jaqsmu li jsiru f'muniti li mhumiex l-Euro, kif ukoll il-valutazzjoni mill-ġdid ta' l-aħħar tas-sena meħtieġa sabiex jiġu ppreparati l-kontijiet — dawn huma kemm realizzati kif ukoll mhux realizzati.

INFIQ OPERATTIV IEĦOR

4.5   DĦUL MINN OPERAZZJONIJIET FINANZJARJI

Id-dħul finanzjarju tal-Komunitajiet jikkonsisti prinċipalment minn dħul ta' interessi derivanti minn self, jew mogħti mill-baġit ġenerali jew minn fondi mislufa, kif ukoll minn titoli li jassiguraw il-ħlas tad-dejn u strumenti derivattivi. Hemm ukoll interessi fuq ammonti miżmuma f'kontijiet bankarji u depożiti bankarji ta' żmien qasir.

DĦUL MINN OPERAZZJONIJIET FINANZJARJI

4.6   INFIQ TA' L-OPERAZZJONIJIET FINANZJARJI

L-ispiża finanzjarja prinċipali tal-Komunitajiet Ewropej tikkonsisti f'interessi fuq kuntratti ta' kirjiet finanzjarji, kif ukoll fuq ammonti meħudin b'self maħsuba sabiex jiffinanzjaw attivitajiet ta' self u strumenti derivattivi. Barra minn telf fuq il-bejgħ u t-tnaqqis fil-valur ta' assi finanzjarji, infiq finanzjarju ieħor jinkludi wkoll l-aġġustamenti li jsiru għal dispożizzjonijiet finanzjarji u d-drittijiet tal-ġestjoni mħallsa lill-fiduċjarji.

INFIQ OPERATTIV FINANZJARJU

4.7   SEHEM TA' QLIGĦ NETT/(DEFIĊIT) ASSOĊJATI U IMPRIŻI KONĠUNTI

Skond il-metodu ta' ekwità ta' kontabilità, il-Komunitajiet jinkludu fil-kont tar-riżultat ekonomiku tagħhom is-sehem tagħhom mill-qligħ nett ta' l-assoċjat tagħhom, l-EIF, u s-sehem tagħhom mid-defiċit nett ta' l-impriża konġunta tagħhom, Galileo (ara wkoll nota E 3.3.1).

5.   NOTI GĦAT-TABELLA TAL-LIKWIDITA

Għandu jiġi nnutat li peress illi l-2005 hija l-ewwel sena ta' preparazzjoni ta' kontijiet annwali taħt ir-regoli ġodda ta' kontabilità bbażata fuq id-dovuti, u għalhekk l-ewwel sena li tabella dwar il-likwidità qiegħda tiġi ppreparata, ġie deċiż illi l-figuri komparattivi għall-2004 mhumiex ser jiġu ppreżentati. Dan għaliex dawn il-figuri ma kinux meħtieġa għall-kontijiet annwali ta' l-2004 peress illi ġew ippreparati taħt regoli ta' kontabilità differenti. Figuri komparattivi għat-tabella tal-likwidità ser jittieħdu mill-2006 'il quddiem.

5.1   GĦAN U PREPARAZZJONI TAT-TABELLA TAL-LIKWIDITA

Informazzjoni dwar il-likwidità hija użata sabiex tipprovdi bażi għall-valutazzjoni tal-kapaċità tal-Komunitajiet sabiex joħolqu kontanti u strumenti ekwivalenti għall-kontanti, u l-bżonnijiet tagħhom li jużaw dik il-likwidità.

It-tabella tal-likwidità tiġi ppreparata permezz tal-metodu indirett. Dan ifisser illi l-qligħ jew defiċit nett għas-sena finanzjarja jiġi aġġustat skond l-effetti ta' transazzjonijiet ta' natura mhux ta' kontanti, kull posponiment jew kumulu ta' dħul jew pagamenti ta' kontanti operattivi kemm passati kif ukoll futuri, u oġġetti ta' dħul jew infiq assoċjati ma' l-investiment tal-likwidità.

Likwidità li tiġi minn transazzjonijiet f'munita barranija hija reġistrata fil-munita tal-Komunitajiet Ewropej li biha jsir ir-rapport (l-euro), billi tiġi applikata fuq l-ammont tal-munita barranija r-rata tal-kambju bejn l-euro u l-munita barranija fid-data tal-likwidità.

It-tabella tal-likwidità murija hawn fuq tirraporta likwidità matul il-perjodu klassifikat permezz ta' attivitajiet operattivi, ta' investiment u ta' finanzjar. Jekk ikun hemm likwidità assoċjata ma' oġġetti straordinarji, din tiġi kklassifikata bħala li ġejja minn attivitajiet operattivi, ta' investiment jew ta' finanzjar kif xieraq, u jingħata tagħrif dwarhom separatament.

5.2   ATTIVITAJIET OPERATTIVI

Attivitajiet operattivi huma l-attivitajiet tal-Komunitajiet li mhumiex attivitajiet ta' investiment. Dawn huma l-maġġoranza ta' l-attivitajiet li jsiru. Self mogħti lill-benefiċjarji (u s-self relat meta applikabbli) mhumiex ikkunsidrati bħala attivitajiet ta' investiment (jew finanzjament) peress illi huma parti mill-objettivi ġenerali u għalhekk huma operazzjonijiet ta' kuljum tal-Komunitajiet. Attivitajiet operattivi jinkludu wkoll investimenti bħall-EIF, Galileo, l-EBRD u l-fondi tal-kapital ta' riskju. Tabilħaqq, l-objettiv ta' dawn l-attivitajiet huwa li jkun hemm parteċipazzjoni fil-kisba tar-riżultati immirati mill-politika.

5.3   ATTIVITAJIET TA' INVESTIMENT

Attivitajiet ta' investiment huma l-akkwist u l-bejgħ ta' assi fissi mhux tanġibbli u tanġibbli u ta' investimenti oħrajn mhux operattivi li mhumiex inklużi fi strumenti ekwivalenti għall-kontanti. Attivitajiet ta' investiment ma jinkludux self mogħti lil benefiċjarji. L-objetiv huwa li jintwerew l-investimenti reali li jsiru mill-Komunitajiet.

Għandu jiġi nnutat li EUR 2.25 biljun ta' kontanti u bilanċi ta' strumenti ekwivalenti għall-kontanti miżmuma mill-Komunitajiet mhumiex disponibbli għall-użu mill-Komunitajiet. Dawn huma l-kontanti li jiġu riċevuti bħala pagament ta' multi imposti, fejn il-parti l-oħra qiegħda tappella mill-impożizzjoni tal- multa. Jingħata tagħrif dwar dawn l-ammonti bħala “kontanti ristretti” taħt in-nota 3.11 ta' hawn fuq.

6.   OĠĠETTI LI MA JIDHRUX U NOTI

ATTIV KONTINĠENTI

IL-PASSIV KONTINĠENTI U L-IMPENJI GĦALL-GĦOTI TA' FONDI FIL-FUTUR

Il-passiv u l-impenji kollha kontinġenti ser jiġu ffinanzjati, jekk jiġu dovuti, mill-baġit tal-Komunitajiet fis-snin li ġejjin. Il-baġit tal-Komunitajiet huwa ffinanzjat mill-Istati Membri.

ATTIV KONTINĠENTI

6.1   GARANZIJI RĊEVUTI

6.1.1   Garanziji rċevuti fir-rigward ta' finanzjament minn qabel

Dawn huma garanziji li l-Komunitajiet Ewropej jitolbu mingħand il-benefiċjarji meta jħallsu pagamenti bil-quddiem (finanzjament minn qabel). F'xi każijiet kif mitlub mir-Regolament Finanzjarju, jistgħu jintalbu garanziji sabiex il-benefiċjarji jkunu jistgħu jirċievu finanzjament minn qabel. L-għan tal-garanzija huwa għalhekk sabiex jiżgura finanzjament minn qabel. L-avveniment li jwassal għal dan għandu x'jaqsam ma' l-eżistenza tal-finanzjament minn qabel. Hawnhekk l-avveniment li jwassal għall-garanzija huwa pagament tal-finanzjament minn qabel. Nhar il-31 ta' Diċembru 2005 l-ammont kollu (jew li jidher) ta' dawk il-garanziji kienu ta' 1.14 biljun EUR.

F'ċerti każijiet, il-finanzjament minn qabel assoċjat ġie parzjalment imħallas permezz ta' pagament interim. Fil-31 ta' Diċembru 2005 il-valur stmat ta' l-ammonti miftuħa relatati ta' finanzjament minn qabel huwa ta' madwar 0.73 biljun EUR.

6.1.2   Garanziji rċevuti fir-rigward ta' każijiet pendenti ta' multi

Dawn huma garanziji rċevuti mid-destinatarju ta' multa tal-Komunitajiet li jkun ixtieq jappella minn din il-multa. Garanzija bankarja tista' tingħata għall-ammont (u interessi) in kwistjoni minflok ma jsir pagament provviżorju.

6.1.3   Garanziji oħra rċevuti

It-tipi ta' garanziji inklużi taħt din l-intestatura huma:

Garanziji oħra rċevuti

Il-Kummissjoni rċeviet garanziji minn garanti illi huma terzi persuni fir-rigward ta' self mogħti permezz ta' Euratom. Il-Kummissjoni ma rċevietx garanziji minn terzi persuni għall-self mogħti taħt l-iskema ta' asistenza finanzjarja (MFA). Madanakollu, dan is-self huwa garantit mill-Fond tal-Garanzija.

Garanziji ta' prestazzjoni minn xi drabi jintalbu sabiex jiżguraw li benefiċjarji ta' l-għoti ta' fondi tal-Komunitajiet jilħqu l-obbligazzjonijiet tal-kuntratti tagħhom mal-Komunitajiet. Hawnhekk hawn inkluża garanzija bankarja ta' 127.8 miljun EUR (2004: EUR 60.8 miljun) rċevuta mill-Kunsill fir-rigward ta' pagamenti avvanzati mogħtija għall-kostruzzjoni tal-bini LEX.

Garanziji oħra jinkludu 93.4 miljun EUR fil-31 ta' Diċembru 2005 (2004: EUR 84.3 miljun) fir-rigward ta' garanziji rċevuti mill-KEFA f'likwidazzjoni għall-garanziji mogħtija (kif speċifikati fil-kuntratti relatati.)

6.2   FTEHIMIET IFFIRMATI TA' GĦOTI TA' SELF

Dawn huma ftehimiet ta' għoti ta' self li għamlu l-Komunitajiet iżda li għadhom ma nġibdux qabel l-aħħar tas-sena — ma kien hemm l-ebda wieħed nhar il-31 ta' Diċembru 2005 jew 2004.

6.3   FRODI U IRREGULARITAJIET — AZZJONIJIET STRUTTURALI

It-tabella ta' hawn taħt hija bbażata fuq rapporti formali sottomessi mill-Istati Membri skond ir-Regolament tal-Kummissjoni Nru 1681/94, bl-ammonti mqassma mill-Istati Membri. It-tabelli juru d-differenza bejn ammonti identifikati mill-Istati Membri li għad għandhom jinġabru (ikkalkulati fuq il-bażi ta' intitolament jew stimi stabbiliti) u ammonti li diġà nġabru jew iddikjarati li ma jistgħux jinġabru.

Assi kontinġenti: każijiet ta' frodi u irregolaritajiet

Il-figuri mogħtija f'din it-tabella jirrappreżentaw massimu teoretiku minflok l-ammonti li fil-fatt ser ikunu disponibbli għall-baġit tal-Komunitajiet, għar-raġunijiet segwenti:

Il-prospetti ta' rkupru f'każijiet individwali ma jistgħux jiġu valutati bi preċiżjoni biżżejjed mill-informazzjoni mogħtija mill-Istati Membri.

Fid-data meta l-kontijiet annwali konsolidati jiġu redatti, ir-rapport annwali dwar il-ġlieda kontra l-frodi għall-2005 kien ghadu ma ġiex adottat.

6.4   ATTIV IEĦOR KONTINĠENTI

Ammonti kwantifikati:

L-aktar oġġett sinifikanti inkluż hawnhekk jikkonċerna ammonti stmati ta' EUR 1.15 biljun li għandu jiġi riċevut taħt il-qafas ta' deċiżjonijiet ta' approvazzjoni ta' konformità ta' l-agrikoltura għall-perjodu 2001-2005. L-ammonti ma ġewx rikonoxxuti fuq il-karta tal-bilanċ minħabba li dawn għadhom mhux definittivi.

Inkluż ukoll taħt din l-intestatura huwa ammont li probabbilment jiġi riċevut ta' EUR 52.9 miljun relatat ma' pagament ta' penali wara sentenza tal-Qorti Ewropeja tal-Ġustizzja matul l-2005 relatata man-nuqqas ta' osservanza ta' ċertu regolamenti dwar is-sajd tal-Komunitajiet minn Franza. L-ewwel multa ta' EUR 20 miljun ġiet imħallsa f'Settembru 2005. It-tieni parti tas-sentenza kienet illi penali addizzjonali li tkopri l-perjodu 15/07/2005 — 15/01/2007 kellha titħallas jekk l-ebda titjib fis-sistema ta' kontroll ma ġie implimentat b'mod effettiv. Din il-parti qiegħda, bħalissa, tiġi meqjusa, u għalhekk l-ammont li għandu jiġi riċevut mhuwiex ċert, u għalhekk mhux rikonnoxxut fuq il-paġna tal-bilanċ.

Aktar minn hekk ammont ta' EUR 26.6 miljun huwa inkluż hawnhekk, li huwa relatat ma' ammont potenzjalment riċevibbli minn Stat Membru wara li jsiru ċerti verifiki.

Ammonti mhux kwantifikati:

Fir-Rapport Annwali ta' l-Attività (AAR) kull uffiċjal li jagħti l-awtorizzazzjoni jirraporta fuq riżultati ta' politika u fuq l-assigurazzjoni raġonevoli li huwa/hija għandhom r-riżorsi assenjati lill-attivitajiet deskritti fir-rapport tiegħu/tagħha ġew użati għall-għan maħsub tagħhom u skond il-prinċipji ta' ġestjoni finanzjarja xierqa, u l-proċeduri ta' kontroll fis-seħħ jagħtu l-garanziji meħtieġa fir-rigward tal-legalità u r-regolarità tat-transazzjonijiet ta' l-isfond.

Għall-2005, u meta tittieħed veduta ġenerali, il-Kummissjoni tikkunsidra fir-rapport qasir illi s-sistema ta' kontroll interna fis-seħħ, bil-limitazzjonijiet deskritti fl-AAR ta' l-2005, tipprovdi assigurazzjoni raġonevoli fuq il-legalità u r-regolarità ta' l-operazzjonijiet, li għalihom il-Kummissjoni hija responsabbli taħt l-artikolu 274 KE. Xi Diretturi-Ġenerali għamlu riżervi u kkwantifikaw meta possibbli l-impatt globali ta' dawn ir-riżervi.

DĠ Edukazzjoni u Kultura qajmet riżerva dwar l-kontabilità: i.e. assigurazzjoni li mhix biżżejjed fir-rigward taċ-ċertezza ta' ammonti mniżżla minħabba l-impossibilità li jiġu vverifikati t-tranżazzjonijiet kollha li jidhru fis-sistema ta' kontabilità qabel it-terminu sabiex il-kontijiet jiġu finalizzati.

Spjegazzjonijiet dettaljati huma nklużi fir-Rapport Annwali ta' l-Attività ta' kull DĠ u fir-rapport qasir ta' l-2005.

IL-PASSIV KONTINĠENTI

6.5   GARANZIJI MOGĦTIJA

6.5.1   Fuq self mogħti mill-Bank Ewropew ta' l-Investiment (EIB) lill-pajjiżi terzi mir-riżorsi tiegħu stess

Kif formulata, il-garanzija legalment tkopri s-self iffirmat mill-EIB nhar il-31 ta' Diċembru 2005 (inklużi s-self mogħti lill-Istati Membri qabel l-adeżjoni). Madanakollu, il-garanzija tal-Komunità hija limitata għal persentaġġ tal-massimu tal-linji ta' kreditu awtorizzati. 65 %, 70 %, 75 % jew 100 %. Fejn il-massimu ma jintlaħaqx, il-garanzija tal-Komunitajiet tkopri l-ammont kollu.

Nhar il-31 ta' Diċembru 2005 l-ammont dovut laħaq EUR 15 055 miljun (2004: EUR 13 900 miljun) u dan, għalhekk, huwa r-riskju massimu li jaffrontaw il-Komunitajiet.

Għal self kopert mill-garanziji tal-baġit tal-Komunitajiet, l-EIB jikseb ukoll garanziji minn terzi (Stati, istituzzjonijiet finanzjarji pubbliċi jew privati); f'dawn il-każijiet il-Kummissjoni hija garanti sekondarja. Il-garanzija tal-baġit tal-Komunitajiet tkopri biss r-riskju politiku tal-garanziji pprovduti taħt it-titolu ta' “risk-sharing”. Ir-riskji l-oħra huma koperti mill-EIB jekk il-garanti primarju ma jonorax l-obbligi tiegħu.

Għall-garanziji pprovduti taħt it-titolu ta' “non-risk sharing”, ir-riskji kollha huma koperti mill-baġit tal-Komunitajiet jekk il-garanti primarju ma jonorax l-obbligi tiegħu. Jekk il-garanti primarju huwa awtorità pubblika dawn ir-riskji huma bħala regola limitati għar-riskju politiku, iżda meta l-garanziji huma pprovduti minn istituzzjoni jew kumpanija privata, il-baġit tal-Komunità jista' jkollu jkopri wkoll ir-riskju kummerċjali.

Is-self mogħti mill-EIB mir-riżorsi tiegħu stess lil terzi pajjiżi u kopert mill-garanzija tal-baġit tal-Komunità huwa kif ġej:

Self EIB garantit mill-Komunitajiet

6.5.2   Garanziji ffirmati mill-Fond Ewropew ta' l-Investiment (EIF)

Nhar il-31 ta' Diċembru 2005 l-EIF kien iffirma garanziji u impenji fl-operazzjonijiet ta' kapital ta' riskju fl-ammont ta' EUR 3 160,1 miljun, madankollu EUR 719.2 miljun minn dan l-ammont għandhom x'jaqsmu mal-portafoll ta' l-operazzjonijiet ta' garanzija għall-proġetti fir-rigward ta' l-iżvilupp ta' Netwerks Trans-Ewropew (TEN) li ġew trasferiti lill-EIB (il-Ftehim relevanti ġie ffirmat ma' l-EIB nhar is-7 ta' Diċembru, 2000.) L-EIB jieħu r-riskju tat-transazzjonijiet (bl-EIF tibqa' l-parti garanti taħt il-Ftehim Relevanti tal-Garanzija) u in kontra-kambju huwa intitolat li jirċievi l-miżati relatati (miżata ta' utilizzazzjoni + miżata ta' impenn) mill-intermedjarji. Meta dawn l-ammonti jiġu esklużi peress illi l-EIF ma jġorr l-ebda riskju, it-total tal-garanziji mogħtija u l-impenji f'operazzjonijiet ta' kapital ta' riskju mill-EIF nhar il-31 ta' Diċembru 2005 huwa għaldaqstant EUR 2 440,9 miljun; dan jirrappreżenta riskju potenzjali massimu ta' EUR 732.3 miljun għall-Komunitajiet Ewropej, peress illi l-Komunitajiet jikkontribwixxu 30 % tal-kapital ta' l-EIF. Il-kapital totali sottoskritt mill-Komunitajiet huwa EUR 600 miljun, 20 % mil-liema ġie msejjaħ għall-ħlas.

Il-proporzjon ta' kapital sottoskritt mill-Komunitajiet Ewropej li ma ġiex imsejjaħ għall-ħlas (80 %) huwa wkoll inkluż fl-impenji li ma jidhrux bħala passiv kontinġenti (in-nota 6.13.2).

6.6   GARANZIJA EAGGF

6.6.1   Ħelsien tal-kontijiet

Dawn huma djun kontinġenti lejn l-Istati Membri li għandhom x'jaqsmu mal-ħelsien EAGGF tal-proċeduri tal-kontijiet. Id-determinazzjoni ta' l-ammont finali ta' dejn u s-sena li fiha dan id-dejn ikun intaxxat lill-baġit jiddependi fuq it-tul tal-proċeduri quddiem il-Qorti tal-Ġustizzja. Stima ta' l-ammonti li probabbli għandhom jitħallsu (60 miljun EUR) ġew ukoll inklużi bħala dispożizzjoni ta' żmien twil fuq il-karta tal-bilanċ (ara nota E 3.13).

6.6.2   Passiv kontinġenti fir-rigward ta' sentenzi matul l-eżekuzzjoni

Fl-aħħar ta' l-2004, dan l-ammont irrappreżenta passiv kontinġenti li għalihom ma kenitx ittieħdet deċiżjoni tal-Kummissjoni sad-data meta l-kontijiet ġew magħluqa u għal-liema l-arranġamenti ta' kompensazzjoni kienu jeħtieġu ftehim bejn il-partijiet konċernati. Fl-aħħar ta' l-2005, l-ammonti relevanti (li issa jammontaw għal 17.1 miljun EUR) ġew inklużi bħala ammonti li jistgħu jinżammu li kibru fil-karta tal-bilanċ peress illi l-ammonti huma issa meqjusa bħala ċerti.

6.7   MULTI

Għall-multi imposti mill-Kummissjoni għall-ksur tar-regoli tar-regoli tal-kompetizzjoni fejn l-ammont ġie mħallas temporanjament (u għalhekk inkluż fil-karta tal-bilanċ tal-Kummissjoni), ġie deċiż li ż-żewġ multi għall-liema sar appell (16) u dawk fejn mhuwiex magħruf jekk appell hux ser isir għandhom jiġu inklużi bħala passiv kontinġenti fl-impenji li ma jiddaħħlux fil-karta tal-bilanċ sakemm ikun hemm deċiżjoni tal-Qorti tal-Ġustizzja. Dan id-dejn kontinġenti ser jinżamm sakemm deċiżjoni tkun finali.

Ġaladarba jkunu nnotifikati, id-debituri li ma jaċċettawx id-deċiżjoni tal-Kummissjoni li tikkundannahom iħallsu multi huma intitolati li jagħmlu appell quddiem il-Qorti tal-Ġustizzja. Madankollu, l-ammont kapitali tal-multa għandu jitħallas fit-terminu preskritt, peress illi taħt l-Artikolu 242 tat-Trattat tal-KE l-appelli ma għandhomx effett ta' sospensjoni. Għalhekk, debituri għandhom żewġ għażliet: huma jistgħu jipprovdu garanzija bankarja (li tidher taħt l-attiv kontinġenti) jew jagħmlu pagament proviżorju (li jidher taħt kontanti u strumenti ekwivalenti għal kontanti fil-karta tal-bilanċ).

Huwa biss meta tingħata s-sentenza finali, li l-Uffiċjal tal-Kontijiet jew jagħti rifużjoni totali jew parzjali ta' l-ammont ta' pagament proviżorju u l-interessi jew irrevokabbilment jiġbor l-ammont totali (jew parzjali) tal-multa, kif stabbilit mid-deċiżjoni ġudizzjarja finali.

Interessi miksuba fuq pagamenti proviżorji (154.4 miljun EUR) huma nklużi fir-riżultat ekonomiku għas-sena u kif ukoll bħala passiv kontinġenti sabiex jirrifletti l-inċertezza ta' l-ammonti.

6.8   AMMONTI LI GĦANDHOM X'JAQSMU MA' KAŻI LEGALI U TILWIMIET OĦRA

Din l-intestatura għandha x'taqsam ma' azzjonijiet għad-danni li fil-preżent qed jinġiebu kontra l-Komunitajiet, tilwimiet legali oħra u l-ispejjeż legali stmati. L-ammonti l-aktar sinifikanti huma mqassra hawn taħt:

Għandu jiġi nnutat illi f'azzjoni għad-danni taħt Artikolu 288 KE l-applikant għandu juri ksur serju biżżejjed, mill-istituzzjoni, tar-regola tal-liġi maħsuba sabiex tagħti drittijiet lill-individwi, dannu reali li sofra l-applikant, u ness ta' kawża u effett bejn l-att illegali u d-dannu.

6.9   PASSIV IEĦOR KONTINĠENTI

Inkluż taħt din l-intestatura fl-aħhar ta' l-2004, kien il-passiv massimu possibbli, stmat għal EUR 23.4 miljun (liema ammont huwa nett mill-ammonti li huma diġà mdaħħla bħala provvedimenti jew debiti) fir-rigward ta' spejjeż magħmula għall-qerda ta' ċertu mard li seta' kellu jkun kopert mill-baġit tal-Komunitajiet. Fl-aħħar ta' l-2005 ma kien hemm l-ebda dejn kontinġenti għal dan il-għan.

Inkluż hawnhekk ukoll hija l-obbligazzjoni kuntrattwali li fadal ta' EUR 130.2 miljun fir-rigward tal-kostruzzjoni tal-LEX-building tal-Kunsill, kif ukoll EUR 239 miljun fir-rigward ta' kuntratti tal-bini tal-Parlament. L-ammont l-ieħor sinifikanti inkluż huwa EUR 330 miljun li għandu x'jaqsam ma' l-estensjoni tal-bini tal-Qorti tal-Ġustizzja fil-Lussemburgu.

IMPENJI GĦAL FONDI FUTURI

6.10   IMPENJI PENDENTI

Dawn huma ftehimiet ta' investimenti ta' self u ekwità li tagħhom huma parti l-Kummissjoni u l-KEFA f'likwidazzjoni (mhux koperti mill-RAL) iżda li ma nġibdux kollha mill-parti l-oħra qabel l-aħħar tas-sena.

6.11   IMPENJI KONTRA APPROPRJAZZJONIJIET PENDENTI

Dan l-ammont jirrappreżenta l-ammont ta' impenji miftuħa li għalihom pagamenti għadhom ma sarux. Fil-31 ta' Diċembru 2005 l-RAL kien jammonta għal EUR 119.1 biljun. L-ammont li ġie indikat bħala impenn futur li għandu jiġi ffinanzjat huwa dan l-RAL tal-baġit li minnu jitnaqqsu l-ammonti li għandhom x'jaqsmu li ġew inklużi bħala spejjeż fil-Kont tar-Riżultat Ekonomiku li jagħti total ta' EUR 88.8 biljun.

L-RAL hija konsegwenza normali ta' l-eżistenza ta' programmi multi-annwali. Sabiex ikun hemm vista aktar preċiża dwar kif inhu magħmul dan l-ammont, ġie deċiż li jiġu identifikati separatament l-eqdem impenji jew dawk li fir-rigward tagħhom l-ebda ċaqliq ma ġie nnutat. Għalhekk ġie definit il-kunċett “RAL Potenzjalment Anormali” (PAR). Huwa magħmul minn dawk l-impenji li jwieġbu waħda miż-żewġ kundizzjonijiet li ġejjin:

Bħala riżultat tad-dikjarazzjonijiet konġunti ta' Novembru 2002 u 2003, il-Kummissjoni, il-Parlament Ewropew u l-Kunsill emfasizzaw il-bżonn li gradwalment jitneħħa dan l-RAL potenzjalment anormali. Għalhekk fil-bidu ta' kull sena finanzjarja l-impenji li jilħqu din id-definizzjoni huma identifikati u huma s-suġġett ta' eżaminazzjoni individwali. L-impenji rimanenti huma kklassifikati fi 8 kategoriji separati skond il-każ ipotetiku identifikat. Din l-analiżi regolari twassal għal tnaqqis kontinwu ta' din il-parti ta' l-RAL u tevita ż-żamma fil-kontijiet ta' ammonti li ma jikkorrispondux aktar ma' impenji legali.

Għalhekk matul is-sena finanzjarja 2005, l-RAL potenzjalment anormali ġie mnaqqas bi 48 %. It-tabella li ġejja tagħti s-sitwazzjoni bl-intestatura tal-perspettiva finanzjarja.

RAL Potenzjalment Anormali (PAR)

6.12   IMPENJI LEGALI LI GĦALIHOM GĦADHOM MA SARUX IMPENJI TAL-BAĠIT

Dawn l-impenji oriġinaw minħabba li l-Kummissjoni ddeċidiet li tidħol f'impenji legali fir-rigward ta' ammonti li ma kenux koperti minn approprjazzjonijiet ta' impenji fil-baġit.

Taħt il-Ftehim Inter-istituzzjonali u, b'mod aktar ġenerali, ir-regoli li għandhom x'jaqsmu mal-baġit, in-nefqa li ġejja għandha tiġi reġistrata bħala impenji li ma jidhrux fil-karta tal-bilanċ minħabba l-volum ta' l-impenji finanzjarji li jirriżultaw:

Il-programmi l-oħra multi-annwali ma fihom l-ebda impenji li għandhom jiġu inklużi taħt il-passiv kontinġenti: in-nefqa fis-snin futuri hija kkundizzjonata mid-deċiżjonijiet annwali ta' l-awtorità tal-baġit jew minn bidliet fir-regoli kkonċernati.

6.13   KONTRIBUZZJONIJIET LILL-ORGANIZZAZZJONIJIET RELATATI

Din is-somma tirrappreżenta pagamenti pendenti fuq kapital li mhux imsejjaħ sottoskritt mill-Kummissjoni.

6.13.1   Kapital ta' ishma mhux msejħa: EBRD

6.13.2   Kapital ta' ishma mhux imsejħa: EIF

6.13.3   Kapital ta' ishma mhux imsejħa: impriża konġunta Galileo

Skond ir-Regolament tal-Kunsill (KE) Nru 876/2002 tal-21 ta' Mejju 2002 il-kontribuzzjoni tal-Kummissjoni għall-impriża konġunta Galileo hija ta' EUR 520 miljun. Dan l-impenn huwa għall-perjodu ta' erba' snin li jagħlaq fl-2006. Impenji ta' EUR 58 miljun li għadhom ma tħallsux huma inklużi fl-RAL (hawn fuq) u għalhekk imnaqqsa mill-ammonti mhux imsejħa imsemmija hawn fuq.

6.14   IMPENJI TA' KIRJIET OPERATTIVI

Din l-intestatura tkopri bini u tagħmir ieħor mikri taħt kuntratti ta' kirjiet operattivi li ma jilħqux il-kundizzjonijiet għad-dħul fl-attiv tal-karta tal-bilanċ. L-ammonti indikati jikkorrispondu ma' l-impenji li għad għandhom jitħallsu matul it-terminu tal-kuntratt, minbarra l-bini tal-Palais tal-Qorti tal-Ġustizzja, li huwa okkupat taħt kirja indefinittiva; hawnhekk, l-ammont ta' EUR 2.3 miljun jikkorrispondu mal-kera annwali.

IMPENJI TA' KIRJIET OPERATTIVI

7.   ĠESTJONI TAR-RISKJU FINANZJARJU

ASSISTENZA MAKRO FINANZJARJA (MFA) U EURATOM

It-tagħrif li ġej għandu x'jaqsam ma' attivitajiet ta' għoti u teħid ta' self li jsiru mill-Komunitajiet Ewropej permezz ta' l-Assistenza Makro Finanzjarja (MFA) u Euratom.

7.1   POLITIKI TA' ĠESTJONI TAR-RISKJU U ATTIVITAJIET TA' HEDGING

It-transazzjonijiet ta' għoti u teħid ta' self, kif ukoll dawk relatati mal-ġestjoni tat-teżor, isiru mill-Kommunitajiet skond id-Deċiżjonijiet tal-Kunsill Euratom rispettivi (17), jekk applikabbli, u l-linji ta' gwida interni.

Manwali ta' proċedura bil-miktub li jkopru oqsma bħall-għoti u teħid tas-self u ġestjoni tat-teżor ġew żviluppati u huma użati mill-unitajiet relevanti operattivi. Riskji finanzjarji u operazzjonali huma identifikati u valutati u l-konformità mal-linji ta' gwida u proċeduri interni hija verifikata regolarment.

Bħala regola ġenerali, ma hemm ebda attività ta' hedging magħmula bħala operazzjonijiet ta' self iffinanzjati b'operazzjonijiet reċiproċi u ma hemm ebda pożizzjoni ta' munita miftuħa. Madanakollu, strumenti finanzjarji derivattivi jistgħu jintużaw sabiex isir hedging ta' ċerti espożizzjonijiet għal riskji meta ma jkun jista' jintlaħaq ebda qbil perfett bejn l-attivitajiet ta' l-għoti u dawk tat-teħid tas-self. Deskrizzjoni dettaljata ta' dawn l-istrumenti finanzjarji tista' tinstab taħt sezzjoni E 3.3.3.2.

7.2   RISKJU TAL-MUNITA

Peress illi l-attiv u l-passiv finanzjarju kollu jiġi denominat għall-euro, il-Komunitajiet ma jesponux il-pożizzjoni finanzjarja u l-likwidità tagħhom għall-effetti taċ-ċaqliq fir-rati tal-kambju ta' muniti barranin.

7.3   RISKJU TAR-RATA TA' L-INTERESSI

Minħabba n-natura ta' l-attivitajiet tagħhom ta' għoti u teħid ta' self, il-Komunitajiet għandhom ammont sinifikanti ta' attiv u passiv li jġorr l-interessi.

Teħid ta' self magħmul b'rati varjabbli jesponu lill-Komunitajiet għar-riskju tar-rata ta' l-interessi relattiva għal-likwidità. Dawn jirrappreżentaw bejn wieħed u ieħor 94 % tal-volum totali tas-self. Madanakollu, ir-riskji tar-rata ta' l-interessi li jirriżultaw minn teħid ta' self huma paċuti ma' self ekwivalenti skond f'termini u kundizzjonijiet (operazzjonijiet reċiproċi). Dakinhar tad-data tal-karta tal-bilanċ, il-Komunitajiet għandhom self (li jiġi espress f'ammonti nominali) b'rati varjabbli ta' EUR 1.38 biljun (2004: EUR 1.31 biljun), bi prezzijiet isiru mill-ġdid kull sitt xhur. Il-Komunitajiet għandhom ukoll self (li jiġu espressi f'ammonti nominali) b'rati fissi għal EUR 85 miljun fl-2005 (2004: EUR 70 miljun), għandhom data ta' skadenza ta' aktar minn ħames snin.

Il-ftehim swap ta' l-MFA, kif imfisser f'sezzjoni E 3.8.2, sar sabiex tkun tista' tintlaħaq il-likwidità ta' self b'rata ta' interessi li tvarja u maturità finali nhar it-22 ta' Diċembru 2008, min-naħa l-waħda u, l-likwidità tas-self korrispondenti b'rata fissa ta' interessi u maturità finali nhar it-22 ta' Diċembru 2005, min-naħa l-oħra. Il-ftehim swap ġie strutturat f'żewġ partijiet: il-parti ta' l-iswap, fejn l-elementi taż-żewġ rati, dik li tvarja u dik fissa, kienu attivi, spiċċat nhar it-22 ta' Diċembru 2005, it-tieni parti bl-element biss tar-rata li tvarja li tikkostitiwixxi teħid ta' self b'termini li jarjaw li jibda fl-istess ġurnata.

7.4   RISKJU TAL-KREDITU

Il-Komunitajiet għandhom espożizzjoni għal riskju ta' kreditu, li huwa r-riskju li kontro-parti ma tkunx f'pożizzjoni li tħallas ammonti meta dawn jiġu dovuti. Espożizzjoni għal riskju ta' kreditu hija ġestita, l-ewwel nett billi jinkisbu garanziji mill-pajjiżi fil-każ ta' Euratom, imbagħad permezz tal-Fond ta' Garanzija. Il-Fond ta' Garanzija għall-azzjonijiet esterni (18) ġie mwaqqaf fl-1994 sabiex ikopri riskji ta' nuqqas li għandhom x'jaqsmu ma' self li jiffinanzjaw self lill-pajjiżi barra mill-Unjoni Ewropeja. Sabiex jiġi evitat kull dewmien f'pagamenti dovuti mill-Entità, tali self isiru permezz ta' avvanzamenti ta' kontanti mill-baġit tal-KE. Jekk, tliet xhur wara li pagament isir dovut, jiġi kkonfermat li pajjiż li jirċivih naqas, l-avvanzamenti ta' kontanti jiġu mħallsa mill-ġdid lill-baġit mill-Fond ta' Garanzija għall-azzjonijiet esterni.

L-akbar konċentrazzjonijiet ta' riskju ta' kreditu li l-Komunitajiet għandhom huma dawk lejn il-Bulgarija, is-Serbja-Montenegro u r-Rumanija. Dawn il-pajjiżi jirrappreżentaw bejn wieħed u ieħor 33 %, 15 % u 13 % rispettivament tal-volum totali tas-self.

Sa fejn għandhom x'jaqsmu l-operazzjonijiet tat-teżor, għandhom jiġu applikati linji ta' gwida fuq l-għażla tal-kontro-parti. Għaldaqstant, l-unità operattiva ser tkun kapaċi li tidħol f'negozji ma' banek eliġibbli li huma parti minn “lista tal-kummerċ ta' banek awtorizzati” u li jkollhom limiti biżżejjed tal-kontro-parti.

7.5   VALUR XIERAQ

Il-valur xieraq stmat tas-self li ttieħed u ngħata huwa determinat permezz ta' mudell tal-likwidità skontata. Skond dan il-mudell, il-likwidità futuri mistennija jiġu skontati bl-applikazzjoni tal-kurvi AAA tar-rendita li huma xierqa għat-terminu rimanenti sal-maturità.

Il-valur xieraq stmat ta' self b'rati li jvarjaw huma meqjusa li jqarrbu l-ammont kontabbli tagħhom peress illi li jingħataw prezz mill-ġdid b'rati ta' interessi tas-suq kull 6 xhur.

Fid-data tal-karta tal-bilanċ, il-valur xieraq stmat ta' self b'rata fissa ta' interessi (inkluż l-element tar-rata fissa tar-rata ta' l-interessi swap) u l-ammont tas-self jammontaw għal EUR 99.4 miljun (2004: EUR 206.3 miljun) u EUR 99.1 miljun (2004: EUR 208.1 miljun), rispettivament, ikkomparati mal-valur tal-ktieb korrispondenti ta' EUR 87.3 miljun (2004: EUR 197 miljun) u EUR 87.3 miljun (2004: EUR 197 miljun), rispettivament.

Id-differenza negattiva bejn il-valur xieraq stmat ta' l-għotjiet u t-teħid ta' self b'rata fissa ta' interessi nhar il-31 ta' Diċembru 2004 għandha tiġi kkunsidrata flimkien mal-valur xieraq pożittiv tal-parti ta' l-iswap (ara n-nota E3.8.3).

FOND TA' GARANZIJA

It-tagħrif li ġej għandu x'jaqsam mal-ġestjoni ta' l-assi tal-Fond ta' Garanzija magħmul mill-Bank Ewropew ta' Investiment f'isem il-Komunitajiet Ewropej.

7.6   POLITIKI TA' ĠESTJONI TA' RISKJU

Ir-regoli u l-prinċipji tal-ġestjoni ta' l-assi tal-Fond tal-Garanzija huma stipulati fil-Konvenzjoni bejn il-Kummissjoni Ewropea u l-Bank Ewropew ta' l-Investiment (EIB) datat 25 ta' Novembru 1994 u l-emendi sussegwenti datati 17/23 ta' Settembru 1996 u 8 ta' Mejju 2002.

Il-prinċipji ewlenin, kif jirriżultaw b'mod dirett mill-Konvenzjoni, huma s-segwenti:

7.7   POŻIZZJONI TAR-RATA TA' L-INTERESSI

Teoretikament, strumenti ta' hedging jistgħu jintużaw sabiex jiġi ġestit r-riskju tar-rata ta' l-interessi (tas-suq). Madanakollu kif miftiehem mill-Kummissjoni u l-EIB, l-ebda riskju sinifikanti ma qiegħed jittieħed bħalissa u għalhekk m'hu qed isir ebda hedging. Peress illi t-transazzjonijiet u l-operazzjonijiet huma denominati fl-Euro biss, l-ebda hedging ieħor m'huwa meħtieġ. Id-distribuzzjoni ta' l-investimenti tal-Fond ta' Garanzija nhar il-31 ta' Diċembru 2005 (valur tas-suq li jeskludi l-interessi kumulati) qiegħed dettaljat fit-tabella t'hawn taħt:

Għall-kontanti u strumenti ekwivalenti għall-kontanti (depożiti ta' żmien fiss), ir-rata ta' interessi fissi tvarja bejn 2.13 % u 2.41 %. Għall-portafoll tat-titoli ta' sigurtà Disponibbli-għall-Bejħ (AFS), ir-rata effettiva ta' interessi tvarja bejn 2.61 % u 5.92 %.

Għad-depożiti ta' żmien qasir, l-espożizzjoni għar-rata ta' interessi (IR) għall-punt ta' bażi (bp) wieħed huwa ta' EUR 2 569 u għall-portafoll tal-bonds, l-espożizzjoni għall-1bp hija ta' EUR 317 900. Għal depożiti ta' żmien qasir, l-espozizzjoni għar-rata ta' interessi (IR) li tvarja għal +1 % /-1 % hija ta' EUR 256 656 sa EUR (257 213) u l-portafoll tal-bond, il-medda ta' espożizzjoni ta' l-IR għal +1 % /-1 % hija ta' EUR 30 868 578 sa EUR (32 760 122).

7.8   POŻIZZJONI TAL-LIKWIDITÀ

It-tabella ta' hawn taħt tipprovdi analiżi ta' l-attiv u l-passiv fi gruppi relevanti ta' maturità bbażati fuq il-perjodu rimanenti mid-data tal-karta tal-bilanċ sad-data tal-maturità kuntrattwali. Hija preżentata taħt il-kunsiderazzjoni l-aktar prudenti tad-dati ta' maturità. Għalhekk, fil-każ tal-passiv tidher l-iktar data kmieni possibbli ta' pagament lura, filwaqt illi għall-attiv tidher l-iktar data tardiva ta' pagament lura possibbli.

Dawn l-attiv u passiv li m'għandhomx data ta' maturità kuntrattwali huma miġbura flimkien fil-kategorija “Maturità mhux definita”.

7.9   RISKJU TA' KREDITU

Depożiti ta' żmien fiss — Profil tal-kontro-partijiet

Skond il-ftehim bejn il-Komunità u l-EIB fuq il-ġestjoni tal-Fond ta' Garanzija, l-investimenti kollha bejn il-banek għandu jkollhom il-klassifika A1 tal-kreditu minimu. F'April 2005, il-Kummissjoni kienet infurmata li kontro-parti waħda kellha klassifika għal perjodu twil ta' A2. Investimenti ta' żmien qasir bejn il-banek, inkluż interessi dovuti, mit-tip ta' kontro-parti nhar il-31 ta' Diċembru 2005 huma kif ġej:

Attiv disponibbli-għall-bejgħ — Profil ta' min joħroġhom

It-titoli ta' sigurtà miżmuma jilħqu lkoll l-kriterji li ġejjin:

Il-profil ta' min joħroġ dan l-attiv, il-valur tas-suq eskluż l-interessi dovuti, nhar il-31 ta' Diċembru 2005 huma s-segwenti:

KOMUNITAJIET EWROPEJ TAL-FAĦAM U L-AZZAR (f'likwidazzjoni)

It-tagħrif li ġej għandu x'jaqsam mat-teħid u l-għoti ta' self, kif ukoll ma' attivitajiet tat-teżor li jsiru mill-Komunitajiet Ewropej permezz tal-Komunitajiet Ewropej tal-Faħam u l-Azzar (f'likwidazzjoni).

7.10   POLITIKI TA' ĠESTJONI TAR-RISKJU U ATTIVITAJIET TA' HEDGING

Wara l-iskadenza tat-Trattat tal-KEFA nhar it-23 ta' Lulju 2002, l-Istati Membri ddeċidew (19) li l-attiv u l-passiv tal-KEFA jgħaddu lill-Komunitajiet Ewropej, u li l-likwidazzjoni tal-passiv tal-Komunità tiġi ġestita mill-Kummissjoni. Għalhekk, l-ebda self ġdid u l-ebda finanzjar korrispondenti ma huma permessi għall-KEFA f'likwidazzjoni. Self ġdid mill-KEFA huma ristretti għal finanzjar mill-ġdid bl-għan li titnaqqas in-nefqa tal-fondi.

Il-ġestjoni ta' l-attiv u l-passiv issir mill-Kummissjoni skond linji ta' gwida interni. Manwali ta' proċeduri miktuba li jkopru oqsma speċifiċi bħall-ġestjoni tat-teħid u l-għoti tas-self u tat-teżor ġew żviluppati u jintużaw mill-unitajiet operattivi relevanti. Riskji finanzjarji u operazzjonali huma identifikati u valutati u l-qbil mal-linji ta' gwida u proċeduri interni huma verifikati regolarment.

Sa fejn għandhom x'jaqsmu operazzjonijiet tat-teżor, il-prinċipji ta' ġestjoni prudenti bil-ħsieb li jitnaqqsu riskji operattivi, riskji tal-kontro-parti u riskji tas-suq għandhom jiġu applikati.

L-investimenti huma ristretti fil-prinċipju għall-kategoriji li ġejjin: depożiti ta' żmien mal-banek, strumenti tas-suq tal-flus, bonds b'rati fissi u li jvarjaw.

Il-limiti prinċipali ta' l-investiment għal kull kategorija huma s-segwenti:

Il-KEFA f'likwidazzjoni tuża strumenti finanzjarji derivattivi sabiex tagħmel hedging ta' xi espożizzjoni għar-riskji. Deskrizzjoni dettaljata ta' dawn l-istrumenti finanzjarji jinstabu taħt nota E 3.3.3.2.

7.11   RISKJU TAS-SUQ

7.11.1.   Riskju tal-kambju barrani

Il-KEFA f'likwidazzjoni hija esposta għal riskju tal-kambju barrani naxxenti minn espożizzjonijiet tal-munita fir-rigward tad-Dollaru Amerikan u l-Isterlina Ingliża.

It-tabella tqassar l-espożizzjoni tal-KEFA f'likwidazzjoni għar-riskju tar-rati tal-kambju ta' munita barranija nhar il-31 ta' Diċembru 2005. Inklużi fit-tabella hemm l-attiv u l-passiv tal-KEFA f'likwidazzjoni fil-valuri nominali tagħhom ekwivalenti għall-Euro, kategorizzati skond il-munita.

Il-pożizzjoni ta' l-attiv u l-passiv tal-GBP hija prinċipalment magħmula mis-somma ekwivalenti fl-Euro ta' 149.5 miljun, sigurtajiet tad-debitu li mhumiex ikkwotati maħruġa mill-Bank Ewropew ta' l-Investiment bħala sostitut tad-debitur li naqas (ara n-nota E3.4.2). L-effett ta' l-iswap tar-rata ta' interessi bejn il-muniti jikkorrispondu għall-ammont nozzjonali ekwivalenti fl-euro ta' l-iswap, li huwa użat sabiex titnaqqas l-espożizzjoni tal-KEFA f'likwidazzjoni għaċ-ċaqliq tal-munita (ara n-nota E 3.3.3.2). Riżultati rimanenti ta' espożizzjoni netta huma s-somma ekwivalenti fl-euro ta' 4.12 miljuni ta' self għal xiri tad-djar u s-somma ekwivalenti fl-euro ta' 0.77 miljun bilanċi ta' kontijiet kurrenti. Il-pożizzjoni tad-dollaru Amerikan prinċipalment jikkonsisti fis-somma ekwivalenti fl-euro ta' 84.8 miljuni f'self mogħti minn fondi mislufa. Riżultati ta' espożizzjoni netta tas-somma ekwivalenti fl-euro ta' 0.22 miljun bilanċi ta' kontijiet kurrenti.

Skond il-Manwal ta' Proċeduri, ix-xiri ta' l-euro huwa l-unika operazzjoni ta' kambju barrani awtorizzat għall-kummerċ tal-KE. L-eċċezzjonijiet kollha għal din ir-regola għandhom jiġu motivati kif xieraq.

7.11.2.   Riskju tal-prezz

Il-KEFA f'likwidazzjoni hija esposta għar-riskju tal-prezz tas-sigurtajiet tad-debitu minħabba investimenti kklassifikati fuq il-karta tal-bilanċ bħala disponibbli għall-bejgħ.

7.12   RISKJU TAR-RATA TA' L-INTERESSI

Ir-riskju tar-rata ta' l-interessi tal-likwidità huwa r-riskju li l-likwidità futuri ta' strumenti finanzjarji ivarjaw minħabba bidliet fir-rati ta' interessi tas-suq. Riskju ta' l-interessi tal-valur xieraq huwa r-riskju li l-valur ta' l-istrument finanzjarju jvarja minħabba bidliet fir-rati ta' l-interessi tas-suq. Minħabba n-natura ta' l-attivitajiet tagħha, il-KEFA f'likwidazzjoni tieħu espożizzjoni għall-effetti tal-varjazzjonijiet fil-livelli prevalenti tar-rata ta' interessi tas-suq fuq ir-riskji tal-valur xieraq tagħha u kif ukoll tal-likwidità.

(a)   Self mogħtija minn fondi mislufa

Ir-riskji tar-rata ta' interessi li jiġu mis-self huma ġeneralment paċuti b'self li jkun ekwivalenti fit-termini u fil-kundizzjonijiet (operazzjonijiet reċiproċi). Fil-każ illi l-ebda qbil perfett ma jista' jintlaħaq, strumenti finanzjarji derivattivi jintużaw sabiex titnaqqas l-espożizzjoni għaċ-ċaqliq tar-rata ta' interessi (ara n-nota E 3.3.3.2)

(b)   Sigurtajiet tad-debitu

Sigurtajiet tad-debitu maħruġa b'rati varjabbli jesponu lill-ESCS f'likwidazzjoni għar-riskju tar-rata ta' l-interessi tal-likwidità filwaqt illi s-sigurtajiet tad-debitu b'rati fissi jesponu lill-Komunità għal riskju tar-rata ta' interessi tal-valur xieraq. Bonds ta' rati fissi jirrappreżentaw bejn wieħed u ieħor 85 % tal-portafoll ta' l-investiment nhar id-data tat-tabella tal-bilanċ.

Analiżi tas-sensittività tar-rati ta' l-interessi

Il-prezz tas-suq ta' sigurtà tad-debitu tiddependi fuq it-tul taż-żmien sal-maturità, il-kupun tagħha u dak li fil-fatt tirrendi sal-maturità. Għall-finijiet tax-shock analysis, is-sigurtajiet kollha tad-debitu tal-portafoll (inklużi in-Noti tar-Rata li tvarja) jingħataw prezz darba skond ir-rendita attwali, imbagħad jerġgħu jingħataw prezz skond rendita li taqbeż 'il fuq b'100 bps. Il-bidla fil-prezz tas-suq hija t-telf ipotetiku rappurtat tax-shock analysis. Il-qabża parallela ta' 100 bps titqies li ġrat b'mod istantanju, l-ebda medda ta' żmien ma huwa kkunsidrat. Nhar il-31 ta' Diċembru 2005 dan it-telf ipotetiku kien ta' madwar EUR 43.9 miljun.

7.13   RISKJU TAL-KREDITU

Il-KEFA f'likwidazzjoni tesponi ruħha għar-riskju ta' kreditu li huwa r-riskju li kontro-parti mhux ser ikun kapaċi jħallas l-ammonti kollha meta dovuti.

Għandhom jiġu applikati linji ta' gwida fuq l-għażla tal-kontro-partijiet. Għaldaqstant, l-unità operattiva se tkun kapaċi tidħol biss f'negozji ma' banek eliġibbli li huma parti mil-“lista tal-kummerċ ta' banek awtorizzati” u li jkollhom limiti biżżejjed tal-kontro-parti.

Espożizzjoni għar-riskju ta' kreditu hija ġestita permezz ta' analiżi regolari tal-kapaċità ta' min jissellef li jasal għall-obbligi tal-ħlas ta' l-interessi u tal-ħlas lura tal-kapital.

Espożizzjoni għar-riskju tal-kreditu hija wkoll ġestita bil-kisba ta' garanziji kollaterali kif ukoll garanziji tal-pajjiż, korporattivi u personali.

Fil-31 ta' Diċembru 2005, l-ammont nominali totali li fadal jitħallas tas-self mogħti mill-KEFA f'likwidazzjoni kien ta' EUR 374.96 miljun, imqassam kif ġej (f'miljuni ta' EUR):

59.41 % ta' l-ammont totali li fadal jitħallas huwa kopert mill-garanziji minn Stat Membru jew korpi ekwivalenti (istituzzjonijiet pubbliċi jew gruppi industrijali fil-qasam pubbliku fl-istati Membri). 16.80 % tas-self dovut ingħataw lil banek jew ġew garantiti minn banek.

5.35 % tad-debitu dovut (EUR 2.01 miljun) huwa magħmul minn self mogħti lill-uffiċjali ta' l-istituzzjonijiet Ewropej minn dak li qabel kien il-fond ta' pensjoni tal-KEFA (fit-tabella fil-qosor ta' hawn fuq, is-self lill-uffiċjali huwa inkluż fis-self lill-klijenti), li huwa kopert minn assigurazzjonijiet dwar il-ħajja u d-disabbiltà u s-salarji rispettivi.

Il-bilanċ tas-self li fadal biex jitħallas, i.e. 18.44 % (18.55 % mill-31 ta' Diċembru 2004), għandu jiġi kkunsidrat bħala li jippreżenta grad ogħla ta' riskju. Dan ifisser li l-garanziji li ngħataw (bonds ta' garanziji li tpoġġew minn gruppi industijali privati u garanziji oħra speċjali) ġeneralment ma jipprovdux l-istess livell ta' sigurtà fil-każ ta' problemi.

Minn perspettiva ta' likwidità, is-self mogħti fuq fondi msellfa kienu koperti għal kollox minn dispożizzjoni għar-riskji u piżijiet msejħa il-“Fond ta' Garanzija”. Permezz ta' l-applikazzjoni tar-regoli ġodda ta' kontabilità, din id-dispożizzjoni ġiet mibdula mill-1 ta' Jannar 2005 minn riżerva apposta. Din ir-riżerva tammonta għal EUR 207 miljun nhar il-31 ta' Diċembru 2005.

Is-self mogħti b'fondi proprji kienu koperti minn riżerva oħra, li qabel kienet magħrufa bħala “Riżerva Speċjali KEFA”. Din ir-riżerva speċjali tammonta għal EUR 64 miljun nhar il-31 ta' Diċembru 2005.

(a)   Kontanti u depożiti ma' istituzzjonijiet ta' kreditu — profil tal-kontropartijiet

Fid-data tal-karta tal-bilanċ, 15 % u 85 % tad-depożiti u tal-bilanċi tal-kontijiet kurrenti jiġu mqiegħda ma' banek ikklassifikati (Fitch) F1+ (jew ekwivalenti) u F1 (jew ekwivalenti), rispettivament.

Id-depożiti u l-bilanċi ta' kontijiet kurrenti kollha jinżammu ma' banek ġewwa l-OECD.

(b)   Self u avvanzi — profil ta' dawk li jissellfu

Konċentrazzjonijiet ġeografiċi tas-self mogħti minn fondi msellfa (espressi fl-ammont nominali dovut) fid-data tal-karta tal-bilanċ huma kif ġej:

Dawn is-selfiet ġew garantiti mill-garanziji li ġejjin:

Wara r-ristrutturar tad-debiti ta' debitur li naqas mill-ħlas fl-1998, il-Kummissjoni akkwistat EUR 149.54 miljun f'biljetti negozjabbli mill-Bank Ewropew ta' l-Investiment (ratat AAA) sabiex jiġi stabbilit mill-ġdid il-karattru tar-reċiproċità tat-transazzjoni ta' l-għoti/it-teħid tas-self u għalhekk jiġi kopert ir-riskju tar-rata ta' l-interessi u tal-munita. Dawn il-biljetti negozjabbli mhumiex inklużi fit-tabelli t'hawn fuq.

Konċentrazzjonijiet ġeografiċi tas-self mogħtija mill-fondi proprji -mingħajr is-self lill-uffiċjali ta' l-Istituzzjonijiet Ewropej -(espress fl-ammont nominali dovut) fid-data tal-karta tal-bilanċ huma s-segwenti:

Dawn is-selfiet ġew garantiti mill-garanziji segwenti:

(c)   Strumenti finanzjarji derivattivi — profil tal-kontropartijiet: Ara n-nota E 3.3.3.2

(d)   Sigurtajiet disponibbli għall-bejgħ — profil ta' min joħroġhom

Dettalji tas-sigurtajiet tad-debitu (espressi fil-valur xieraq tagħhom) bit-tip ta' entità li toħroġhom u bil-klassifika (ta' Standard & Poor) fid-data tal-karta tal-bilanċ huma s-segwenti:

Konċentrazzjonijiet ġeografiċi tas-sigurtajiet tad-debitu (espressi fil-valur xieraq tagħhom) fid-data tal-karta tal-bilanċ huma s-segwenti:

7.14   RISKJU TAL-LIKWIDITÀ

Ir-riskju tal-likwidità li jiġi minn selfiet huwa ġeneralment paċut minn selfiet f'termini u kundizzjonijiet ekwivalenti (operazzjonijiet reċiproċi). Fil-każ li ma jistax jintlaħaq qbil perfett, strumenti finanzjarji derivattivi jiġu użati sabiex tiġi milħuqa l-likwidità.

Għall-ġestjoni ta' l-attiv tal-KEFA f'likwidazzjoni, il-Kummissjoni tiġġestixxi rekwiżiti tal-likwidità bbażati fuq it-tbassir ta' nfiq fuq medda ta' 11-il sena miksub permezz ta' konsultazzjonijiet mas-servizzi responsabbli tal-Kummissjoni. Investimenti jsiru f'dan il-kuntest sabiex jintlaħqu r-rekwiżiti annwali rispettivi.

7.11   VALUR XIERAQ

Għoti u Teħid ta' Self

Il-valur xieraq stmat ta' l-għoti u t-teħid ta' self huwa determinat bl-użu ta' mudell ta' likwidità skontata. Skond dan il-mudell, likwidità futuri mistennija jiġu skontati bl-applikazzjoni tal-kurvi tar-rendita AAA xierqa għaż-żmien rimanenti għall-maturità.

Il-valur xieraq stmat tas-selfiet b'rata ta' interessi li tvarja huwa meqjus li jilħaq bejn wieħed u ieħor l-ammont kontabbli tagħhom peress illi l-prezzijiet ġodda b'rati ta' l-interessi tas-suq isiru kull 3 jew 6 xhur.

Il-valur xieraq stmat ta' l-għotjiet u t-teħid ta' self b'interessi fissi ma setgħux jinkisbu peress illi d-data meħtieġa sabiex jiġu kalkulati dawn il-valuri ma kenitx disponibbli.

Sigurtajiet disponibbli għall-bejgħ

Is-sigurtajiet disponibbli-għall-bejgħ huma ppreżentati b'valur xieraq li huwa l-prezz tas-suq flimkien ma' l-interessi dovuti.

Strumenti finanzjarji mkejla bil-valur xieraq

L-ammont totali tal-bidla fil-valur xieraq stmat permezz ta' teknika ta' valutazzjoni li ġiet rikonoxxuta fil-kont tar-riżultat ekonomiku matul is-sena huwa EUR 1.57 miljun (profit nett). Ma hemmx strumenti finanzjarji mkejla bil-valur xieraq permezz ta' teknika ta' valutazzjoni li mhijiex imwieżna minn prezzijiet jew rati tas-suq li jiġu osservati.

Riċevibbli u pagabbli

Il-valur nominali li minnu jitnaqqas il-provvediment għat-tħassir tar-riċevibbli tal-kummerċ u l-valur nominali tal-pagabbli tal-kummerċ huma meqjusa li joqorbu lejn il-valur xieraq tagħhom.

Kontanti u ekwivalenti għall-kontanti

Il-valur xieraq ta' kontanti u ekwivalenti għall-kontanti inklużi kontijiet kurrenti u depożiti ta' żmien qasir (ta' anqas minn tliet xhur) huwa l-ammont kontabbli tagħhom.

8.   TAGĦRIF DWAR IL-PARTIJIET RELATATI

Għall-għanijiet tal-preżentazzjoni ta' l-informazzjoni dwar transazzjonijiet tal-partijiet relatati fir-rigward tal-ġestjoni prinċipali tal-Komunitajiet Ewropej, dawn il-persuni jidhru hawn taħt ħames kategoriji:

DRITTIJIET FINANZJARJI TAL-ĠESTJONI PRINĊIPALI

9.   ĠRAJJIET WARA D-DATA TAL-KARTA TAL-BILANĊ

Fil-31 ta' Marzu 2006, ma ġew l-ebda kwistjonijiet materjali għall-attenzjoni ta' l-uffiċjal tal-kontijiet tal-Kummissjoni jew ġew rapportati lilu li kienu jeħtieġu tagħrif separat taħt din is-sezzjoni. Il-kontijiet annwali u n-noti relatati ġew ippreparati bl-użu ta' l-informazzjoni l-aktar riċenti disponibbli u dan huwa rifless fl-informazzjoni ppreżentata hawn fuq.

10.   ENTITAJIET KONSOLIDATI

L-entitajiet li ġejjin huma inklużi fil-kontijiet konsolidati tal-Komunitajiet Ewropej:

A.   ENTITAJIET KONTROLLATI

1.   Istituzzjonijiet u korpi konsultattivi

Kumitat tar-Reġjuni

Kunsill ta' l-Unjoni Ewropea

Qorti tal-Ġustizzja ta' l-Unjoni Ewropea

Kummissjoni Ewropea

Qorti Ewropea ta' l-Awdituri

Kontrollur Ewopew tal-Protezzjoni tad-Data

Kumitat Ekonomiku u Soċjali Ewropew

Ombudsman Ewropew

Parlament Ewropew

2.   Aġenziji tal-Komunità

Aġenzija Ewropea għar-Rikostruzzjoni

Aġenzija Ewropea għas-Saħħa u s-Sigurtà fuq il-Post tax-Xogħol

Aġenzija Ewropea tas-Sigurtà ta' l-Avjazzjoni

Ċentru Ewropew għall-Prevenzjoni tal-Mard

Ċentru Ewropew għall-Iżvilupp tat-Taħriġ Vokazzjonali

Aġenzija Ewropeja ta' l-Ambjent

Awtorità Ewropea għas-Sigurtà ta' l-Ikel

Fondazzjoni Ewropea għat-Titjib tal-Kundizzjonijiet tal-Ħajja u x-Xogħol

Aġenzija Ewropea għas-Sigurtà Marittima

Aġenzija Ewropea għall-Mediċini

Ċentru Ewropew għall-Monitoraġġ tad-Drogi u l-Vizzju tad-Droga

Ċentru Ewropew għall-Monitoraġġ tar-Razziżmu u l-Ksenofobija

Sigurtà Ewropeja tan-Netwerk u l-Informazzjoni

Fondazzjoni Ewropea għat-Taħriġ

Ċentru ta' Traduzzjoni għall-Korpi ta' l-Unjoni Ewropea

3.   Entitajiet kontrollati oħra

Korp Ewropew għat-titjib tal-kooperazzjoni ġudizzjarja (Eurojust) (23)

Komunità Ewropea tal-Faħam u l-Azzar (f'likwidazzjoni)

B.   IMPRIŻI KONĠUNTI

Impriża Konġunta Galileo (24)

C.   ASSOĊJATI

Fond Ewropew ta' l-Investiment (25)

11.   ENTITAJIET MHUX KONSOLIDATI

Għalkemm il-Komunitajiet jieħdu ħsieb il-ġestjoni ta' l-attiv ta' l-entitajiet imsemmija hawn taħt, huma ma jilħqux ir-rekwiżiti sabiex ikunu konsolidati u għalhekk mhumiex inklużi fil-kontijiet tal-Komunitajiet Ewropej:

11.1   IL-FOND EWROPEW TA' L-IŻVILUPP (EDF)

Il-Fond Ewropew ta' L-iżvilupp (EDF) huwa l-istrument prinċipali għall-għajnuna tal-Komunità għall-kooperazzjoni ta' l-iżvilupp fil-pajjiżi ta' l-ACP u l-Pajjiżi u t-Territorji Barranin (OCT). Kull Fond huwa konkluż għall-perjodu ta' ħames snin. Peress illi l-konklużjoni ta' l-ewwel konvenzjoni ta' sħubija fl-1964 (Konvenzjoni Yaoundé I), iċ-ċikli EDF ġeneralment imxew wara dik tal-konvenzjonijiet ta' sħubija ta'Yaoundé u Lomé. Id-disa' EDF kien konkluż fl-istess ħin li l-konvenzjoni ta' sħubija l-aktar reċenti, l-hekk imsejjaħ Ftehim Cotonou, f'Ġunju 2000. Il-Ftehim Cotonou kien iffirmat minn 77 Stat: 48-il pajjiż tas-Sub-Saħara ta' l-Afrika; 15-il pajjiż mill-Karibew u 14-il pajjiż tal-Paċifiku. Id-disa' EDF ġie allokat EUR 13.5 biljun għal perjodu ta' ħames snin. Il-Ftehim Cotonou għandu dispożizzjonijiet għall-żewġ strumenti finanzjarji biss taħt l-EDF: strument għall-għoti ta' sussidji għall-appoġġ ta' żvilupp ta' żmien twil (għajnuna li ma tiġix rifuża), u faċilità ta' investiment sabiex jiġi promoss is-settur privat fl-Istati ACP.

L-EDF mhuwiex finanzjat mill-Baġit Komunitarju imma minn kontribuzzjonijiet diretti mill-Istati Membri, li dwarhom jintlaħaq qbil fin-negozjati. L-ammont li Stat Membru jħallas huwa, fost affraijiet oħra, parzjalment ibbażat fuq il-GNP tagħhom u parzjalment ibbażat fuq il-konnessjonijiet storiċi tagħhom (i.e. dawk li kienu kolonji) bl-Istati ACP involuti. Il-Kummissjoni u l-EIB jieħdu ħsieb ir-riżorsi ta' l-EDF.

L-EDF huwa mmexxi mir-Regolament Finanzjarju tiegħu stess (OJ L 83/1 ta' l-01/04/2003) li jbassar il-preżentazzjoni tad-dikjarazzjonijiet finanzjarji tiegħu stess, separatament minn dawk tal-komunitajiet. L-EDFs huma suġġetti għall-kontroll estern tal-Qorti ta' l-Awdituri u l-Parlament. Għal għanijiet ta' informazzjoni, il-karta tal-bilanċ u l-kont tar-riżultat ekonomiku ta' l-EDF huma murija:

KARTA TAL-BILANĊ — EDF

KONT TAR-RIŻULTAT EKONOMIKU — EDF

11.2   L-ISKEMA TA' ASSIGURAZZJONI TAL-MARD

L-Iskema ta' Assigurazzjoni tal-Mard hija l-iskema li tipprovdi assigurazzjoni medika lill-impjegati tad-diversi korpi tal-Komunjonitajiet Ewropej. Il-fondi ta' l-Iskema huma il-proprjetà tagħha stess u mhumiex kontrollati mill-Komunitajiet Ewropej, għalkemm l-assi finanzjarji tagħha huma ġestiti mill-Kummissjoni. L-Iskema hija finanzjata minn kontribuzzjonijiet mill-membri tagħha (impjegati) u minn dawk li jimpjegaw (l-Istituzzjonijiet/Aġenziji/korpi). Kull bilanċ pożittiv jibqa' ġewwa l-Iskema.

L-Iskema għandha erba' entitajiet separati — l-iskema prinċipali tkopri l-impjegati ta' l-Istituzzjonijiet, ta' l-Aġenziji tal-Komunitajiet Ewropej, u tlett skemi iżgħar li jkopru impjegati fl-Università Ewropeja ta' Firenze, l-iskejjel Ewropej u impjegati li jaħdmu barra mill-KE bħall-impjegati fid-delegazzjonijiet ta' l-UE. L-attiv totali ta' l-Iskema nhar il-31 ta' Diċembru 2005 kien ta' EUR 260 miljun (2004: EUR 246 miljun.)

PARTI II

RAPPORTI KKONSOLIDATI DWAR L-IMPLIMENTAZZJONI TAL-BAĠIT TAL-KOMUNITAJIET EWROPEJ U NOTI TA' SPJEGAZZJONI

WERREJ

TAQSIMA A:

RAPPORTI KKONSOLIDATI DWAR L-IMPLIMENTAZZJONI TAL-BAĠIT

RIŻULTAT TA' L-IMPLIMENTAZZJONI TAL-BAĠIT

TABELLA 1: RIŻULTAT TAL-BAĠIT 2005

Il-bilanċ tal-baġit tal-Komunitajiet Ewropej jingħata lura lill-Istati Membri matul is-sena sussegwenti permezz ta' tnaqqis mill-ammonti dovuti għal dik is-sena.

Rapporti kkonsolidati dwar l-implimentazzjoni tad-dħul tal-baġit

2.   SINTEŻI KONSOLIDATA TA' L-IMPLIMENTAZZJONI TAD-DĦUL TAL-BAĠIT 2005

Dettall Titolu 1: Riżorsi proprji

Dettall Titolu 3: Bilanċi pożittivi disponibbli

3.   KORREZZJONI TA' L-IŻBILANĊI TAL-BAĠIT (KAPITOLU 15)

4.   SINTEŻI KONSOLIDATA TA' L-IMPLIMENTAZZJONI TAD-DĦUL TAL-BAĠIT 2005 TA' KULL ISTITUZZJONI

5.   PARAGUN TA' L-IMPLIMENTAZZJONI TAD-DĦUL TAL-BAĠIT 2005 U 2004

Detall Titolu 1: Riżorsi proprji

Detall Titolu 3: Bilanċi pożittivi disponibbli

Rapporti kkonsolidati dwar l-implimentazzjoni ta' l-infiq tal-baġit

6.   SINTEŻI KONSOLIDATA TA' L-IMPLIMENTAZZJONI TAN-NEFQA TAL-BAĠIT

7.   SINTEŻI KONSOLIDATA TA' L-IMPLIMENTAZZJONI TAL-BAĠIT — NEFQA

8.   SINTEŻI KONSOLIDATA TA' L-IMPENJI PENDENTI

9.   Implimentazzjoni ta' l-approprjazzjonijiet ta'

impenji u pagament skond l-istituzzjoni

Approprjazzjonijiet

għall-impenji

Approprjazzjonijiet

għall-ħlasijiet

10.   Analiżi u tibdil fl-Approprjazzjonijiet għall-impenji

u pagament skond il-qasam tal-Politika

11.   Implimentazzjoni ta' l-Approprjazzjonijiet

għall-impenji skond il-qasam tal-Politika

12.   Implimentazzjoni ta' l-approprjazzjonijiet

għall-ħlasijiet skond il-qasam tal-Politika tal-baġit

13.   Paragun ta' l-implimentazzjoni tal-baġit 2005 u

2004 skond il-qasam tal-Politika

Approprjazzjonijiet

għall-impenji

Approprjazzjonijiet

għall-impenji

14.   Analiżi u tibdil fl-Approprjazzjonijiet għall-impenji

u pagament skond il-perspettiva finanzjarja

15.   Implimentazzjoni ta' Approprjazzjonijiet

għall-impenji skond il-perspettiva finanzjarja

16.   Implimentazzjoni ta' l-approprjazzjonijiet

għall-ħlasijiet skond il-perspettiva finanzjarja

17.   Paragun ta' l-implimentazzjoni tal-baġit 2005

u 2004 skond il-perspettiva finanzjarja

Approprjazzjonijiet

għall-impenji

Approprjazzjonijiet

għall-ħlasijiet

18a.   Analiżi konsolidata ta' l-impenji pendenti skond is-sena ta' oriġini ta' l-impenji

18b.   Analiżi konsolidata ta' l-impenji pendenti skond is-sena ta' oriġini ta' l-impenji

19.   Aġenziji — Sena Finanzarja 2005: Baġit previst, intitolamenti stabbiliti u ammonti rċevuti

 Dħul dkon l-Aġenzija

Dħul skond it-tip ta' dħul

20.   Aġenziji — Sena finanzjarja 2005: Approprjazzjonijiet u utilizzazzjoni ta' l-approprjazzjonijiet għall-impenji

Approprjazzjonijiet għall-impenji skond l-Aġenzija

Approprjazzjonijiet għall-impenji skond it-tip ta' nefqa

21.   Aġenziji — Sena finanzjarja 2005: Approprjazzonijiet u u utilizzazzjoni ta' approprjazzjonijiet għall-ħlasijiet

Approprjazzjonijiet għall-ħlasijiet skond l-Aġenzija

Approprjazzjonijiet għall-ħlasijiet skond it-tip ta' nefqa

22.   AĠENZIJI

2005 UTILIZZAZZJONI TAL-BAĠIT INKLUŻI L-AĠENZIJI

L-ulitizzazzjoni tal-baġit tal-Komunitajiet Ewropej jinsab f'Punt 1.A.1 fuq in-naħa ta' l-obbligi tal-karta ta' bilanċ konsolidata

TAQSIMA B:

NOTI TA' SPJEGAZZJONI MAR-RAPPORTI DWAR L-IMPLIMENTAZZJONI TAL-BAĠIT

1.   PRINĊIPJI, STRUTTURI U APPROPRJAZZJONIJIET TAL-BAĠIT

1.1   PRINĊIPJI TAL-BAĠIT

Il-baġit ġenerali tal-Komunitajiet huwa rregolat minn numru ta' prinċipji bażiċi:

1.2   STRUTTURA TAL-BAĠIT

Il-baġit jikkonsisti:

Il-partiti ta' dħul u nfiq ta' kull Istituzzjoni huma klassifikati skond it-tip tagħhom jew l-użu li għalih ikunu assenjati taħt intestaturi, kapitoli, artikoli u partiti.

Parti mill-fondi tal-KEFA f'likwidazzjoni tpoġġew għad-dispożizzjoni tal-baġit operattiv tal-KEFA f'likwidazzjoni. Dan il-baġit operattiv kien adottat annwalment mill-Kummissjoni, wara konsultazzjoni mal-Kunsill u l-Parlament Ewropew. L-aħħar baġit kien imfassal għall-perjodu ta' l-1 ta' Jannar sat- 23 ta' Lulju 2002. Sa mill-24 ta' Lulju 2002, id-dħul u l-ispejjeż li għandhom x'jaqsmu mal-baġit operattiv huma inklużi fid-dħul u l-infiq tal-KEFA f'likwidazzjoni. L-impenji li għadhom iridu jiġu mwettqa huma murija fuq in-naħa ta' l-assi tal-karta tal-bilanċ.

1.3   STRUTTURA TAL-KONTIJIET TAL-BAĠIT

Il-baġit tal-Kummissjoni biss fih approprjazzjonijiet amministrattivi u approprjazzjonijiet operattivi. L-Istituzzjonijiet l-oħra għandhom biss approprjazzjonijiet amministrattivi.

Il-baġit jiddistingwi bejn żewġ tipi ta' approprjazzjonijiet: approprjazzjonijiet mhux differenzjati u approprjazzjonijiet differenzjati. L-approprjazzjonijiet mhux differenzjati huma użati sabiex jiffinanzjaw operazzjonijiet ta' natura annwali (li huma konformi mal-prinċipju ta' l-annwalità). L-approprjazzjonijiet differenzjati kienu introdotti sabiex jirrikonċiljaw il-prinċipju ta' l-annwalità mal-bżonn li jkunu amministrati operazzjonijiet multi-annwali.

1.4   L-ORIĠINI TA' L-APPROPRJAZZJONIJIET

Is-sors prinċipali ta' l-approprjazzjonijiet huwa l-baġit tal-Komunitajiet għas-sena kurrenti. Madankollu, hemm tipi oħra ta' approprjazzjonijiet li jirriżultaw mid-dispożizzjonijiet tar-Regolament Finanzjarju. Dawn jiġu mis-snin finanzjarji ta' qabel jew minn sorsi esterni.

1.4.1   L-Approprjazzjonijiet Finali tal-Baġit

L-approprjazzjonijiet tal-baġit inizjali adottati

Trasferimenti

L-approprjazzjonijiet jistgħu jiġu trasferiti bejn il-partiti skond ir-regoli stabbiliti fl-Artikoli 22 sa 24 tar-Regolament Finanzjarju (28).

Baġits ta' emenda

Il-baġit adottat jista' jkun emendat jew miżjud b'baġit ta' emenda. Ir-regoli huma stabbiliti fl-Artikoli 37 u 38 tar-Regolament Finanzjarju.

1.4.2   Approprjazzjonijiet trasferiti 'l quddiem mis-sena finanzjarja preċedenti jew li jkunu disponibbli mill-ġdid

Approprjazzjonijiet trasferiti awtomatikament għas-sena finanzjarja ta' wara

Dawn huma approprjazzjonijiet għall-ħlasijiet mhux differenzjati li jistgħu jkunu trasferiti 'l quddiem awtomatikament għal sena finanzjarja waħda biss (m'hemmx limiti għall-KEFA f'likwidazzjoni) f'konformità ma' l-Artikolu 9(4) tar-Regolament Finanzjarju.

Approprjazzjonijiet trasferiti 'l quddiem b'deċiżjoni ta' l-Istituzzjonijiet

Istituzzjoni tista' tiddeċiedi li tittrasferixxi 'l quddiem approprjazzjonijiet mill-baġit preċedenti f'waħda minn żewġ każijiet: jekk l-istadji preparatorji jkunu tlestew (Artikolu 9(2)(a) tar-Regolament Finanzjarju) jew jekk il-bażi legali tiġi adottata tard (Artikolu 9(2)(b)). Sew l-approprjazzjonijiet għall-impenji u kif ukoll l-approprjazzjonijiet għall-ħlasijiet jistgħu jiġu trasferiti 'l quddiem (Artikolu 9(3)).

Approprjazzjonijiet li jerġgħu jsiru disponibbli minħabba diżimpenji

Dan jinvolvi d-dħul mill-ġdid ta' approprjazzjonijiet għall-impenji li għandhom x'jaqsmu ma' fondi strutturali li ġew diżimpenjati. Ammonti jistgħu jerġgħu jiddaħħlu bħala eċċezzjoni f'każ ta' żball mill-Kummissjoni jew jekk ikunu indispensabbli għat-tlestija tal-programm (Artikolu 157 tar-Regolament Finanzjarju).

1.4.3   Dħul assenjat

Rifużjonijiet

Dawn l-approprjazzjonijiet joħorġu mir-rifużjoni ta' ammonti mħallsa bi żball, dħul mill-provvista ta' prodotti/servizzi lil korpi oħra tal-Komunitajiet, ħlasijiet ta' assigurazzjoni rċevuti u dħul minn kirjiet u bejgħ ta' publikazzjonijiet — l-ammonti huma assenjati bħala dħul fuq il-partita tal-baġit li minnha tkun ittieħdet in-nefqa inizjali, (Regolament Finanzjarju Artikolu 10 u Artikolu 18(1)(e), (f), (g), (h), (i), u (j)), u jistgħu jkunu trasferiti 'l quddiem mingħajr limitu.

Approprjazzjonijiet ta' l-EFTA

Il-ftehim dwar iż-Żona Ekonomika Ewropea jipprovdi għal kontribuzzjoni finanzjarja mill-membri tagħha għal ċerti attivitajiet fil-baġit tal-Komunitajiet. Il-partiti tal-baġit ikkonċernati u l-ammonti proġettati huma ppubblikati fl-Anness III tal-baġit tal-Komunitajiet. Il-partiti kkonċernati huma miżjuda bil-kontribuzzjoni ta' l-EFTA. Approprjazzjonijiet mhux użati fl-aħħar tas-sena huma kkanċellati u rritornati lill-pajjiżi taż-ŻEE.

Dħul minn partijiet terzi

Kif jiġri bl-approprjazzjonijiet ta' l-EFTA, pajjiżi oħra kkonkludew ftehimiet mal-Komunitajiet Ewropej li jinvolvu kontribuzzjoni finanzjarja għall-attivitajiet tal-Komunitajiet. L-ammonti rċevuti huma kkunsidrati bħala dħul minn partijiet terzi li hu allokat għall-partiti tal-baġit konċernati (ħafna drabi fil-qasam tar-riċerka) u jistgħu jiġu trasferiti 'l quddiem bla limiti (Artikolu 10 u Artikolu 18(1)(a) u (d) tar-Regolament Finanzjarju).

Xogħol għal partijiet terzi

Bħala parti mill-attivitajiet tagħhom tar-riċerka, iċ-ċentri tar-riċerka tal-Komunitajiet jistgħu jaħdmu għal korpi esterni (Artikolu 161(2) tar-Regolament Finanzjarju). Bħad-dħul minn partijiet terzi, ix-xogħol għal partijiet terzi huwa assenjat għal partiti tal-baġit speċifiċi u jista' jkun trasferit 'il quddiem bla limiti (Artikolu 10 u Artikolu 18(1)(d) tar-Regolament Finanzjarju).

Approprjazzjonijiet li jerġgħu jsiru disponibbli bħala riżultat ta' ħlasijiet fuq il-kont

Dawn huma fondi tal-Komunitajiet li ġew imħallsa lura mill-benefiċjarji. Ħlas lura ta' ħlasijiet fuq il-kont huma mniżżla bħala dħul assenjat (Artikoli 10 u 18(2) tar-Regolament Finanzjarju) u jistgħu jiġu trasferiti 'l quddiem mingħajr limiti. Fil-qasam tal-Fondi Strutturali r-reiskrizzjoni hija bbażata fuq Deċiżjoni tal-Kummissjoni (Artikolu 18(2) tar-Regolament Finanzjarju u Artikolu 228 tar-Regoli ta' Implimentazzjoni tagħha).

1.5   KOMPOŻIZZJONI TA' L-APPROPRJAZZJONIJIET DISPONIBBLI:

1.6   IMPLIMENTAZZJONI TAL-BAĠIT

L-Artikolu 48(1) tar-Regolament Finanzjarju jgħid: “il-Kummissjoni għandha timplimenta... il-baġit skond dan ir-Regolament, fuq ir-responsabbiltà tagħha stess u fil-limiti ta' l-approprjazzjonijiet awtorizzati.”

L-Artikolu 50 jgħid li l-Kummissjoni għandha tagħti lill-Istituzzjonijiet il-poteri meħtieġa għall-implimentazzjoni tas-sezzjonijiet tal-baġit li jikkonċernaw lilhom.

1.6.1   Eżekuzzjoni tan-nefqa

Il-baġit juża l-previżjonijiet tad-dħul suġġetti għal kwalunkwe bdil li jirriżulta mill-adozzjoni tal-baġits ta' emenda li jaġġustaw il-previżjonijiet tal-baġit inizjali skond it-tnaqqis jew żieda fid-dħul stabbilit matul l-implimentazzjoni. Id-dħul tal-baġit ikopri l-approprjazzjonijiet għall-ħlasijiet.

Ir-riżultat tad-dħul jinkludi intitolamenti stabbiliti, dħul effettivament miġbur minn dawn l-intotalamenti stabbiliti u l-bilanċ li jkun għad irid jiġi rkuprat.

Id-dħul effettiv għas-sena finanzjarja jikkorrispondi mad-dħul miġbur minn intitolamenti stabbiliti matul il-kors tas-sena u ammonti miġbura minn intitolamenti li jkunu għadhom iridu jiġu rkuprati mis-snin ta' qabel.

1.6.2.   Eżekuzzjoni tan-nefqa

Bħal ma jsir bid-dħul, in-nefqa hija prevista fil-baġit inizjali. L-eżekuzzjoni tan-nefqa turi kif l-approprjazzjonijiet ta' impenji (29) u l-approprjazzjonijiet ta' ħlasijiet (30) ikunu mibdula, użati, trasferiti 'l quddiem u jaqgħu matul is-sena.

—   Użu ta' l-approprjazzjonijiet

Approprjazzjonijiet ta' impenn: L-approprjazzjonijiet awtorizzati huma disponibbli matul is-sena finanzjarja għad-dħul f'impenji.

Approprjazzjonijiet ta' ħlas: L-approprjazzjonijiet awtorizzati huma disponibbli matul is-sena finanzjarja biex isiru ħlasijiet.

—   Trasferimenti 'l quddiem għas-sena ta' wara:

Approprjazzjonijiet ta' impenn:

Xi tipi ta' approprjazzjonijiet li ma jkunux impenjati jistgħu jkunu trasferiti 'l quddiem awtomatikament, kif inhu l-każ bid-dħul assenjat (Artikolu 10 tar-Regolament Finanzjarju).

Trasferimenti 'l quddiem jistgħu jkunu awtorizzati mill-Istituzzjonijiet:

L-awtorità tal-baġit għandha tkun notifikata b'din id-deċiżjoni (Artikolu 9(5) tar-Regolament Finanzjarju).

Approprjazzjonijiet ta' ħlasijiet:

Kif inhu l-każ għall-approprjazzjonijiet għall-impenji, approprjazzjonijiet għall-ħlasijiet mhux użati li jkunu ġejjin minn dħul assenjat jiġu trasferiti 'l quddiem awtomatikament.

—   Kanċellazzjoni ta' l-approprjazzjonijiet:

Kwalunkwe approprjazzjoni għall-impenji u għall-ħlasijiet mhux użata u mhux trasferita 'l quddiem hija kkanċellata fl-aħħar tas-sena (Artikolu 9(1) tar-Regolament Finanzjarju).

1.7   RIŻULTAT TAL-BAĠIT GĦAS-SENA

1.7.1   Dħul

L-ammonti ta' riżorsi proprji u kontribuzzjonijiet finanzjarji mdaħħla fil-kontijiet huma dawk kreditati matul is-sena għall-kontijiet miftuħa f'isem il-Kummissjoni mill-gvernijiet ta' l-Istati Membri.

Id-differenzi bejn l-ammont ta' riżorsi proprji tal-VAT, ir-riżorsi bbażati fuq id-DGN u l-kontribuzzjonijiet finanzjarji mniżżla fil-baġit u l-ammont li hu fil-fatt dovut huma kkalkulati sa l-1 ta' Lulju tas-sena ta' wara u mniżżla fil-baġit ta' emenda għal dik is-sena.

Id-dħul l-ieħor imdaħħal fil-kontijiet huwa l-ammont fil-fatt riċevut matul is-sena.

1.7.2   Nfiq

Għall-iskopijiet tal-kalkolu tar-riżultat tal-baġit għas-sena, in-nefqa tinkludi l-ħlasijiet magħmula mill-approprjazzjonijiet għall-ħlasijiet għas-sena flimkien ma' l-approprjazzjonijiet għal dik is-sena li jiġu trasferiti 'l quddiem għas-sena ta' wara.

Ħlasijiet magħmula mill-approprjazzjonijiet għas-sena għall-ħlasijiet ifissru ħlasijiet li jsiru mill-uffiċjal tal-kontabilità sal-31 ta' Diċembru tas-sena finanzjarja. Fil-każ tat-Taqsima ta' Garanzija tal-Fond Agrikolu Ewropew ta' Gwida u Garanzija, il-ħlasijiet huma dawk magħmula mill-Istati Membri bejn is- 16 ta' Ottubru 2004 u l- 15 ta' Ottubru 2005, diment li l-uffiċjal ta' kontabilità kien notifikat bl-impenn u l-awtorizzazzjoni sal- 31 ta' Jannar 2006. In-nefqa ta' garanzija ta' l-EAGGF tista' tkun suġġetta għal deċiżjoni ta' rilaxx wara kontrolli fl-Istati Membri.

1.7.3   Riżultat tal-baġit għas-sena

Ir-riżultat tal-baġit jinkludi żewġ elementi: ir-riżultat tal-Komunitajiet Ewropej u r-riżultat tal-parteċipazzjoni tal-pajjiżi ta' l-EFTA li huma fiż-ŻEE. F'konformità ma' l-Artikolu 15 tar-Regolament Nru 1150/2000 dwar ir-riżorsi proprji, dan ir-riżultat jirrappreżentat d-differenza bejn:

Dawn li ġejjin huma miżjuda mal-figura li tirriżulta jew imnaqqsa minnha:

Ir-riżultat tal-baġit tal-Komunitajiet Ewropej jingħata lura lill-Istati Membri matul is-sena sussegwenti permezz ta' tnaqqis mill-ammonti dovuti għal dik is-sena.

1.8   IMPENJI PENDENTI

Bl-introduzzjoni ta' l-approprjazzjonijiet differenzjati, żviluppat differenza bejn l-impenji li ttieħdu u l-ħlasijiet magħmula: din id-differenza, li tikkorrispondi ma' l-impenji pendenti, tirrappreżenta d-differenza ta' żmien bejn meta jittieħdu l-impenji u meta jsiru l-ħlasijiet li jikkorrispondu magħhom.

2.   KUMMENTI DWAR IR-RAPPORTI KKONSOLIDATI DWAR L-IMPLIMENTAZZJONI TAL-BAĠIT GĦAS-SENA FINANZJARJA 2005

BAŻI LEGALI U R-REGOLAMENT FINANZJARJU

Il-kontijiet huma miżmuma skond ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 (ĠU L 248 tas-16 ta' Settembru 2002, p.1, bil-korriġendum fil-ĠU L 25 tat-30 ta' Jannar 2003, p. 43) dwar ir-Regolament Finanzjarju applikabbli għall-baġit ġenerali tal-Komunitajiet Ewropej u r-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistabbilixxi regoli dettaljati għall-implimentazzjoni ta' dan ir-Regolament Finanzjarju.

L-Artikolu 128 tar-Regolament Finanzjaru msemmi hawn fuq jistipula li l-uffiċjal tal-kontabilità tal-Kummissjoni għandu jissottometti l-kontijiet ikkonsolidati proviżorji lill-Qorti ta' l-Awdituri sal-31 ta' Marzu tas-sena ta' wara, fuq il-bażi tal-kontijiet proviżorji li kull Istituzzjoni u korp konsolidat ieħor ikunu bagħtu sa l-1 ta' Marzu. Il-Qorti ta' l-Awdituri għandha tagħmel l-osservazzjonijiet tagħha fuq dawn il-kontijiet sal-15 ta' Ġunju (Artikolu 129). Fuq il-bażi ta' dawn l-osservazzjonijiet, il-Kummissjoni tadotta l-kontijiet ikkonsolidati finali sal-31 ta' Lulju u dawn jiġu mbagħad ippubblikati fil-Ġurnal Uffiċjali sal-31 ta' Ottubru flimkien mad-dikjarazzjoni ta' assigurazzjoni tal-Qorti ta' l-Awdituri.

Sew il-kontijiet annwali proviżorji u dawk finali għall-2005 huma ppreżentati kif ġej: Volum I fih il-kontijiet ikkonsolidati u Volum II fih il-kontijiet tal-Kummissjoni.

Il-baġit ġenerali, l-istrument prinċipali tal-politika finanzjarja tal-Komunitajiet, huwa strument li jipprovdi għad-dħul u l-infiq tal-Komunitajiet u jawtorizzahom għal kull sena.

Il-proċedura tal-baġit hija stabbilita fl-Artikolu 272 tat-Trattat KE li jistipula s-sekwenza ta' l-istadji u l-limiti ta' żmien li jridu jkunu rispettati miż-żewġ dirgħajn ta' l-awtorità tal-baġit: il-Kunsill u l-Parlament. Kull sena, il-Kummissjoni tagħmel stima tad-dħul u l-infiq ta' l-Istituzzjonijiet Ewropej għas-sena ta' wara u tfassal abbozz preliminari ta' baġit li tibagħtu għand l-awtorità tal-baġit. Fuq il-bażi ta' dan l-abbozz ta' baġit preliminari, il-Kunsill ifassal l-abbozz ta' baġit li mbagħad ikun is-suġġett ta' negozjati bejn iż-żewġ dirgħajn ta' l-awtorità tal-baġit. Il-President tal-Parlament jiddikjara li l-baġit ġie finalment adottat u dan għalhekk isir inforzabbli. L-eżekuzzjoni tal-baġit hija prinċipalment ir-responsabbiltà tal-Kummissjoni.

PERSPETTIVA FINANZJARJA

Is-sena finanzjarja 2005 kienet is-sitt waħda koperta mill-perspettiva finanzjarja 2000-2006, konkluża fis- 6 ta' Mejju 1999 bejn il-Parlament Ewropew, il-Kunsill u l-Kummissjoni, fuq il-bażi tal-konklużjonijiet tal-Kunsill Ewropew ta' Berlin ta' l-24 u l- 25 ta' Marzu 1999 li sejjaħ għal dixxiplina baġitarja iktar stretta u għal titjib fil-proċedura tal-baġit.

Meta kkonkludew ftehim ta' dan it-tip, l-Istituzzjonijiet qablu minn qabel dwar il-prijoritajiet baġitarji prinċipali għall-perjodu ta' wara u stabbilixxew qafas għan-nefqa tal-Komunità fil-forma ta' perspettiva finanzjajra. Il-perspettiva finanzjarja turi l-ammont massimu u l-kompożizzjoni tan-nefqa prevedibbli tal-Komunità.

Minħabba li l-perspettiva finanzjarja tfasslet fi prezzijiet kostanti ta' l-1999, il-punt 15 tal-Ftehim jgħid li kull sena l-Kummissjoni għandha tagħmel aġġustament tekniku għall-perspettiva finanzjarja skond il-movimenti fid-Dħul Gross Nazzjonali (DGN) ta' l-Unjoni Ewropea u l-prezzijiet tagħha. Madankollu, kien miftiehem li d-deflatur ta' 2 % għandu jkun użat għall-agrikoltura u l-Fondi Strutturali.

Il-limitu massimu ta' l-approprjazzjonijiet għall-impenji għall-2004 huwa ta' EUR 119 419 miljun, ekwivalenti għal 1.14 % tad-DGN. Il-limitu massimu li jikkorrispondi miegħu għall-approprjazzjonijiet għall-ħlasijiet huwa ta' EUR 114 060 miljun, ekwivalenti għal 1.09 % tad-DGN.

It-tabella li jmiss turi l-perspettiva finanzjarja aġġustata għall-UE-25 bil-prezzijiet ta' l-2005:

PERSPETTIVA FINANZJARJA 2000-2006

L-Istati Membri qablu dwar perspettiva finanzjarja ġdida fl-aħħar ta' l-2005 u tkopri l-perjodu 2007-2013. Din tipprevedi nfiq massimu Komunitarju għal dan il-perjodu ta' EUR 862 363 miljun, li jirrappreżenta 1.045 % tad-DGN ta' l-UE.

KONSOLIDAZZJONI TAL-BAĠIT

Ir-rapporti kkonsolidati dwar l-implimentazzjoni tal-baġit ġenerali tal-Komunitajiet Ewropej jinkludu, bħal fis-snin preċedenti, l-implimentazzjoni tal-baġit ta' l-Istituzzjonijiet kollha peress li fi ħdan il-baġit tal-Komunitajiet huwa stabbilit baġit għal kull Istituzzjoni.

L-Aġenziji m'għandhomx baġit separat fi ħdan il-baġit tal-Komunitajiet u huma parzjalment iffinanzjati mis-sussidju tal-baġit tal-Kummissjoni. Sabiex tkun provduta d-data tal-baġit kollha rilevanti għall-Aġenziji, il-parti baġitarja tal-kontijiet annwali kkonsolidati tinkludi rapporti separati dwar l-implimentazzjoni tal-baġits individwali ta' l-aġenziji tradizzjonali kkonsolidati. Dawk ir-rapporti huma:

DĦUL

Id-dħul mill-baġit ġenerali tal-Komunitajiet Ewropej jista' jinqasam f'żewġ kategoriji prinċipali: ir-riżorsi proprji u dħul ieħor. Dan huwa stabbilit fl-Artikolu 269 tat-Trattat li jistabbilixxi l-Komunitajiet Ewropej, li jgħid: “Salv kull dħul ieħor, l-estimi għandhom ikunu ffinanzjati kompletament minn riżorsi proprji.” Il-biċċa l-kbira tan-nefqa tal-baġit hija ffinanzjata mir-riżorsi proprji. Id-dħul l-ieħor jirrappreżenta biss parti minuri mill-iffinanzjar totali.

Hemm tliet kategoriji ta' riżorsi proprji: ir-riżorsi proprji tradizzjonali, ir-riżorsa tal-VAT u r-riżorsa tad-DGN. Ir-riżorsi proprji tradizzjonali, min-naħa tagħhom, jinkludu d-dazji agrikoli, il-levies taz-zokkor u d-dazji tad-dwana. Mekkaniżmu ta' korrezzjoni fir-rigward ta' l-iżbilanċi baġitarji jifforma wkoll parti mis-sistema tar-riżorsi proprji.

2.1   IR-RIŻORSI PROPRJI TRADIZZJONALI

Ir-riżorsi proprji tradizzjonali: L-ammonti kollha stabbiliti ta' riżorsi proprji tradizzjonali għandhom jitniżżlu f'waħda jew oħra mill-kontijiet miżmuma mill-awtoritajiet kompetenti.

Għall-kont separat, l-Istati Membri jibagħtu lill-Kummissjoni dikjarazzjoni kull tliet xhur li tinkludi:

L-informazzjoni ppreżentata mill-Istati Membri ma tippermettix li l-ammonti rkuprati matul is-sena jkunu assenjati għas-sena li fiha jkunu nħolqu l-intitolamenti. Għalhekk, il-kolonna għall-ammonti rċevuti kontra l-ammonti trasferiti 'l quddiem fit-tabella “Sommarju ta' l-implimentazzjoni tad-dħul tal-baġit, 2005” tinkludi l-ammonti rċevuti matul is-sena u l-ammonti ta' l-intitolamenti kkanċellati u sostitwiti mill-ammont il-ġdid ta' l-intitolamenti ddikjarati mill-Istati Membri meta jkunu qed jagħmlu d-dikjarazzjoni l-ġdida tagħhom. Huwa applikat tnaqqis fil-valur għall-intitolamenti tar-riżorsi proprji.

Meta r-riżorsi proprji tradizzjonali mill-kont separat ikunu rkuprati, huma jridu jiddaħħlu fil-kont tal-Kummissjoni mat-teżor jew mal-korp appuntat sa mhux aktar tard mill-ewwel jum ta' xogħol wara d-19-il jum tat-tieni xahar wara x-xahar li matulu l-intitolamenti jkunu rkuprati.

L-Istati Membri għandhom iżommu, bħala spejjeż tal-ġbir, 25 % tar-riżorsi proprji tradizzjonali.

2.2   RIŻORSI TAL-VAT U RIŻORSI TAD-DGN

Ir-riżorsi proprji tal-VAT joħorġu mill-applikazzjoni ta' rata uniformi, għall-pajjiżi kollha, għall-bażi tal-VAT armonizzata stabbilita skond ir-regoli ta' l-Artikolu 2(1)(c) tad-Deċiżjoni tal-Kunsill tad-29 ta' Settembru 2000. Il-bażi tal-VAT għandha limitu massimu ta' 50 % tad-DGN għall-Istati Membri kollha.

Ir-riżorsa tad-DGN hija riżorsa varjabbli maħsuba biex tipprovdi d-dħul meħtieġ, fi kwalunkwe sena, sabiex tkopri n-nefqa li taqbeż l-ammont miġbur mir-riżorsi proprji tradizzjonali, ir-riżorsi tal-VAT u d-dħul varju. Id-dħul jiġi mill-applikazzjoni ta' rata uniformi għad-DGN aggregat ta' l-Istati Membri kollha.

Ir-riżorsi tal-VAT u tad-DGN huma determinati fuq il-bażi tal-previżjonijiet tal-bażijiet tal-VAT u d-DGN magħmula meta l-abbozz ta' baġit preliminarju jkun qed jitfassal. Dawn il-previżjonijiet huma mbagħad riveduti; iċ-ċifri huma aġġornati matul is-sena tal-baġit konċernata permezz ta' baġit ta' emenda.

Iċ-ċifri finali għall-bażijiet tal-VAT u d-DGN isiru disponibbli matul is-sena ta' wara s-sena tal-baġit konċernata. Il-Kummissjoni tikkalkula d-differenzi bejn l-ammonti dovuti mill-Istati Membri b'referenza għall-bażijiet finali u s-somom effettivament imħallsa fuq il-bażi tal-previżjonijiet (riveduti). Dawn il-bilanċi tal-VAT u d-DGN, sew pożittivi u wkoll negattivi, huma miġbura mill-Kummissjoni mingħand l-Istati Membri fl-1 ta' Diċembru tas-sena ta' wara s-sena tal-baġit ikkonċernata. Jistgħu jkomplu jsiru korrezzjonijiet għall-bażijiet finali tal-VAT u d-DGN fis-snin sussegwenti. Il-bilanċi kkalkulati aktar kmieni huma aġġustati u d-differenza hija miġbura fl-istess żmien bħall-bilanċi tal-VAT u d-DGN għas-sena tal-baġit preċedenti. Għandu jkun innutat li l-korrezzjonijiet magħmula fl-2005 li jirrigwardaw il-perjodu 1995-2004 għar-riżorsi tad-DGN kienu ta' EUR 2 049 miljun. Bl-istess mod, il-korrezzjonijiet li jirrigwardaw il-perjodu 1991-2004 għar-Riżorsi tal-VAT kienu ta' EUR 399 miljun.

2.3   IL-KORREZZJONI TAR-RENJU UNIT

Dan il-mekkaniżmu jnaqqas il-ħlasijiet tar-riżorsi proprji tar-Renju Unit proporzjonalment għal dak li hu magħruf bħala “l-iżbilanċ baġitarju” tagħha u jżid il-ħlasijiet tar-riżorsi proprji ta' l-Istati Membri l-oħra b'mod li jikkorrispondi ma' dan it-tnaqqis. Il-mekkaniżmu ta' korrezzjoni ta' l-iżbilanċ baġitarju favur ir-Renju Unit twaqqaf mill-Kunsill Ewropew ta' Fontainebleau (Ġunju 1984) u d-Deċiżjoni tar-Riżorsi Proprji tas-7 ta' Mejju 1985 li ħarġet minnu. L-iskop tal-mekkaniżmu kien li jnaqqas l-iżbilanċ baġitarju tar-Renju Unit permezz ta' tnaqqis fil-ħlasijiet tiegħu lill-Komunitajiet.

It-tabella ta' spjegazzjoni għall-Kapitolu 15 fit-taqsira konsolidata ta' l-implimentazzjoni tal-baġit tad-dħul juri l-kontribuzzjoni ta' kull Stat Membru għall-korrezzjoni tar-Renju Unit.

NFIQ

2.4   KATEGORIJI TA' NFIQ

2.4.1   Intestaturi tal-perspettiva finanzjarja

Din is-sezzjoni tiddeskrivi l-kategoriji prinċipali tan-nefqa tal-Komunitajiet, ikklassifikati skond l-intestaturi tal-perspettiva finanzjarja 2000-2006.

Intestatura 1   — Agrikoltura

In-nefqa taħt l-intestatura 1 hija ffinanzjata mis-Sezzjoni tal-Garanzija tal-Fond Agrikolu Ewropew ta' Gwida u Garanzija (EAGGF).

Intestatura 2   — Operazzjonijiet strutturali: l-għan tal-koeżjoni ekonomika u soċjali

Din in-nefqa hija għal miżuri ta' għajnuna strutturali, imfassla sabiex jippromwovu koeżjoni ekonomika u soċjali aħjar fi ħdan il-Komunitajiet. Il-kontribut tal-Komunitajiet għandu jkun akkumpanjat minn finanzjament nazzjonali u għalhekk jinvolvi kooperazzjoni bejn il-Kummissjoni u l-awtoritajiet ta' l-Istati Membri.

Intestatura 3   — Politika interna

Huwa primarjament mill-adozzjoni ta' l-Att Uniku Ewropew u bi ħsieb li titħaffef it-tlestija tas-suq intern li l-Komunitajiet wessgħu parti mill-politika eżistenti — fil-qasam tar-riċerka, pereżempju — jew varaw oqsma ta' politika ġodda. Sa mill-1993 din il-politika interna tpoġġiet taħt intestatura waħda tal-perspettiva finanzjarja, li tifforma grupp diversifikat ħafna.

Intestatura 4   — Azzjoni esterna

Din l-intestatura tal-perspettiva finanzjarja tkopri n-nefqa kollha tal-Komunitajiet favur pajjiżi terzi, ħlief għall-infiq li għandu x'jaqsam mat-tkabbir għall-pajjiżi kandidati u l-infiq taħt il-Fond Ewropej għall-Iżvilupp (EDF). L-għajnuna relatata mat-tkabbir ingħatat intestatura speċifika fil-perspettiva finanzjarja għall-2000-2006 (ara “Intestatura 7: Għajnuna ta' qabel l-adeżjoni”). Xi wħud minn dawn il-miżuri huma ta' natura orizzontali (tematiċi), filwaqt li oħrajn huma definiti minn żoni ġeografiċi.

Intestatura 5   — Nefqa amministrattiva

Din l-intestatura tal-perspettiva finanzjarja tkopri n-nefqa kollha dwar it-tmexxija ta' l-Istituzzjonijiet tal-Komunitajiet. Għall-Istituzzjonijiet l-oħra barra l-Kummissjoni, dawn l-ispejjeż jiffurmaw il-parti l-kbira tan-nefqa tagħhom.

Intestatura 6   — Riżervi

Din l-intestatura tkopri tliet tipi ta' riżervi mfassla sabiex iħallu l-marġini neċessarji disponibbli, taħt il-limitu massimu tal-perspettiva finanzjarja fuq in-nefqa, għall-infiq mhux previst meta tfassal il-baġit. Kull riżerva għandha għan identifikat b'mod ċar f'qasam speċifikat.

Intestatura 7   — Għajnuna ta' qabel l-adeżjoni

F'dak li għandu x'jaqsam man-nefqa relatata mat-tkabbir għall-għaxar pajjiżi kandidati mill-Ewropa Ċentrali u tal-Lvant, inħolqot intestatura ġdida, 7, sabiex tkopri t-tliet strumenti ta' qabel l-adeżjoni stabbiliti fil-perspettiva finanzjarja.

Intestatura 8   — Kumpens

F'konformità mal-ftehim politiku li l-Istati Membri l-ġodda ma jsirux kontributuri netti għall-baġit fil-bidu nett tas-sħubija tagħhom, kien previst kumpens ta' EUR 1 410 miljun taħt din l-intestatura fl-2004. Dan l-ammont se jkun disponibbli bħala trasferimenti lilhom sabiex jibbilanċja d-dħul u l-kontribuzzjonijiet baġitarji tagħhom.

2.4.2   Oqsma ta' politika

Bħala parti mill-użu tagħha tal-Ġestjoni Bbażata fuq l-Attività (ABM) il-Kummissjoni implimentat Baġitjar ibbażat fuq l-Attività (ABB) fil-proċessi ta' ppjanar u ġestjoni tagħha. Il-ABB jinvolvi struttura tal-baġit li fiha t-titoli tal-baġit jikkorrispondu għall-oqsma ta' politika u l-kapitoli tal-baġit għall-attivitajiet.

Il-ABB jara li jipprovdi qafas ċar biex jittraduċi l-għanijiet tal-politika tal-Kummissjoni f'azzjoni, permezz ta' mezzi leġiżlattivi, finanzjarji jew b'politika pubblika oħra. Billi x-xogħol tal-Kummissjoni jkun strutturat f'termini ta' attivitajiet, tinkiseb stampa ċara ta' l-impenji tal-Kummissjoni u fl-istess ħin ikun stabbilit qafas komuni għat-tfassil tal-prijoritajiet. Huma allokati riżorsi għall-prijoritajiet matul il-proċedura tal-baġit, billi jintużaw l-Attivitajiet bħala dawk li jsawru l-iskopijiet ta' bbaġittjar. Billi tkun stabbilita din ir-rabta bejn l-attivitajiet u r-riżorsi allokati lilhom, il-ABB jara li jżid l-effiċjenza u l-effettività fl-użu tar-riżorsi fil-Kummissjoni.

Qasam ta' politika jista' jiġi definit bħala għaqda omoġenja ta' Attivitajiet li tifforma partijiet tal-ħidma tal-Kummissjoni, li huma rilevanti għall-proċess tat-teħid tad-deċiżjonijiet. B'kollox, 31 qasam ta' politika ġew identifikati, b'kull qasam ta' politika jikkorrispondi, b'mod ġenerali, għal DĠ, u li jiġbor fih medja ta' madwar 6 jew 7 Attivitajiet individwali. Dawn l-oqsma ta' politika huma fil-biċċa l-kbira operattivi, peress li l-attivitajiet ċentrali tagħhom għandhom l-iskop li minnhom jibbenefikaw terzi, kull wieħed fl-ambitu rispettiv ta' attività. Il-baġit operattiv jitlesta bin-nefqa amministrattiva neċessarja u bl-istaff għal kull qasam ta' politika.

2.5   UŻU TAN-NEFQA MILL-KOMUNITAJIET EWROPEJ

2.5.1   Approprjazzjonijiet trasferiti 'l quddiem li għandhom x'jaqsmu ma' kontribuzzjonijiet minn partijiet terzi u ħidmiet għalihom

L-approprjazzjonijiet trasferiti 'l quddiem mis-sena finanzjarja ta' qabel fir-rigward ta' kontribuzzjonijiet minn partijiet terzi u ħidmiet għalihom, li min-natura tagħhom qatt ma jiskadu, huma inklużi ma' l-approprjazzjonijiet addizzjonali għas-sena finanzjarja. Dan jispjega d-differenza bejn it-trasferimenti 'l quddiem mis-sena ta' qabel fid-dikjarazzjonijiet ta' implimentazzjoni tal-baġit ta' l-2005 u dawk trasferiti 'l quddiem għas-sena ta' wara fid-dikjarazzjonijiet ta' l-implimentazzjoni tal-baġit.

2.5.2   Riżultat tal-baġit 2005

L-approprjazzjonijiet għall-ħlasijiet biex jerġgħu jintużaw u li jerġgħu jkunu disponibbli wara l-ħlas lura tal-ħlasijiet fuq il-kont m'humiex ikkalkulati meta jkun qed jinħadem ir-riżultat għas-sena.

Il-parti ta' l-approprjazzjonijiet għall-ħlasijiet li għandha x'taqsam ma' l-EFTA-ŻEE li ġiet trasferita 'l quddiem mill-Komunitajiet mill-2005 għall-2006 ma setgħetx tkun inkluża fil-bilanċ ta' l-2005 minħabba li hija suġġetta għall-approvazzjoni mill-EFTA ta' l-ammonti konċernati, u din ma tingħatax sa nofs l-2006.

Id-dħul totali tal-baġit għas-sena jlaħħaq għal EUR 107. 1 biljun (2004: EUR 103.5 biljun.) In-nefqa totali tal-baġit tlaħħaq EUR 103.5 biljun (2004: EUR 99.2 biljun), meta n-nefqa negattiva taħt il-Garanzija EAGGF ta' EUR 1,1 bljun (2004: EUR 1.4 biljun) tittieħed f'kunsiderazzjoni. Din in-nefqa negattiva tinkludi: ammonti rkuprati bħala riżultat ta' frodi u irregolaritajiet, korrezzjoni ta' avvanzi magħmula fuq il-bażi ta' l-Artikolu 7(4) tar-Regolament (KE) Nru 1258/1999, kull profitt li jkun ġej mill-bejgħ ta' stokks pubbliċi, il-levy addizzjonali fuq il-produzzjoni tal-ħalib u l-konsegwenzi finanzjarji tad-deċiżjonijiet tal-likwidazzjoni tal-kontijiet.

L-approprjazzjonijiet għall-ħlasijiet trasferiti 'l quddiem li l-Komunitajiet ikkanċellaw jinkludu approprjazzjonijiet li jikkorrispondu ma' kontribuzzjonijiet minn partijiet terzi u ħidmiet għalihom trasferiti 'l quddiem mill-2004 għall-2005 (EUR 1.2 biljun) minħabba li dawn l-approprjazzjonijiet huma inklużi ma' l-approprjazzjonijiet għas-sena finanzjarja (ara wkoll nota 1.4.3 aktar 'il fuq, Dħul Assenjat).

----

(1)  Federazzjoni Internazzjonali tal-Kontabilisti.

(2)   Skond l-Artikolu 83 tar-Regolamenti ta' l-Istaff, l-Istati Membri għandhom jiggarantixxu flimkien l-obbligu għall-pensjonijiet.

(3)  Il-Parlament adotta baġit fil-15 ta' Diċembru 2005 li stipula l-ħlas ta' l-obbligi bi skadenza qasira tal-Komunitajiet mir-riżorsi proprji li għandhom jinġabru mill-Istati Membri, jew jiġu mitluba lilhom, fl-2006.

(4)  Għal aktar dettalji, jekk jogħġbok ara r-Rendikont tal-bidliet fl-Assi Netti.

(5)  Jinkludu l-flus likwidi tal-Fond ta' Garanzija (ara n-nota 3.11)

(6)  Ir-riżultat ekonomiku għall-2004 u r-riżervi u bilanċi pożittivi oħrajn kienu bbażati fuq ir-regoli tal-kontabilità u l-ambitu tal-konsolidazzjoni li kienu fis-seħħ f'dak iż-żmien. L-aġġustamenti li saru biex issir il-karta tal-bilanċ tal-ftuħ fil-31 ta' Diċembru 2004 taħt ir-regoli tal-kontabilità l-ġodda ġew inklużi fir-riżervi u/jew fil-figura tal-bilanċi pożittivi akkumulati. Għal aktar dettalji jekk jogħġbok ara s-Sezzjoni E2 u n-noti, E3.19 u E3.20.

(7)  Jekk jogħġbok ara s-Sezzjoni E2 Impatt tat-tranżizzjoni lejn kontabilità skond id-dovuti għal aktar dettalji dwar dawn il-bidliet

(8)  Dan huwa differenti minn kontabilità bbażata fuq il-ħlasijiet minħabba elementi bħal trasferimenti.

(9)  Sehem mill-qligħ/(telf) wara t-taxxa u l-interessi minoritarji ta' l-assoċjati

(10)  Il-mira tikkorrispondi ma' 9 % ta' l-ammont pendenti.

(11)  il-valur ogħla marbut huwa relatat mas-self b'rata fissa kopert bl-iswap tar-rati ta' l-imgħaxijiet (ara l-punt 3.3.3.2).

(12)   L-ebda informazzjoni dwar it-taqsim skond it-tip ta' ġestjoni tal-baġit ma kienet disponibbli fil-31/12/2004

(13)  il-valur ogħla marbut huwa relatat mas-self b’rata fissa kopert bl-iswap tar-rati ta’ l-imgħaxijiet (ara l-punt 3.3.3.2)

(14)   Jinkludu ammonti trasferiti mill-proviżjonijiet fit-tul (ara n-nota 3.13 aktar 'il fuq)

(15)  Ir-riżultat ekonomiku għall-2004 kien ibbażat fuq ir-regoli tal-kontabilità li kienu validi dak iż-żmien.

(16)  Anke jekk l-appell minn multi imposti fl-2005 sar fl-2006 qabel l-għeluq tal-kontijiet.

(17)  90/212/Euratom: Deċiżjoni tal-Kunsill tat-23 ta’ April 1990 li temenda d-Deċiżjoni 77/271/Euratom dwar l-implimentazzjoni ta' Deċiżjoni 77/270/Euratom li tagħti l-poter lill-Kummissjoni li toħroġ self tal-Euratom għall-għanijiet ta' kontribuzzjoni għall-finanzjar ta' “power station” nukleari, Ġurnal Uffiċjali L 112, 03/05/1990 P. 26;

77/271/Euratom: Deċiżjoni tal-Kunsill tad-29 ta’ Marzu 1977 fuq l-implimentazzjoni tad-Deċiżjoni 77/270/Euratom li tagħti poter lill-Kummissjoni li toħroġ self tal-Euratom għall-għanijiet ta' kontribuzzjoni għall-finanzjar ta' “power station” nukleari, Ġurnal Uffiċjali L 88, 06/04/1977 P. 11;

94/179/Euratom: Deċiżjoni tal-Kunsill tal-21 ta’ Marzu 1994 li temenda d-deċiżjoni 77/270/Euratom, li tawtorizza l-Kummissjoni li tieħu self tal-Euratom sabiex tikkontribwixxi għall-finanzjar meħtieġ sabiex jitjieb il-grad ta' sigurtá u effiċjenza ta' “power stations” nukleari f'ċerti pajjiżi li mhux membri, Ġurnal Uffiċjali L 84, 29/03/1994 P. 41-43.

(18)  Regolament tal-Kunsill (KE, Euratom) Nru 2728/94 tal-31 ta’ Ottubru 1994 li jistabbilixxi Fond ta' Garanzija għall-azzjonijiet esterni, Ġurnal Uffiċjali L 293, 12/11/1994 P. 1-4.

(19)  Regolament (KE) 1840/2002 tal-Parlament Ewropew u tal-Kunsill.

(20)  Prinċipalment self mogħti lill-istituzzjonijiet finanzjarji għal self ieħor lid-destinatarju aħħari.

(21)  b'applikazzjoni tal-ko-effiċjent tal-korrezzjoni (“cc”)

(22)  imħallas għall-ewwel tliet snin wara t-tluq

(23)  Korp deċentralizzat ta' l-Unjoni Ewropea li taqa' taħt il-pilastru “Pulizija u Kooperazzjoni Ġudizzjarja f'materji kriminali”

(24)  Proporzjon ta' interessi 89.66 %, proporzjon tas-saħħa ta' votazzjoni 50.00 %.

(25)  Proporzjon ta' interessi 30.00 %, proporzjon tas-saħħa ta' votazzjoni 30.00 %.

(26)  Approprjazzjonijiet ta' impenn = approprjazzjonijiet għall-impenji + approprjazzjonijiet mhux differenzjati.

(27)  Approprjazzjonijiet ta' ħlas = approprjazzjonijiet għall-ħlasijiet + approprjazzjonijiet mhux differenzjati.

(28)  Regolament tal-Kunsill Nru 1605/2002 tal-25 ta’ Ġunju 2002.

(29)  Approprjazzjonijiet għall-impenji + approprjazzjonijiet mhux differenzjati.

(30)  Approprjazzjonijiet għall-ħlasijiet + approprjazzjonijiet mhux differenzjati.

(31)  Fil-każ tal-pajjiżi ta' l-EFTA-ŻEE, il-volum ta' l-approprjazzjonijiet trasferiti 'l quddiem mis-sena n għas-sena n+1 isir magħruf wara li l-kontijiet ikunu ngħalqu. Għalhekk, il-kalkolu tal-bilanċ jinkludi trasferimenti ta' approprjazzjonijiet mis-sena n-1 għas-sena n.

----

----

ID-DIKJARAZZJONI TA' ASSIGURAZZJONI

(2006/C 264/02)

Affidabilità tal-kontijiet

Il-legalità u r-regolarità tat-tranżazzjonijiet ta' bażi

14 ta' Settembru 2006

Hubert WEBER

President

Qorti Ewropea ta' l-Awdituri

12, Rue Alcide De Gasperi, L-1615 Luxembourg

----

(1)  Il-“Kontijiet annwali finali tal-Komunitajiet Ewropej” jikkostitwixxu l-Volum I tal-kontijiet annwali tal-Komunitajiet Ewropej għas-sena finanzjarja 2004.

(2)  Ir-regoli tal-kontabilità adottati mill-Uffiċjal tal-Kontabilità tal-Kummissjoni huma ispirati minn Standards Internazzjonali tal-Kontabilità tas-Settur Pubbliku (IPSAS) maħruġa mill-Federazzjoni Internazzjonali tal-Kontabilisti jew, fin-nuqqas tagħhom, Standards tal-Kontabilità Internazzjonali (IAS)/Standards tar-Rappurtar Finananjarju Internazzjonali (IFRS) maħruġa mill-Bord ta' l-Istandards tal-Kontabilità Internazzjonali.

(3)  Ir-“Rendikonti finanzjarji konsolidati” huma magħmula mill-karta tal-bilanċ, il-kont tar-riżultat ekonomiku (inkluż ir-rappurtar tas-setturi), it-tabella tal-likwidità u r-rendikont tat-tibdiliet fl-attiv nett.

(4)  L-elementi l-ġodda prinċipali huma l-pre-finanzjamenti, l-kontijiet pagabbli u l-qtugħ tal-linja.

----